EXISTĂ VIAŢĂ 


DUPĂ MOARTE? 


Alfons Balbach 


CUPRINS 


Prefaţă:: seca ia Bt 2 id a bt Ol ta ia aa 4 
Omul - originea, natura şi destinul său în moarte n... 5 
Este sufletul nemuritor? seses 
Nemurirea este oferită condiționat .......... 
Când vor primi drepţii nemurirea? ......... 
Suit mortit cng? essre oa dalta gate cad as a 24 
Undesunt: NOII? ace casca do ca a a 0 E od 25 
Necredincioşii morţi sunt în chinuri? mean eee eee ana eeaeeee 27 
Doctrina chinului veşnic - O erezie .....eee nene eee ee eee eee 29 


Explicarea câtorva pasaje dificile 


în legătură cu pedeapsa viitoare a necredincioşilor ...........me ceea 32 
“Viermele” care “nu moare” şi “focul” care “nu se stinge” ......... 34 
Definiţii ale “Spiritului” şi “Sufletului” eee nene 37 
Fiinte = :SPIEE ss at ca ai aa 3 EA d a 40 
Necromanţia antică şi modernă cena 46 
Promisiunea lui Hristos către tâlharul de pe cruce ..................... 56 
Moise şi Ilie pe muntele schimbării la faţă ...... mmm 57 
Ucid corpul, dar nu pot ucide sufletul .......mmee nene neerneereee 59 
Pentru Dumnezeu toţi sunt vii „men nene nana 59 
Sufletele de subaltăr me ce oi a e 0 al ada aa ao 63 
Parabola bogatului şi săracului Lazăr ........c eee eee eeaenee 66 
Hristos propovăduind duhurilor din închisoare ................... 69 
Saul consultă vrăjitoarea din En-Dor ......e eee eee eee neam eee 71 
Învierea drepţilor ac li aa A i i ae dl i a 72 


Învierea şi distrugerea păcătoşilor la sfârşitul mileniului ...78 
Ce este Moartea aian ceha tea ital li aaa Damă oaie oa 85 


Prefață 


“Murind omul continuă să trăiască?” Această întrebare apare în 
mintea tuturor fiinţelor raţionale. Şi cine ne va putea răspunde? 
Incertitudinea în această privinţă a produs confuzie în multe minți 
şi încă va mai produce. Oamenii de ştiinţă nu ne pot spune nimic, 
deoarece nu au mijloace pentru a investiga acest subiect. Filozofii 
pot doar să ne prezinte propriile lor ipoteze. Pe noi însă, care suntem 
dotați cu rațiune, nu ne satisface ceea ce gândesc alţii şi nici ceea 
ce credeau părinţii noştri. Vrem să ştim realitatea. Şi cum o vom 
cunoaşte? 

Dacă am pune această întrebare Maestrului maeștrilor, Isus 
Hristos, ne-ar spune ceea ce a spus cândva contemporanilor Săi, 
când L-au consultat în legătură cu subiectele spirituale: “Cercetaţi 
Scripturile... Şi Scriptura nu poate fi desfiinţată” (loan 5:39; 10:35). 

Să ne îndreptăm deci către Scriptură, izvor infailibil a toată ştiinţa 
şi adevărul, pentru a vedea ce ne spune despre subiectul pe care ne- 
am propus să-l investigăm. 


Autorul 


OMUL - ORIGINEA, NATURA 
ŞI DESTINUL SăU ÎN MOARTE 


“La început era Cuvântul şi Cuvântul era cu Dumnezeu şi 
Cuvântul era Dumnezeu... Toate lucrurile au fost făcute prin El şi 
nimic din ce a fost făcut, n-a fost făcut fără EI” (loan 1:1-3). 

“Prin credință pricepem că lumea a fost făcută prin Cuvântul 
lui Dumnezeu, aşa că tot ce se vede n-a fost făcut din lucruri care 
se văd” (Evrei 11:3). Prin urmare “ce se poate cunoaşte despre 
Dumnezeu, însuşirile nevăzute ale Lui, puterea Lui veşnică şi 
dumnezeirea Lui, se văd lămurit, de la facerea lumii când te uiţi cu 
băgare de seamă la ele în lucrurile făcute de EI” (Romani 1:19-20). 

Relatarea inspirată se referă la creațiune cu cuvinte foarte simple, 
pentru ca să fie înţelese de poporul din acest timp. Pentru binele 
nostru Dumnezeu nu a folosit un limbaj tehnic, deoarece nimeni 
nu ar fi fost capabil să-l înțeleagă, nici chiar erudiții oameni de 
ştiinţă din zilele noastre. Trebuie deci să ne mulțumim cu simplitatea 
limbajului biblic. 

Biblia numeşte această lume un glob (cerc) (Isaia 40:22) şi spune 
că Dumnezeu “suspendă pământul pe nimic” (lov 26:7). Oamenii 
de ştiinţă din trecut, cu teoriile lor cosmice absurde, desigur că 
râdeau de faptul că Biblia se referă la Pământ ca fiind un glob ce se 
mişcă în spaţiu, dar în final s-a demonstrat, şi astăzi orice copil ştie 
că relatarea biblică este adevărată, rămânând deci evident, cum va 
rămâne totdeauna, că Cuvântul lui Dumnezeu este adevărat şi că 
înțelepciunea umană este “nebunie înaintea lui Dumnezeu”. (1 Cor. 
3:19). 

Dumnezeu a creat prin Sine Însuşi nu doar acest pământ, şi acest 
cer, ci tot universul. 

Această lume, cu sistemul planetar căruia îi aparține, şi 
bineînţeles, toate celelalte lumi şi sisteme planetare din vastul 
univers al lui Dumnezeu, nu s-au creat prin sine însele, din nimic, 
ci au luat ființă din mâinile unui Creator Atotştiutor şi Atotputernic. 
Legile care îl guvernează nu au luat naştere prin sine însele. Toate 
provin de la Creator şi sunt menținute prin El. 

Creând Cerul şi Pământul, cu regnul său animal şi vegetal, 
Dumnezeu a zis: “Să facem om după chipul nostru, după asemănarea 
noastră; el să stăpânească... peste tot pământul”. “Dumnezeu a făcut 
pe om după chipul Său... parte bărbătească şi parte femeiască i-a 
făcut” (Gen. 1:26-27). Omul a fost făcut după chipul lui Dumnezeu, 
nu doar la caracter, ci de asemenea în formă şi aspect. Cu toate 
acestea nu a fost îmbrăcat în “expresia imaginii” Tatălui deoarece 
aceasta o posedă doar Hristos (Evrei 1:3). Omul nu a fost alcătuit, 
cum îl cunoaştem astăzi, slab din punct de vedere fizic şi intelectual, 
deformat şi bolnav. Era de statură înaltă, trăsăturile sale erau 
perfecte, veşmintele de lumină învăluind corpul său şi era dotat cu 
o mare capacitate intelectuală. Mintea sa, modelată după mintea 
lui Dumnezeu, era capabilă să înţeleagă lucrurile divine. Voința lui 
Dumnezeu îi era gravată în inimă şi în înţelegere. 

Sfânta Scriptură relatează într-un mod simplu şi explicit originea 
rasei umane: “Dumnezeu a făcut pe om după chipul Său”. Nu există 
aici nici un loc pentru concluzii eronate. 

Că din materia inertă ar fi luat naştere, prin sine însăşi, oarecare 
forme de viață, este o idee respinsă de toți învățații celebri şi sinceri. 
Până astăzi, cel puţin, nimeni nu poate demonstra posibilitatea 
acestui absurd. Şi altă absurditate este credinţa eronată în 
transformarea progresivă a speciilor, potrivit căreia un om nu este 
nimic mai mult decât rezultatul evoluţiei unui germen. 

Dar până astăzi nu s-a demonstrat posibilitatea acestei supoziții 
şi toate teoriile false inventate în acest sens au doar un suport 
pământesc. Asemănarea care există între anumite specii de animale 
nu demonstrează în nici un fel că una ar descinde din alta, aşa cum 
asemănarea dintre roşie şi caqui nu demonstrează că prima îşi are 
originea în a doua (caqui - fruct dulce foarte asemănător ca aspect, 
cu roşia). Roşia, reproducându-se cu ajutorul seminţelor întotdeauna 
va da roşii şi arborele caqui va rodi fructul caqui. 

Chiar şi peste mii de ani vor fi (şi una şi alta) ceea ce sunt astăzi. 
Acelaşi lucru este valabil şi în cazul animalelor. Pot doar să se 
reproducă urmând caracteristicile specifice speciei lor. 

Nu există nici un motiv pentru a crede că omul, printr-un proces 
lent de evoluţie, de-a lungul unei genealogii de germeni, moluşte, 

reptile şi patrupede, să se ridice din formele inferioare ale vieţii 
animale. Mulţi pretinşi cunoscători sunt atât de înguşti în concepțiile 
lor, încât înjosesc propria lor origine, deposedând-o de toată 
demnitatea. 

Înțeleptul apostol Pavel spune: “Fiindcă măcar că au cunoscut 
pe Dumnezeu nu L-au proslăvit ca Dumnezeu, nici nu l-au mulţumit, 
ci s-au dedat la gânduri deşarte şi inima lor fără pricepere s-a 
întunecat. S-au fălit că sunt înţelepţi şi au înnebunit” (Romani 1:21- 
22). Lumina Cuvântului lui Dumnezeu este obţinută de toți şi 
străluceşte foarte clar în aşa fel încât nimeni nu are nevoie să 
rătăcească în întunericul filozofiei umane. 

Omul, creat după asemănarea lui Dumnezeu, se ştie în mod popu- 
lar că este compus din corp şi suflet. 

Sufletul, căruia de asemenea în mod popular i se spune spirit, se 
pretinde a fi o entitate imaterială, conştientă şi nemuritoare, care 
continuă să trăiască după moartea corpului. 

Această credință referitoare la natura omului este menținută 
aproape universal, atât de păgâni, cât şi de creştini. Protestanții, 
aproape în totalitate, cred că omul posedă un suflet abstract, 
conştient şi nemuritor, care supravieţuieşte corpului, şi cred aceasta 
pentru că au moştenit această credință în mod inadecvat de la 
catolicism care, la rândul său, a preluat filozofia de la popoarele 
păgâne, în primele secole ale erei creştine. 

Să lăsăm totuşi Scriptura, autoritatea demnă de încredere şi 
infailibilă, să se exprime cu privire la acest subiect. 

Scriptura spune că “Domnul Dumnezeu a făcut pe om din țărâna 
pământului, i-a suflat în nări suflare de viață şi omul s-a făcut astfel 
un suflet viu” (Gen. 2:7). Toate elementele din care este format 
corpul uman sunt conţinute în pământ şi provin din pământ. Şi când 
Dumnezeu a creat omul, nu a pus în el suflet, ci doar suflare de 
viață. 

Înainte ca să i se fi insuflat această respiraţie, omul era un suflet 
mort. Dumnezeu a suflat în nările acestui suflet mort suflare şi 
acesta a devenit un suflet viu, o creatură vie. Biblia nu spune că 
Dumnezeu a pus în om o entitate abstractă şi nemuritoare, care ar 
continua să trăiască în stadiul de conştiență, afară de corp, după 

moartea acestuia. De această entitate imaginară, care în general se 
numeşte suflet sau spirit, nu depinde viaţa omului. 

Viaţa tuturor fiinţelor vii şi de asemenea a plantelor, depinde de 
respiraţie. Planta are un principiu vital în baza căruia trăieşte. 
Efectivitatea acestui principiu necesită printre altele de bioxid de 
carbon şi oxigen. Lipsind aceste elemente la plantă, încetează 
existența efectivă a acestui principiu şi, în consecinţă, încetează de 
asemenea viața plantei. Ea moare. Această ilustrație serveşte pentru 
a ne da o idee de viaţă şi moarte în cazul omului. 

Dar să vedem o ilustrație, poate mai adecvată. Admitem ipoteza 
că am avea în fața noastră o lumânare aprinsă. Flacăra însăşi care 
dă lumina, depinde de oxigen. Lipsindu-i acest element, flacăra se 
stinge şi lumina dispare. Tot astfel şi omul posedă un principiu 
vital, dat şi menţinut de către Dumnezeu, principiul acesta pe care 
Biblia de multe ori îl numeşte “suflet” şi mijlocul prin care omul 
are viață. Acest principiu vital depinde de respiraţie. De aceea Biblia 
numeşte de asemeni “suflet”, respiraţia omului. 

Retrăgând Dumnezeu “suflarea de duh de viață” (Gen. 7:22) 
omul moare. Principiul său vital se stinge şi încetează să existe, aşa 
cum se stinge flacăra candelei şi lumina se stinge. Din om, cu ocazia 
morţii, nu se desprinde nici o entitate imaterială, conştientă şi 
nemuritoare pe care mulţi o numesc în mod eronat “spirit” sau 
“suflet”. Biblia nu foloseşte aceşti termeni în acest sens, deoarece 
nu există această entitate supraviețuind în corp. 

Când omul ia fiinţă Dumnezeu îi dă “suflare de viaţă” (Gen. 
7:22). “...El dă tuturor viaţă şi suflare...” (Fapte 17:22). ...Domnul 
a făcut ... pământul... care a dat suflare celor ce-l locuiesc şi suflet 
celor ce merg pe el” (Isaia 42:5). Dumnezeu oferă principiul vital 
întregii creaturi. “El ţine în mână sufletul a tot ce trăieşte, suflarea 
oricărui trup omenesc” (lov 12:10). Acelaşi lucru îl confirmă 
psalmistul zicând: “În mâinile Tale îmi încredințez duhul... soarta 
mea este în mâna Ta” (Psalmi 31:5,15). Cât timp omul trăieşte, 
Dumnezeu îi conservă principiul vital şi suflarea: “Mi-ai păstrat 
suflarea prin îngrijirile şi paza Ta” (lov 10:12). 

Omul totuşi nu are putere să-şi retragă suflarea sa. “Omul nu 
este stăpân pe suflarea lui ca s-o poată opri şi n-are nici o putere 

peste ziua morţii” (Eclesiastul 8:8). Psalmistul spune: “...le iei Tu 
suflarea, ele mor şi se întorc în țărâna lor” (Psalmi 104:29). Când 
omul moare, pleacă de la el duhul sau suflarea de viaţă (Psalmi 
146:4). Această suflare este retrasă de Dumnezeu, conform cu cele 
citite în lov 34:14-15: “Dacă nu s-ar gândi decât la El, dacă Şi-ar 
lua înapoi duhul şi suflarea, tot ce este carne ar pieri deodată şi 
omul s-ar întoarce în țărână”. Spiritul şi suflarea omului sunt aici 
unul şi acelaşi lucru. Repetiţia are ca scop întărirea ideii. Vezi 
exemple în Psalmi 79:4; 119:44,; Isaia 58:1; 60:2; Naum 2:12 etc. 

De asemenea, înțeleptul Solomon a confirmat că Dumnezeu 
retrage la Sine suflarea din om când acesta moare: “până nu se 
întoarce în ţărână, în pământ cum a fost şi până nu se întoarce duhul 
la Dumnezeu care l-a dat” (Eclesiastul 12:7). Aici înțeleptul, făcând 
referire la elementele din care omul a fost compus la creaţiune - 
“tărâna” care vine din pământ şi “suflarea” care vine de la Dumnezeu 
(Gen. 2:7), spune că aceste două elemente se întorc la izvoarele lor 
originale. Această “suflare” sau “suflet” nu este totuşi o entitate 
conştientă, deoarece, dacă ar fi, conştienţa omului ar fi stat în nări. 
Vezi Gen. 2:7; 7:22; Isaia 2:22. 

Scriitorii biblici legau ideea de “moarte” cu cea de “înălţare a 
duhului”. Orice cititor al Bibliei va fi desigur familiarizat cu 
folosirea termenului “a-şi da duhul” în sensul de “a muri”. Aşadar 
“a muri” vrea să spună “eliberarea aerului inhalat”. Poporul din 
timpurile biblice era obişnuit cu acest limbaj scripturistic. Se spunea 
de exemplu despre o persoană care s-ar fi îmbolnăvit şi ar fi murit, 
astfel: “boala lui a fost atât de cumplită, încât n-a mai rămas suflare 
în el”- 1 Regi 17:17. Poporul înţelege că suflarea expirată de om la 
moarte, era retrasă de Dumnezeu, conform cu notaţiile din pasajele 
citate alăturat: lov 34:14-15; Psalmi 104:29; Eclesiastul 12:17. În 
această concepție muribundul, la eliberarea ultimei respiraţii, cerea 
lui Dumnezeu să primească suflarea sau sufletul său. Ştefan a spus: 
“Doamne Isuse, primeşte duhul meu” (Fapte 7:59). Şi Domnul 
Hristos, murind pe crucea de la Calvar, a exclamat: “Tată, în mâinile 
Tale Îmi încredinţez duhul”. Şi când a zis aceste vorbe Şi-a dat 
duhul” (Luca 23:46). Aceasta totuşi nu vrea să spună, în nici un 
caz că “eul conştient” sau în mod individual Hristos S-a înălţat la 


cea 

Tatăl, deoarece Însuşi Isus, trei zile după aceea, a declarat: “Nu Mă 
ține, căci încă nu M-am suit la Tatăl Meu” (loan 20:17). 

Scriptura declară: “Căci soarta omului şi a dobitocului este 
aceeaşi: aceeaşi soartă au amândoi; cum moare unul, aşa moare şi 
celălalt, toţi au aceeaşi suflare şi omul nu întrece cu nimic pe 
dobitoc; căci totul este deşertăciune. Toate merg la un loc; toate au 
fost făcute din țărână. Cine ştie dacă suflarea omului se suie în sus 
şi dacă suflarea dobitocului se pogoară în jos pe pământ?” 
(Eclesiastul 3:19-21.) 

În toate sensurile, fără îndoială, omul este superior în raport cu 
animalele iraționale, chiar şi după moarte, pentru că în timp ce 
animalele odată moarte nu vor învia, omul are glorioasa speranță 
de înviere (loan 5:28-29). Totuşi omul nu are avantaj imediat la 
moarte, deoarece ca şi animalele, se întoarce în ţărână. Dacă imediat, 
la moarte, “sufletul” omului ar fi în cer, atunci ar fi un mare avantaj 
pentru om faţă de animale, şi, în acest caz ar fi falsă declaraţia 
biblică pe care tocmai am luat-o în consideraţie. 

Dacă suflarea sau duhul pe care omul îl emană la moarte este o 
entitate conştientă şi nemuritoare, atunci ajungem la îngrozitoarea 
concluzie că animalele, la moarte, desprind de asemenea o entitate 
conştientă şi nemuritoare, pentru că ambii, omul şi animalele, au 
“aceeaşi suflare”. În textul original din limba ebraică pentru 
“suflare” în Eclesiastul 3:19 este acelaşi termen ca şi pentru “duh” 
din Eclesiastul 12:7. 

Atât într-un verset, cât şi în celălalt întâlnim cuvântul “ruah”. 
Acest “ruah”, pentru toţi oamenii, buni şi răi, deoarece înțeleptul 
vorbeşte de oameni în general, şi “ruah” pentru animale, la moarte, 
este retras la Dumnezeu, care l-a dat, deoarece Domnul a fost Cel 
care a suflat în nări. Şi unde merge suflarea sau sufletul (ruah) 
omului când îl retrage Dumnezeu? Merge în cer? În nici un caz. 
Dacă duhul omului cel puţin ar merge în sus, în timp ce al animalelor 
ar merge în jos, acesta ar fi un mare avantaj, faţă de acestea. Dar 
nici măcar acest avantaj omul nu-l are faţă de animale, cu ocazia 
morții. “Cine ştie dacă suflarea omului se suie în sus şi dacă suflarea 
dobitocului se pogoară în jos pe pământ?” Eclesiastul 3:21. Cine 
poate afirma aceasta? 

Dumnezeu retrage duhul sau suflarea la orice creatură, la moarte, 
pentru a o reintegra în aer. Şi la învierea morţilor, Dumnezeu va 
proceda ca la creaţiune, aceasta înseamnă a sufla suflarea sau duhul, 
aerul, în nările celor înviaţi, conform celor citite în Ezechiel 37:9- 
10. “El mi-a zis: “Prooroceşte şi vorbeşte duhului! Prooroceşte fiul 
omului şi zi duhului: “Așa vorbeşte Domnul Dumnezeu: “Duhule, 
vino din cele patru vânturi, suflă peste morții aceştia, ca să învieze. 
Am proorocit, cum mi s-a poruncit. Şi a intrat duhul în ei şi au 
înviat şi au stat în picioare, era o oaste mare, foarte mare la număr” 
observați că nu sunt duhuri individuale, venite din cer, ci un singur 
duh pentru toate, care vine din “vânturi”. Acesta vrea să spună că 
morții se vor transforma la primirea respirației şi astfel vor deveni 
VII. 


ESTE SUFLETUL NEMURITOR? 


Credinţa eronată în nemurirea sufletului nu se bazează pe nici o 
declaraţie biblică. Întâlnim în Biblie de aproximativ 400 de ori 
cuvântul “suflet” şi de aproximativ 450 de ori cuvântul “duh”, dar 
în nici o variantă nu este legat de ideea nemuririi naturale. 

Dacă protestanții cred în nemurirea sufletului, nu este pentru că 
au găsit în Scriptură fundament pentru această credinţă, ci pur şi 
simplu pentru că au moştenit aceasta în mod neglijent de la biserica 
catolică, care, la rândul ei, a primit-o din filozofia popoarelor 
păgâne, încorporând-o la religie, la începutul întunecatului Ev 
Mediu, când păgânismul a invadat biserica şi a adus apostazia 
doctrinei originale, conținută în Sfintele Scripturi. Au fost acceptate 
încă un mare număr de erezii grave. “Printre cele mai de frunte 
erau credinţa în nemurirea naturală a omului şi conştienţa lui în 
moarte. Această învățătură a pus temelia pe care Roma şi-a întemeiat 
invocarea sfinţilor şi adorarea fecioarei Maria. Din aceasta a izvorât 
şi rătăcirea cu privire la chinurile veşnice pentru cel care rămâne 
nepocăit şi care a fost încorporată de timpuriu în doctrina papală. 

Atunci a fost pregătită calea pentru introducerea unei alte 
născociri a păgânismului, pe care Roma a numit-o purgatoriu şi a 
folosit-o pentru a îngrozi mulțimile credule şi superstițioase. Prin 

această rătăcire se afirma existenţa unui loc de tortură, în care 
sufletele acelora care n-au meritat condamnarea veşnică trebuie să 
sufere pedeapsa pentru păcatele lor şi din care, după ce sunt eliberate 
de necurăţie, sunt primite în ceruri”. Tragedia Veacurilor 55. 

Ceea ce a dat naştere la credinţa nemuririi sufletului a fost 
manifestarea agenţilor satanici (îngerilor căzuți), care s-au deghizat 
în spirite fără corp ale persoanelor moarte. Din aceste timpuri 
îndepărtate, comunicarea cu presupusele duhuri ale morţilor a fost 
baza idolatriei păgâne. Manifestarea acestor îngeri căzuţi în forma 
sufletelor persoanelor moarte, este o farsă prin care Satan caută să 
reînvie minciuna pe care a lansat-o încă de la începutul lumii: 
“Hotărât nu veți muri” (Gen. 3:4). 

Omul nu posedă nemurire naturală. Dumnezeu a zis primilor 
oameni din lume: “Poţi să mănânci din toţi pomii din grădină, dar 
din pomul cunoștinței binelui şi răului să nu mănânci, căci în ziua 
în care vei mânca din el, vei muri negreşit.” (Gen. 2:16-17). 

Satana a contrazis totuşi această afirmaţie divină cu următoarea 
minciună: “Hotărât nu veţi muri”. lată fundamentul doctrinei 
nemuririi sufletului. Dacă aveau să asculte, trăiau; dacă nu ascultau 
aveau să moară. În aceste condiții, în ziua în care omul a căzut în 
neascultare, a fost pronunţată asupra lui următoarea sentință de 
moarte: “ţărână eşti şi în ţărână te vei întoarce” (Gen. 3:19). În 
continuare au fost luate măsuri pentru ca omul să nu-şi poată 
perpetua viaţa, deoarece Dumnezeu nu ar fi putut consimţi ca un 
păcătos să devină nemuritor. “Domnul Dumnezeu a zis: “lată că 
omul a ajuns ca unul din Noi, cunoscând binele şi răul. Să-l 
împiedicăm dar acum ca nu cumva să-şi întindă mâna, să ia din 
pomul vieţii, să mănânce şi să trăiască în veci. De aceea Domnul 
Dumnezeu l-a izgonit din grădina Edenului ca să lucreze pământul, 
din care fusese luat. Astfel a izgonit El pe Adam; şi la răsăritul 
grădinii Edenului a pus nişte heruvimi care să învârtească o sabie 
învăpăiată, ca să păzească drumul care duce la pomul vieţii” (Gen. 
3:22-24). 

Dacă omul ar fi avut nemurire naturală, ce nevoie ar fi avut să 
mănânce din pomul vieţii pentru a-şi perpetua existența, sau de ce 
era nevoie ca Dumnezeu să-l împiedice să obţină ceea ce deja 

poseda? Vor vedea cei ce cred în nemurirea sufletului absurdul în 
care cad cu teoria lor? Dacă omul ar fi posedat deja nemurirea, 
atunci sentința “în țărână te vei întoarce” ar fi fost fără efect, 
deoarece nu ar fi atins esenţa omului, duhul “conştient şi nemuritor”. 
Ce avantaj există în distrugerea exteriorului, în cazul în care este 
imposibil a distruge miezul - interiorul? Dacă omul ar poseda suflet 
nemuritor, atunci moartea trupului nu ar fi moartea omului, ci doar 
o continuare a vieţii sub altă formă. Dar Dumnezeu a spus omului 
întreg, individualității conştiente: “hotărât vei muri”. 

În cazul în care omul, după neascultare, ar fi avut acces la pomul 
vieții, ar fi devenit un păcătos nemuritor. Dar calea către pomul 
vieţii a fost păzită prin heruvimi şi deci, nici unui membru din prima 
familie umană nu i-a fost dat să mănânce din fructele sale. Primul 
om, prin urmare, nu putea transmite urmaşilor săi aceea ce el însuşi 
nu poseda, nemurirea, şi de aceea nu există nici un păcătos 
nemuritor. 

Din punct de vedere biblic sufletul este muritor, deoarece 
cuvintele “corupţie”, “moarte”, “a muri”, “a pieri”, “a omorî”, etc., 
îi sunt aplicate. Exemple: 

“sufletul i se apropie de groapă, şi viaţa de vestitorii morţii” 
(lov. 33:22). 

“nu le-a scăpat sufletul de la moarte” (Psalmi 78:50). 

“Dumnezeu mi-a izbăvit sufletul ca să nu intre în groapă” (lov 
33:28). 

“Tu mi-ai izbăvit sufletul de la moarte” (Psalmi 116:8). 

“Cine întoarce pe un păcătos de la rătăcirea căii lui, va mântui 
un suflet de la moarte...” (Iacov 5:20). 

Dacă sufletul este nemuritor, cum spun unii, atunci el nu este 
supus morţii. Prin urmare de ce este nevoie ca un suflet să se 
elibereze de la ceva la care nu este supus? 

“ „suflet mort...” (în portugheză astfel este denumit în acest 
verset mortul) Numeri 6:6; 19:13. 

“S-a aşezat sub un ienuper şi dorea să moară, zicând: Acum 
Doamne ia-mi sufletul...” (1 Regi 19:4). 

“ Atunci a dorit să moară şi a zis: “Mai bine să mor, decât să 
trăiesc”.” (Iona 4:8). 

“... 0, dacă sufletul meu ar muri de moartea celor neprihăniţi” 
(Numeri 23:10 - trad. portugheză). 

“Tată că toate sufletele sunt ale Mele. După cum sufletul fiului 
este al Meu, tot aşa şi sufletul tatălui este al Meu. Sufletul care 
păcătuieşte, acela va muri” (Ezechiel 18:4). 

“Voi Mă necinstiţi înaintea poporului Meu, pentru câțiva pumni 
de orz şi câteva bucăţi de pâine, ucigând nişte suflete, care n-ar 
trebui să moară, şi făcând să trăiască nişte suflete care n-ar trebui 
să trăiască...” (Ezechiel 13:19). 

«.. temeţi-vă mai degrabă de Cel ce poate să piardă şi sufletul şi 
trupul în gheenă” (Matei 10:28). 

lată că Însuşi Isus declară că sufletul este muritor. 

În nici un caz omul nu ar putea fi nemuritor, deoarece nimeni, 
afară de Dumnezeu, nu posedă nemurire inerentă: “fericitul şi 
singurul Stăpânitor, Împăratul împăraţilor şi Domnul domnilor, 
singurul care are nemurirea...” (1 Timotei 6:15-16). 


NEMURIREA ESTE OFERITĂ CONDIȚIONAT 


A trăi etern în fericire de nesfârşit — nimic nu poate încuraja 
mai mult dorinţa omului decât aceasta. Dintre toate aspiraţiile, 
aceasta este cea mai înaltă. Dintre toate preocupările, cea care 
vizează acest scop este cea mai avantajoasă. Dintre toate ştiinţele, 
cea care tratează acest subiect este cea mai importantă. Din toate 
momentele cheltuite, cel angajat în acest sens este cel mai bine 
valorificat. Dintre toate comorile, aceasta este cea mai prețioasă. 
Între toate câte există de mai mare valoare în această lume, darul 
vieții eterne se evidenţiază ca fiind obiectivul principal. 

Viaţa veşnică nu este o simplă himeră, este o realitate. Scopul 
original al lui Dumnezeu la crearea omului era ca acesta să trăiască 
veşnic, ca şi celelalte fiinţe inteligente care locuiesc în lumile 
universului ca fiinţe spirituale... 

Omul a fost creat cu viață dependentă de stricta ascultare a 
poruncilor lui Dumnezeu, condiţia aceasta sub care îngerii - fiinţe 

superioare omului în înţelepciune, glorie şi putere - au de asemenea 
viață. Totuşi primul om a pierdut acest dar prin neascultare. Şi “cum 
printr-un singur om a intrat păcatul în lume şi prin păcat a intrat 
moartea şi astfel moartea a trecut asupra tuturor oamenilor” (Romani 
5:12). 

Omul este deci muritor. “Noi de asemenea suntem muritori” 
spune apostolul. (Fapte 14:14 trad. portugheză). 

Ca urmare, Dumnezeu în Cuvântul Său, Sfânta Scriptură, 
clasifică omul ca muritor. “Eu”, zice Domnul, “Eu vă mângâi. Dar 
cine eşti tu, ca să te temi de omul cel muritor...?” (Isaia 51:12). 

Unde este, în fața acestei declaraţii, doctrina nemuririi naturale 
a omului? Este complet anulată prin Biblie. Dacă omul este muritor, 
este logic că nu poate fi dotat cu suflet nemuritor. 

Aceasta totuşi, nu vrea să spună că nemurirea n-ar putea fi 
obținută de către om. Dumnezeu a dat posibilitate omului să obțină 
darul vieţii veşnice. Numele Său va fi lăudat în eternitate pentru 
această glorioasă provizie făcută în favoarea tuturor descendenților 
lui Adam. 

Înainte de a merge mai departe, dorim să clarificăm că 
“nemurirea” este aceeaşi cu “viaţa veşnică” deoarece acela care 
este nemuritor trăieşte veşnic şi cel care nu trăieşte veşnic este 
muritor. 

“Nemurirea, făgăduită omului cu condiţia ascultării, a fost 
pierdută prin păcătuire. Adam nu putea transmite urmaşilor lui ceea 
ce nu avea,; şi n-ar fi fost nici o nădejde pentru neamul omenesc 
căzut dacă Dumnezeu, prin jertfa Fiului Său, n-ar fi adus nemurirea. 
Deoarece moartea a trecut asupra tuturor oamenilor pentru că toţi 
au păcătuit, Hristos a adus la lumină viața şi nemurirea prin 
Evanghelie” (Romani 5:12; 2 Timotei 1:10)” Tragedia Veacurilor, 
547. 

Viaţa veşnică sau nemuritoare este un “dar gratuit” (Rom. 6:23) 
obţinut de toţi prin intermediul lui Hristos, cu condiţia ascultării. 

“Fiindcă atât de mult a iubit Dumnezeu lumea, că a dat pe 
singurul Lui Fiu, pentru ca oricine crede în El să nu piară, ci să 
aibă viaţa veşnică”. “Cine crede în Fiul, are viaţa veşnică; dar cine 
nu crede în Fiul, nu va vedea viața, ci mânia lui Dumnezeu rămâne 


15 


peste el”. (loan 3:16, 36). Doctrina despre nemurirea inerentă 
anulează aşadar necesitatea unui Salvator şi implicit condiţiile 
impuse de acesta, pentru a obține viaţa veşnică, acestea fiind 
ascultare de poruncile lui Dumnezeu. “Atunci s-a apropiat de Isus 
un om şi I-a zis: “Învăţătorule, ce bine să fac, ca să am viaţa veşnică? 
El i-a răspuns: “De ce mă întrebi: “Ce bine?” Binele este unul singur: 
Dar dacă vrei să intri în viață, păzeşte poruncile”. (Matei 19:16- 
17). 

Pe de altă parte, Biblia declară că omul poate avea viaţa veşnică, 
doar prin Hristos, sub condiția ascultării şi pe de altă parte o falsă 
teologie care vine de la “tatăl minciunii”, afirmă că omul este 
nemuritor prin sine însuşi. 

“Singurul care a făgăduit lui Adam viaţa prin neascultare era 
marele amăgitor. lar declarația şarpelui către Eva în Eden - “Negreşit 
nu veţi muri” - a fost prima predică despre nemurirea sufletului. 
Totuşi declaraţia aceasta, care se bazează numai pe autoritatea 
Satanei, răsună de la amvoanele creştinătăţii şi este primită de 
majoritatea omenirii tot atât de uşor cum a fost primită de primii 
noştri părinți. Sentința divină: “sufletul care păcătuieşte acela va 
muri” (Ezechiel 18:20) este făcută a însemna: “Sufletul care 
păcătuieşte nu va muri, ci va trăi veşnic”. Nu putem decât să ne 
mirăm de absurditatea ciudată care face pe oameni atât de lesne 
crezători la cuvintele Satanei şi atât de necredincioşi față de 
cuvintele lui Dumnezeu”. Tragedia Veacurilor, 547. 

Apostolul Pavel spune cu hotărâre: “Dar, cu împietrirea inimii 
tale, care nu vrea să se pocăiască, îți aduni o comoară de mânie 
pentru ziua mâniei şi a arătării dreptei judecăţi a lui Dumnezeu, 
care va răsplăti fiecăruia după faptele lui. Şi anume, va da viața 
veşnică celor ce, prin stăruința în bine, caută slava, cinstea şi 
nemurirea, şi va da mânie şi urgie celor ce, din duh de gâlceavă se 
împotrivesc adevărului şi ascultă de nelegiuire” (Romani 2:5-8). 

Este clar că termeni ca “a căuta” şi “nemurire” semnifică faptul 
că încă nu avem, pentru că ce nevoie am avea să căutăm ceva ce 
deja avem? Ea va fi oferită ascultătorilor “în ziua dreptei judecăți a 
lui Dumnezeu”. 

CÂND VOR PRIMI DREPȚII NEMURIREA? 


Unii spun: “Dacă nu am avea un suflet nemuritor, care după 
moarte să se bucure de binecuvântările cerului, atunci toată viaţa 
noastră creştină este zadarnică”. 

Ar avea dreptate să spună aceasta în cazul în care nu am avea 
glorioasa speranţă a învierii. În lipsa acesteia credinţa noastră ar fi 
fără valoare. Apostolul Pavel învaţă că “dacă morţii nu învie... cei 
care dorm în Hristos sunt pierduţi” (1 Cor. 15:16-18). Atunci dacă 
sunt în cer, cum pot fi pierduţi? Aici putem vedea că Pavel îşi 
concentra speranţele sale nu într-o continuare a vieţii, sub o altă 
formă la moarte, ci în înviere. Dacă am poseda un suflet care s-ar 
separa de corp după moartea acestuia şi s-ar bucura imediat de 
binecuvântările cerului, atunci în nici un caz n-ar fi putut fi pierduţi 
cei ce aveau să moară în Hristos, în ipoteza în care nu ar fi înviat. 
Învierea însăşi nu ar mai fi necesară, deoarece ce nevoie am avea 
de înviere în ziua de pe urmă, dacă imediat după moarte am con- 
tinua să trăim sub o altă formă şi am merge imediat în cer? După 
cum se vede, doctrina nemuririi sufletului nu face decât să anuleze 
glorioasa speranţă a învierii. 

Dacă, conform celor învăţate de apostolul Pavel, suntem pierduţi 
în cazul în care nu am învia, aceasta este pentru că înainte de înviere 
nu există nici o altă recompensă. Profeţii şi apostolii nu sperau a 
merge la cer atunci când mureau, deoarece îşi concentrau toate 
speranţele într-o răsplătire la cea de a doua venire a lui Hristos, ocazie 
cu care toţi drepţii vor fi înviaţi pentru a primi recompensa. 

Cu această speranţă lov a spus: “Cum pier apele din lacuri şi cum 
seacă şi se usucă râurile, aşa se culcă şi omul şi nu se mai scoală; cât 
vor fi cerurile, nu se mai deşteaptă şi nu se mai scoală din somnul 
lui... Dar ştiu că Răscumpărătorul meu este viu şi că se va ridica la 
urmă pe pământ. Chiar dacă mi se va nimici pielea şi chiar dacă nu 
voi mai avea carne, voi vedea totuşi pe Dumnezeu... ochii mei ÎI vor 
vedea şi nu ai altuia” (lov 14:12; 19:25-27). Când profetul Daniel şi- 
a terminat misiunea, Dumnezeu nu l-a luat la cer, dar i-a spus: “lar 
tu, du-te, până va veni sfârşitul; tu te vei odihni şi te vei scula iarăşi 
odată în partea ta de moştenire, la sfârşitul zilelor” (Daniel 12:13). 

Apostolul Pavel şi-a pus toate speranţele în înviere, când spera 
să primească recompensa, doar la cea de a doua venire a lui Hristos. 
“Ba încă ne spunea gândul că trebuie să murim; pentru ca să ne 
punem încrederea nu în noi înşine, ci în Dumnezeu care înviază 
morţii” (2 Cor. 1:9). Pavel a suferit pierderea tuturor lucrurilor în 
scopul de a putea câştiga pe Hristos pentru a vedea dacă va putea 
ajunge “la învierea morților” (Filipeni 3:11). Dacă Pavel ar fi sperat 
ca recompensă să meargă la cer imediat după moarte, ar fi spus: 
“ca să ajung cu orice chip, dacă voi putea, la cer, după ce voi muri”. 
În ajunul executării sale, Pavel s-a referit la premiul care i-a fost 
promis, zicând: “M-am luptat lupta cea bună, mi-am isprăvit 
alergarea, am păzit credinţa. De acum mă aşteaptă cununa 
neprihănirii, pe care mi-o va da, în “ziua aceea”, Domnul, 
Judecătorul cel drept. Şi nu numai mie, ci şi tuturor celor ce vor fi 
iubit venirea Lui” (2 Timotei 4:7-8). Să luăm în considerare încă 
altă declaraţie a lui Pavel ce subliniază faptul că premiul nu va fi 
acordat drepţilor înainte de a doua venire a lui Hristos: “Am hotărât 
ca un astfel de om să fie dat pe mâna Satanei, pentru nimicirea 
cărnii, ca duhul lui să fie mântuit în ziua Domnului Isus” (1 Cor. 
5:5). Duhul (sau sufletul sau viaţa - cuvinte sinonime), al drepţilor, 
nu este salvat cu ocazia morţii, dar va fi salvat “în ziua Domnului”. 
În această zi se vor împlini aceste cuvinte ale lui Isus: “oricine îşi 
va pierde viaţa pentru Mine, o va câştiga” (Luca 9:24). 

Hristos de asemenea a declarat că dreptul nu este răsplătit înainte 
de înviere, când a spus: “Şi va fi ferice de tine pentru că ei n-au cu 
ce să-ți rasplătească, dar ţi se va răsplăti la învierea celor neprihăniți” 
(Luca 14:14). 

Recompensa drepţilor, a sfinţilor, a profeților, a tuturor celor 
credincioşi de la începutul lumii, le va fi dată la timpul stabilit, la 
care se face referire ca la sfârşitul lumii şi a doua venire a lui Hristos. 
La acest timp şi-a îndreptat loan ochiul profetic în viziune, când a 
auzit pe cei 24 de bătrâni zicând: “a venit vremea să judeci pe cei 
morți, să răsplăteşti pe robii Tăi prooroci, pe sfinţi şi pe cei ce se 
tem de Numele Tău, mici şi mari, şi să prăpădeşti pe cei ce prăpădesc 
pământul” (Apocalipsa 11:18). 

Poate un creştin sincer să citească aceste pasaje şi să spere să 

primească recompensa imediat după moarte? Există în Biblie cel 
puţin un pasaj care le promite imediat intrarea în cer cu ocazia 
morții? 

“David nu s-a suit la cer” (Fap. 2:34) spune Petru într-unul din 
discursurile sale. Şi David a afirmat: “Eu plec pe calea pe care 
merge toată lumea” (1 Regi 2:2). Din acestea rezultă că drumul 
pentru toată omenirea, la moarte, nu duce la cer. Dacă ar fi fost 
adevărat că omul posedă un “suflet abstract, nemuritor şi conştient, 
care supravieţuieşte corpului”, conform celor învățate de cei ce 
cred în nemurire, atunci David putea fi numai “sufletul” său şi în 
nici un caz trupul său. Trupul trebuie să fie doar un înveliş sau casa 
rezidenţială a lui David şi nu propriul David. Dacă deci, este scris 
că “David nu s-a urcat la cer”, rezultă că, sau omul nu posedă acest 
“suflet”, sau el însuşi nu merge în cer cu ocazia morții trupului, 
învelişul omului. Dacă ar fi fost adevărat că drepții merg la cer 
când mor, atunci unul din doi, Petru sau David, ar trebui să mintă. 
Dar Biblia nu se contrazice. Ea este caracterizată de armonie deplină. 
Oamenii sunt cei care contrazic Biblia când afirmă că omul la moarte 
merge în cer, deoarece, în realitate pe cale legală “nimeni nu s-a 
suit în cer, afară de Cel ce S-a pogorât din cer, adică Fiul Omului, 
care este în Cer” (loan 3:13). 

Viaţa veşnică sau nemuritoare va fi oferită drepţilor cu ocazia 
învierii, la a doua venire a lui Hristos, când de asemenea le va fi 
permisă intrarea în cer. “lată vă spun o taină”, a scris apostolul 
Pavel corintenilor, “nu vom adormi toţi, dar toți vom fi schimbaţi, 
într-o clipă, într-o clipeală din ochi, la cea din urmă trâmbiţă. 
Trâmbiţa va suna, morții vor învia nesupuşi putrezirii, şi noi vom fi 
schimbaţi. Căci trebuie ca trupul acesta, supus putrezirii, să se 
îmbrace în neputrezire, şi trupul acesta muritor să se îmbrace în 
nemurire. Când trupul acesta supus putrezirii se va îmbrăca în 
neputrezire, şi trupul acesta muritor se va îmbrăca în nemurire, 
atunci se va împlini cuvântul care este scris: “Moartea a fost înghițită 
de biruință. Unde îţi este biruința moarte? Unde îţi este boldul, 
moarte?” (1 Corinteni 15:51-55). Dacă numai atunci drepții vor fi 
îmbrăcaţi în nemurire, este pentru că nu au posedat-o până atunci. 
În cazul că ar fi posedat viaţa eternă inerentă, nu ar fi fost necesar 

să fie îmbrăcaţi în nemurire la cea de-a doua venire a lui Hristos, 
ocazie cu care sfinţii care zac în morminte, vor învia. 

Popular se crede că drepţi, la moarte, îşi asumă natura spirituală 
a îngerilor, intrând imediat în compania acestora. Mulți afirmă chiar 
că “duhurile slujitoare, trimise să îndeplinească o slujbă pentru cei 
ce vor moşteni mântuirea” (Ev. 1:14), cei pe care apostolul Pavel 
în versetul anterior îi numeşte “îngeri”, sunt “spiritele sfinților 
desăvârşiți” (Evrei 12:23). După teologia populară spiritul care se 
desprinde de om, cu ocazia morţii, este o entitate conştientă, dar 
abstractă, deoarece “un duh nu are nici carne, nici oase” (Luca 
24:39). Şi îngerii, prin faptul că sunt numiţi “duhuri”, sunt de aceeaşi 
specie, potrivit concepţiei populare. Ceea ce nu are nici carne, nici 
oase, trebuie să fie neapărat abstract - este părerea multora. 

Pentru ca cititorul să poată să discearnă mai bine absurditatea 
acestei teorii, să ceară unui copil să-i arate câteva lucruri concrete, 
care nu au nici carne, nici oase şi va vedea că acesta va găsi multe. 
Va spune poate: un autoturism, o minge, o carte, etc. Să-l întrebe în 
continuare, cu cuvinte pe înţelesul vârstei sale, dacă aceste lucruri 
sunt abstracte în virtutea faptului că nu au carne, nici oase, şi va 
vedea că un copil în inocența, sinceritatea şi lipsa sa de prejudecăţi, 
înțelege mai bine adevărurile cuvântului lui Dumnezeu decât cei 
care se intitulează impropriu “teologi”. 

Este adevărat că sfinţii vor deveni asemenea îngerilor. Dar când 
va fi aceasta? La moarte sau la înviere? Să ascultăm cuvintele lui 
Hristos: “Căci la înviere, nici nu se vor însura, nici nu se vor mărita, 
ci vor fi ca îngerii lui Dumnezeu în cer” (Mat. 22:30; Luca 20:35,36). 

Da vom fi la înviere, când Hristos se va întoarce şi nu înainte, 
asemenea îngerilor. Dar îngerii nu sunt imateriali, cum se presupune 
în general, nici noi nu vom fi când vom ieşi din morminte, dacă 
Hristos nu va veni înainte să murim. 

“Adevărat, adevărat vă spun”, a spus Isus, “că vine ceasul şi 
acum a şi venit, când cei morți vor auzi glasul Fiului lui Dumnezeu, 
şi cei ce-L vor asculta, vor învia... Nu vă miraţi de lucrul acesta; 
pentru că vine ceasul când toţi cei din morminte vor auzi glasul Lui 
şi vor ieşi afară din ele. Cei ce au făcut binele, vor învia pentru 
viață; iar cei ce au făcut răul, vor învia pentru judecată” (loan 

5:15,18,19). “Toate neamurile vor fi adunate înaintea Lui. El îi va 
despărți pe unii de alţii cum desparte păstorul oile de capre... şi vor 
merge... în viaţa veşnică” (Matei 25:32,46). Ce nevoie ar avea 
drepţii, la a doua venire a lui Hristos, să intre în viața veşnică, în 
cazul în care sunt deja posesorii acesteia, ca un dar natural? Şi ce 
rost ar avea “înviere la viață”, dacă oamenii, cum spuneam deja 
posedă viața veşnică, încă de la naştere? Drepţii vor primi viaţa 
veşnică, doar când vor învia la viață şi nu înainte. “Mulţi din cei ce 
dorm în țărâna pământului se vor scula: unii pentru viaţa veşnică, 
şi alţii pentru ocară şi ruşine veşnică” (Daniel 12:2). “Cine are pe 
Fiul”, scrie apostolul Ioan, “are viaţa; cine n-are pe Fiul lui 
Dumnezeu, n-are viaţa. V-am scris aceste lucruri ca să ştiţi că voi, 
care credeți în Numele Fiului lui Dumnezeu, aveţi viața veşnică” 
(1 loan 5:12,13). Cu aceste cuvinte apostolul loan nu vrea să spună 
că creştinul este efectiv îmbrăcat în nemurire, chiar din momentul 
când ÎI acceptă pe Hristos. Creştinii cărora servul lui Dumnezeu le 
spune: “aveți viaţa veşnică”, sunt morți deja de mai mult de 2000 
de ani. Ei, totuşi, aveau viața veşnică în făgăduință, sau aveau 
făgăduinţa intrării în viață, când aveau să învie la a doua venire a 
lui Hristos. 

“Şi făgăduinţa pe care ne-a făcut-o El este aceasta: viaţa veşnică” 
(loan 2:25). 

Dacă avem promisiunea primirii vieţii veşnice, atunci nu suntem 
încă în posesia ei, deoarece ce rost ar fi avut ca Dumnezeu să ne 
promită ceea ce am fi posedat efectiv? Avem doar speranţa că o 
vom primi. “Să ne facem în nădejde moştenitori ai vieţii veşnice” 
(Tit 3:7). Este posibil ca cineva să spere să primească aceste lucruri, 
numai dacă încă nu le posedă. 

Hristos şi apostolii se referă la viaţa veşnică, ca fiind o stare 
viitoare. Apostolul Pavel spune: “făgăduinţa vieţii de acum şi a 
celei viitoare” (1 Timotei 4:8). “Dar acum, odată ce aţi fost izbăviţi 
de păcat şi v-aţi făcut robi ai lui Dumnezeu, aveți ca rod sfinţirea, 
iar ca sfârşit: viaţa veşnică”(Romani 6:22). În Romani 2:5-7 citim 
că viața eternă va fi dată drepţilor în ziua judecății, sau, când Hristos 
va veni “pentru a face judecata tuturor” (Iuda 14.15; 2 Timotei 
4:1). Hristos zice: “Adevărat vă spun că nu este nimeni care să-şi fi 


21 


lăsat casa, sau nevasta, sau fraţii, sau părinţii, sau copiii, pentru 
Împărăţia lui Dumnezeu, şi să nu primească mult mai mult în 
veacul de acum, iar în veacul viitor, viaţa veşnică” (Luca 
18:29,30). 

“Ştim în adevăr că dacă se desface casa pământească a cortului 
nostru trupesc”, spune apostolul Pavel, “avem o clădire în cer, de 
la Dumnezeu, o casă, care nu este făcută de mână, ci este veşnică... 
Noi întotdeauna suntem plini de încredere; căci ştim că, dacă 
suntem acasă în trup, pribegim departe de Domnul pentru că 
umblăm prin credință şi nu prin vedere. Da, suntem plini de 
încredere şi ne place mult mai mult să părăsim trupul acesta, ca 
să fim acasă la Domnul” (2 Cor. 5:1; 6-8). 

Pavel se referă aici la ceea ce spusese în epistola sa corintenilor: 
“Şi după cum am purtat chipul celui pământesc, tot aşa vom purta 
şi chipul Celui ceresc. Ce spun eu, fraţilor, este că nu poate carnea 
şi sângele să moştenească Împărăţia lui Dumnezeu; şi că, 
putrezirea nu poate moşteni neputrezirea. lată, vă spun o taină: 
nu vom adormi toţi, dar toţi vom fi schimbaţi; într-o clipă, într-o 
clipeală din ochi, la cea din urmă trâmbiţă. Trâmbiţa va suna, 
morţii vor învia nesupuşi putrezirii şi noi vom fi schimbaţi” (1 
Cor. 15:49-52). În 2 Cor. 5:1-8, Pavel doreşte să evidenţieze faptul 
că pentru a locui cu Hristos, în cer, este necesar să ne despărțim 
de carne şi sânge, care sunt “casa noastră pământească” şi să ne 
îmbrăcăm în corp ceresc, “asemenea trupului slavei Sale” (Filipeni 
3:21). Aceasta totuşi numai dacă ne va fi dat la a doua venire a lui 
Hristos. Numai atunci vom fi cu Domnul şi vom locui cu El. 

“Şi după ce Mă voi duce”, a zis Isus, “şi vă voi pregăti un loc, 
Mă voi întoarce şi vă voi lua cu Mine, ca acolo unde sunt Eu să 
fiți şi voi” (loan 14:3). În cazul în care apostolii şi toţi ceilalți 
drepți ar fi locuit cu Hristos în Cer, de la moartea lor, nu ar fi fost 
necesar ca El să vină să-i adune, după multe secole, când “însuşi 
Domnul cu un strigăt, cu glasul unui arhanghel şi cu trâmbiţa lui 
Dumnezeu, Se va pogori din cer, şi întâi vor învia cei morți în 
Hristos. Apoi noi cei vii, care vom fi rămas, vom fi răpiți toți 
împreună cu ei, în nori, ca să întâmpinăm pe Domnul în văzduh; 
şi astfel vom fi totdeauna cu Domnul” (1 Tesaloniceni 4:16-17). 

Numai atunci se va împlini această speranță a lui Pavel de “a fi cu 
Hristos”(2 Cor. 5:8) deoarece numai la “venirea lui Isus Hristos”, 
“vom căpăta mântuirea” (2 Timotei 2:10). 

În expresia lui Pavel “astfel vom fi totdeauna cu Domnul”, 
cuvântul “astfel” indică modul cum am ajuns în prezenţa Sa pentru 
a fi cu El: prin a doua Sa venire, ceea ce anulează aşadar 
învăţăturile populare nefondate potrivit cărora drepţii vor fi cu 
Hristos de la moarte. 

Numai la a doua venire a lui Hristos drepții vor fi efectiv salvaţi, 
deoarece numai atunci vor fi răsplătiți cu viaţa eternă. Pentru ca 
să înțelegem mai bine aceasta, vom da un exemplu practic. Un 
elev, după ce dă toate examenele, şi obţine note bune, spune 
satisfăcut: “Am trecut”. În realitate el încă nu a trecut, dar speră 
aceasta cu certitudine în virtutea bunelor examene pe care le-a 
dat. Tot astfel putem spune că suntem deja mântuiți în sensul că 
vom avea promisiunea şi speranţa mântuirii care va veni, dar în 
realitate suntem salvaţi doar când vom primi viaţa veşnică, la a 
doua venire a lui Hristos. 

Sfintele Scripturi se referă la mântuire ca fiind un eveniment 
viitor, în care sunt centralizate speranţele noastre: “suspinăm în 
noi”, spune apostolul Pavel, “şi aşteptăm înfierea, adică 
răscumpărarea trupului nostru. Căci în nădejdea aceasta am fost 
mântuiţi. Dar o nădejde care se vede, nu mai este nădejde; pentru 
că ce se vede, se mai poate nădăjdui? Pe când, dacă nădăjduim ce 
nu vedem, aşteptăm cu răbdare” (Romani 8:23-25). “... vom fi 
mântuiţi....” (Romani 5:10). “... mântuirea este mai aproape de 
noi, decât atunci când am crezut” (Romani 13:11). “...dacă vei 
face aşa te vei mântui pe tine însuţi şi pe cei ce te ascultă” 
(1 Timotei 4:16). “...ştiu că lucrul acesta se va întoarce spre 
mântuirea mea” (Fil. 1:19). “...dar cine va răbda până la sfârşit va 
fi mântuit” (Mat. 10:22). “Voi sunteţi păziți prin puterea lui 
Dumnezeu, prin credinţă, pentru mântuirea gata să fie descoperită 
în vremurile de apoi!” (1 Petru 1:5). 

SUNT MORŢII CONŞTIENŢI? 


În contrast direct cu mărturia Bibliei se învaţă în popor că morţii 
sunt conştienţi. Este destul de straniu că de asemenea protestanții, 
care mărturisesc acceptarea Bibliei cu unica lor regulă de credinţă, 
cred în această înşelătorie, deoarece Sfânta Scriptură nu prezintă 
nici o dovadă că morţii ar fi conştienţi. Din contră, ea insistă că 
morții sunt inconştienți. “Cei vii în adevăr, măcar ştiu că vor muri; 
dar cei morţi nu ştiu nimic şi nu mai au nici o răsplată, fiindcă până 
şi pomenirea li se uită. Şi dragostea lor, şi ura lor şi pizma lor, de 
mult au şi pierit şi niciodată nu vor mai avea parte de tot ce se face 
sub soare” (Eclesiastul 9:5-6). 

Dacă este adevărată teoria de “nemurire a sufletului”, atunci cei 
nedrepți care sunt în iad şi drepții care se găsesc în cer, nu ştiu 
nimic şi nu simt nimic. 

Dar adevărul este că conştiența omului este în creier şi nu într- 
o presupusă entitate abstractă, nemuritoare şi conştientă (lucru care 
nu există), pe care mulţi o numesc duh sau spirit. Dacă omul ar 
poseda această entitate imaginară, atunci în nici un caz facultățile 
sale mentale nu ar înceta la moarte. Sau înțeleptul, uitând că 
conştiența este în această entitate, în mod comun numită duh, a 
vorbit de conştiență cu referire la materie? 

Să vedem acum un exemplu practic: Omul, primind o lovitură 
în cap, îşi pierde simţurile şi devine inconştient. Dacă lovitura este 
mai puternică, şi moare, nu-şi pierde simţurile şi va deveni 
conştient? 

Dacă omul ar poseda acest presupus spirit imaterial şi nemuritor, 
conştient, atunci conştienţa omului ar sta fără dubii în acest duh. Și 
în acest caz, cum ar putea o afecţiune fizică în creier să afecteze 
facultăţile psihice, aşa cum se întâmplă în cazul bolilor mintale? Şi 
cum ar putea să aibă pierdere de memorie? 

Mai mult: În cazul unei intervenţii chirurgicale, cum poate un 
anestezic să anestezieze nu doar carnea, dar de asemeni duhul, astfel 
încât să-l lase pe om în completă inconștientă? 

Ori avem de negat starea inconştientă a morților, ori respingem 
Biblia, deoarece acestea se exclud în mod reciproc. Biblia afirmă 

insistent că morţii nu exercită puteri mintale. “Avraam nu ne 
cunoaşte” citim în Isaia 63:16. Iov, vorbind despre oameni după 
moarte, spune: “De ajung fiii lui la cinste, nu ştie nimic, de sunt 
înjosiţi, habar n-are” (lov 14:21). Cei care mor “în aceeaşi zi le 
pier şi gândurile” (Psalmi 146:4). 

Dacă este acest “duh” şi ne imaginăm că gândeşte atunci el 
încetează să gândească după moarte. Psalmistul spune: “Cel ce 
moare nu-şi mai aduce aminte de Tine şi cine Te va lăuda în locuinţa 
morţilor?” (Psalmi 6:6). 

Conform teologiei populare, după moarte drepţii continuă să 
laude pe Dumnezeu în cer, dar Biblia exclude această învăţătură 
fabuloasă, deoarece zice că “nu morții laudă pe Domnul şi nici 
unul din cei ce se pogoară în locul tăcerii” (Psalmi 115:17). 


UNDE SUNT MORȚII? 


Mulţi cred că morţii buni sunt în cer (rai), iar cei răi în infern 
(iad). Dar aceasta nu este mai mult decât o fabulă de proveniență 
păgână, deoarece Biblia învață că morții sunt în țărâna pământului, 
de unde nu vor ieşi până în ziua învierii. 

“Dacă omul, odată mort, ar putea să mai învie, ... aşa că se culcă 
şi omul şi nu se mai scoală; cât vor fi cerurile, nu se mai deşteaptă, 
şi nu se mai scoală din somnul lui.” (lov. 14:14,12) 

“Nu vă miraţi de lucrul acesta; pentru că vine ceasul când toţi 
cei din morminte vor auzi glasul Lui şi vor ieşi afară din ele. Cei ce 
au făcut binele, vor învia pentru viață, iar cei ce au făcut răul, vor 
învia pentru judecată” (loan 5:28,29). 

“Mulţi din cei ce dorm în țărâna pământului se vor scula...” 
(Daniel 12:2). 

“Mormintele s-au despicat şi multe trupuri ale sfinților care 
muriseră, au înviat” (Matei 27:52). Aceşti sfinți nu erau în cer, ci 
în morminte. 

“Tot ce găseşte mâna ta să facă, fă cu toată puterea ta! Căci în 
locuinţa morţilor, în care mergi, nu mai este nici lucrare, nici 
chibzuială, nici ştiinţă, nici înțelepciune!” (Eclesiastul 9:10). 

Vorbind despre Lazăr, fratele Mariei şi al Martei, care fusese 
bolnav şi murise, Isus a spus ucenicilor Săi: “Lazăr prietenul nostru 
doarme: dar Mă duc să-l trezesc din somn”. Ucenicii l-au zis: 
“Doamne, dacă doarme, are să se facă bine”. Isus vorbise despre 
moartea Lui, dar ei credeau că vorbeşte despre odihna căpătată 
prin somn. Atunci Isus le-a spus pe față: “Lazăr a murit”. (loan 
11:11-14). 

Trecuseră deja patru zile de la moartea lui Lazăr, dar el nu se 
urcase la cer. Dormea în mormânt. Hristos nu l-a chemat din bucuria 
gloriei cereşti pentru a se întoarce în această lume rece şi 
întunecoasă. Nu i-a spus: Lazăre, coboară din cer, ci cerând să se 
dea la o parte piatra de la uşa mormântului, i-a zis: “Lazăre, vino 
afară” (Vers. 43). 

Biblia nu spune că omul, la moarte, se împarte în două părți, 
una - materie moartă, pentru mormânt, şi alta - un duh abstract, 
conştient şi nemuritor - pentru cer sau pentru un loc de chin. La 
moarte omul nu eliberează altceva decât suflarea, aerul inhalat. 
Individualitatea conştientă, eul ce gândeşte al omului, moare 
împreună cu corpul. În cazul acesta presupusul duh abstract, 
conştient şi nemuritor al dreptului ar fi în cer, în timp ce 
înțelepciunea şi cunoştinţa sa ar continua să fie aici. Dar Biblia 
spune că aceste lucruri încetează la mormânt. 

Cuvântul ebraic corespondent pentru “mormânt” este “sheol” 
şi în greacă “hades”. Aceste cuvinte sunt de multe ori traduse ca 
“infern”. Mormântul şi infernul sunt în consecinţă acelaşi lucru. 

Mai mult, de multe ori tradus ca “iad”, “sheol” nu semnifică 
“un loc de chin”. Acest loc nu există. Cu o ocazie Biblia vorbeşte 
despre acest loc imaginar. 

Patriarhul lacov se aştepta să coboare în “sheol” când avea să 
moară (Gen. 37:35; 42:38); unde gândea să găsească pe fiul său 
Iosif. Dar credea Iacov că fiul său ar fi în aşa numitul iad, - potrivit 
teologiei populare? Dorea el să-l însoţească în acest presupus loc? 
Până şi un copil sincer va înțelege că nu. 

Un alt patriarh credincios, lov, bolnav fiind, dorea să coboare în 
“sheol” (lov 14:13). “Da, speranța mea”, spunea el, “se va pogori 
cu mine la porţile locuinţelor morţilor, când vom merge împreună 

să ne odihnim în ţărână” (lov 17:15-16). Dorea şi aştepta patriarhul 
să se coboare în aşa numitul iad? În nici un caz. 

Iona, relatând experienţa sa, a spus că era “în locuinţa morților”- 
sheol - Iona 2:2, de unde a strigat către Domnul. Cu aceasta el nu 
vrea să spună că era într-un loc de chin, în flăcări, ci în pântecele 
unui peşte mare. 

Sufletul, care este însăşi persoana, moare şi este înmormântat. 
“Este vreun om care să poată trăi şi să nu vadă moartea, care să 
poată să-şi scape sufletul din locuința morţilor (acelaşi sheol - 
termen în Biblia originală, care înseamnă locuinţa morților sau iad, 
după credință populară). Odată mort sufletul nu se poate elibera 
din iad. Până chiar sufletul lui Hristos a rămas în iad (mormânt), 
fiind de aici înviat în a treia zi. “Căci nu vei lăsa sufletul meu în 
locuinţa morților (sheol), spune Isus prin gura lui David, “nu vei 
îngădui ca prea iubitul Tău să vadă putrezirea” (Psalmi 16:10). 

lată destinul tuturor oamenilor la moarte: “Sunt duşi ca o turmă 
în locuinţa morţilor, îi paşte moartea şi în curând oamenii fără 
prihană îi calcă în picioare; li se duce frumuseţea şi locuinţa morților 
le este locaşul” (Psalmi 49:14). Dacă “locuinţa morţilor” este “un 
loc de chin în flăcări”, atunci rezultă de aici că oile sunt duse acolo 
când mor. Dar aceasta este mult prea absurd pentru ca oricine să 
creadă. 

Orice om, bun sau rău, la moarte, se întoarce în țărâna 
pământului. Dar cu aceasta nu se termină totul, deoarece creştinul 
rămâne în glorioasa speranță a învierii la cea de a doua venire a lui 
Hristos. “Dar mie Dumnezeu îmi va scăpa sufletul din locuinţa 
morților, căci mă va lua sub ocrotirea Lui” (Psalmi 49:15). 


NECREDINCIOŞII MORȚI SUNT ÎN CHINURI? 


Aşa cum drepții, odată ce mor, nu merg la cer, de asemenea nici 
necredincioşii nu merg în chinuri când mor, ci sunt păstraţi în ţărâna 
pământului pentru ziua judecății, pentru ca atunci să primească 
pedeapsa meritată: “...Domnul ştie să izbăvească din încercare pe 
oamenii cucernici şi să păstreze pe cei nelegiuiți ca să fie pedepsiți 
în ziua judecății” (2 Petru 2:9). Dacă morţii ar merge direct în rai 

sau în iad, de ce ar fi necesar ca Dumnezeu să stabilească o zi 
pentru a-i judeca? Va fi oare o judecată a morților” (Apocalipsa 
20:12) destinată să clarifice dacă aceştia merită de fapt a fi cer sau 
în chinuri (iad) unde, după credința populară, trebuie să meargă 
din ziua morţii? Se va spune oare, după judecată, unora care acum 
stau în cer: “Pleacă de aici şi mergi în iad; eşti aici prin 
înşelăciune!”? sau unora care acum sunt în flăcări: “Mergi de aici, 
din chinuri, în cer!”? Dacă omul îşi primeşte răsplata sa la moarte, 
de ce este necesară o judecată la sfârşitul veacurilor? Îşi poate 
imagina cititorul că un judecător ar pune un inculpat în închisoare, 
pentru câţiva zeci de ani, pentru ca apoi să examineze cazul său 
pentru a vedea dacă fapta sa este demnă de această pedeapsă? Nu 
este respingătoare această idee? Totuşi, cei care se numesc maeştri 
în religie, pretind că mai întâi vine recompensa, pentru drepți, sau 
pedeapsa pentru necredincioşi, şi apoi judecata. 

Judecata are de scop de a cerceta care dintre cei care stau în 
morminte merită cerul şi care pedeapsa. Înainte de aceasta nimeni 
nu-şi va primi recompensa. “Dar cu împietrirea inimii tale”, spune 
Pavel, “care nu vrea să te ducă la pocăință, îţi aduni o comoară de 
mânie pentru ziua mâniei şi a arătării dreptei judecăţi a lui 
Dumnezeu, care va răsplăti fiecăruia după faptele lui. Şi anume, va 
da viaţa veşnică celor ce, prin stăruința în bine, caută slava, cinstea 
şi nemurirea” (Romani 2:5-7). 

Până aici vedem că înainte de “ziua” de “judecată” nimeni 
nu-şi va primi recompensa, deci cum ar putea necredincioşii să fie 
pedepsiţi înainte de a fi judecaţi? 

De multe ori Isus a privit asupra cetăţii unde săvârşise cele mai 
mari din minunile Sale şi care nu voiau să se căiască, spunând: 
“Vai de tine Horazine!”, a zis El. “Vai de tine, Betsaido!” Căci, 
dacă ar fi fost făcute în Tir şi Sidon minunile care au fost făcute în 
voi, de mult s-ar fi pocăit, cu sac şi cenuşă. De aceea vă spun că, în 
ziua judecății, va fi mai uşor pentru Tir şi Sidon decât pentru voi. 
Şi tu, Capernaume, vei fi înălţat oare până la cer? Vei fi pogorât 
până în locuinţa morţilor, căci dacă ar fi fost făcute în Sodoma 
minunile, care au fost făcute în tine, ea ar fi rămas în picioare până 
în ziua de astăzi. De aceea, vă spun, că în ziua judecății, va fi mai 

uşor pentru ţinutul Sodomei decât pentru tine”. (Matei 11:21-24). 
Cum poate cineva să citească aceste pasaje şi în acelaşi timp să 
susțină că locuitorii acestor cetăți împietrite deja sufăr rigorile 
pedepsei din ziua în care au murit? 

Când vine ziua de executare a judecății asupra celor ce “au făcut 
răul”, va avea loc o “înviere pentru judecată” (loan 5:29). 
Necredincioşii morți rămân în ţărâna pământului până în această 
zi. Nu merg într-un loc de chin imediat după moarte, deoarece nu 
pot fi pedepsiţi înainte de a fi judecaţi şi vor fi judecaţi la “învierea 
pentru judecată”. 


DOCTRINA CHINULUI VEŞNIC - O EREZIE 


După căderea primilor noştri părinţi, “Satan a îndemnat pe îngerii 
săi să facă un efort deosebit pentru a răspândi credinţa că omul ar fi 
din fire nemuritor. Şi, amăgind pe oameni să creadă această rătăcire, 
urma să se ajungă la concluzia că păcătosul ar trăi în nenorocire 
veşnică. Apoi, prințul întunericului, lucrând prin agenții lui, ÎL 
prezintă pe Dumnezeu ca pe un tiran răzbunător, declarând că El 
aruncă în iad pe toţi acei care nu-i sunt pe plac şi-i face să simtă 
mânia Lui, şi că, în timp ce suferă o groază şi un chin de nedescris 
în flăcările veşnice, Creatorul lor priveşte cu satisfacție la ei. 

În felul acesta arhiamăgitorul pune atributele lui pe seama 
Creatorului şi Binefăcătorului omenirii... 

Cât de respingătoare față de orice emoție de iubire şi de milă, şi 
chiar pentru simțul nostru de dreptate, este învățătura după care 
morții nelegiuiți sunt chinuiţi în foc şi pucioasă, într-un iad care 
arde veşnic; că, pentru păcatele unei vieți pământeşti scurte, trebuie 
să suferi chinul cât va fi Dumnezeu. Totuşi această învățătură a 
fost mult predicată şi este cuprinsă în multe din crezurile 
creştinătăţii. Un doctor în teologie spunea: “Priveliştea chinurilor 
iadului va mări fericirea sfinților pe vecie. Când văd pe alţii cu 
aceeaşi natură, născuţi în aceleaşi împrejurări, aruncați într-o aşa 
nenorocire, iar ei atât de deosebiți, îşi dau seama cât de fericiți 

sunt”. Un altul folosea aceste cuvinte: “Când hotărârea de 
condamnare veşnică se execută asupra vaselor mâniei, fumul 
chinului lor se ridică veşnic înaintea vaselor milei, care, în loc să 
aibă partea acestor ființe chinuite, spun: Amin! Aleluia! Lăudaţi 
pe Domnul!” 

Unde în paginile Cuvântului lui Dumnezeu se găseşte o astfel 
de învăţătură? Vor pierde cei răscumpăraţi în ceruri toate 
sentimentele de milă şi de compasiune, chiar şi sentimentul 
obişnuit al omeniei? Sunt transformate oare în nepăsare şi sto- 
icism sau în cruzimea fiarei? Nu, nicidecum; nu aceasta este 
învățătura Cărţii lui Dumnezeu. Aceia care prezintă vederile 
exprimate în citatele de mai înainte s-ar putea să fie oameni învățați 
şi sinceri, dar sunt amăgiţi de sofistăria lui Satan. El îi călăuzeşte 
să folosească greşit unele expresii categorice ale Scripturii, dând 
limbajului un colorit de amărăciune şi de răutate care-i aparţine 
lui, dar nu Creatorului nostru. “Pe viaţa Mea, zice Domnul 
Dumnezeu, că nu doresc moartea păcătosului, ci să se întoarcă de 
la calea lui şi să trăiască. Întoarceţi-vă, întoarceţi-vă de la calea 
voastră cea rea! Pentru ce vreţi să muriți?” (Ezechiel 33:11). 

Ce ar câştiga Dumnezeu dacă am admite că El Îşi găseşte 
plăcerea în a vedea chinurile veşnice; că El Îşi găseşte plăcere în 
gemetele, tipetele şi blestemele făpturilor ce sufăr, pe care El le 
ține în flăcările iadului? Pot oare aceste gemete îngrozitoare să 
constituie o muzică în auzul lubirii Infinite? Se susține că această 
pedeapsă de nenorocire nesfârşită asupra celor nelegiuiți ar arăta 
ura lui Dumnezeu pentru păcat, ca fiind un rău care ruinează pacea 
şi ordinea Universului. Ce batjocură grozavă! Ca şi când ura lui 
Dumnezeu față de păcat este un motiv ca el să fie perpetuat. Căci, 
după învăţăturile acestor teologi, continuarea chinurilor fără 
nădejde de milă scot din minţi victimele nenorocite şi, când îşi 
revarsă mânia în blesteme şi hulă, ei măresc continuu povara de 
vinovăţie. Slava lui Dumnezeu nu este nicidecum sporită prin 
perpetuarea creşterii continue a păcatului de-a lungul veacurilor 
veşnice. 

Este dincolo de puterea minţii omeneşti să aprecieze răul care 
a fost produs de această rătăcire a chinurilor veşnice. Religia 

Bibliei, plină de dragoste şi de bunătate şi abundând în milă, este 
întunecată de superstiție şi îmbrăcată în groază. Când ne dăm 
seama în ce culori false a înfățișat Satana caracterul lui Dumnezeu, 
ne mai miră oare că milostivul nostru Creator este de temut, de 
groază şi chiar urât de oameni? Concepţiile înspăimântătoare 
despre Dumnezeu, care sunt răspândite în toată lumea prin 
învăţăturile de la amvoane, au dat naştere la mii, ba chiar la 
milioane de sceptici şi de necredincioşi. 

Teoria chinurilor veşnice este una din învăţăturile rătăcite care 
constituie vinul nelegiuirii Babilonului, din care dă să bea 
popoarelor (Apocalipsa 14:8; 17:2). Este fără îndoială o taină cum 
slujitorii lui Hristos au primit această rătăcire şi au predicat-o de la 
amvoanele sfinte. Ei au primit-o de la Roma, aşa cum au primit şi 
sabatul cel neadevărat. Este adevărat că a fost susţinută de oameni 
mari şi buni; dar şi lor le-a venit lumină asupra acestui subiect aşa 
cum ne-a venit şi nouă. Ei au fost răspunzători numai pentru lu- 
mina care a strălucit în vremea lor; noi suntem răspunzători pentru 
aceea care străluceşte în vremea noastră. Dacă ne întoarcem de la 
mărturia Cuvântului lui Dumnezeu şi primim învățături rătăcite 
numai pentru că părinţii noştri le-au învăţat, cădem sub aceeaşi 
condamnare pronunţată asupra Babilonului; noi bem din vinul 
desfrânării ei”. Tragedia Veacurilor 549-551 - E.G. White 

Pentru ca cititorul să poată aprecia mai bine respingătoarea 
erezie şi doctrina antibiblică a chinului veşnic, cităm în continuare 
un fragment dintr-o carte pentru copii, intitulată: “Scena iadului ”, 
publicată în Dublin, Irlanda: “Copilaşule, dacă vei merge în iad, 
vei avea un diavol alături pentru a te bate. El va continua să te 
bată zi după zi pentru totdeauna, fără să se oprească. Prima lovitură 
va face ca trupul tău să devină atât de ruinat, ca al lui lov, acoperit 
de răni, din cap până în picioare. La a doua lovitură trupul tău va 
fi mai rău ca al lui lov... Cum va fi atunci corpul tău după ce diavolul 
te va bate în fiecare moment pentru sute de ani, fără oprire? 

Poate exista lucru mai pervertit şi mai distrugător de credință 
şi iubire de Dumnezeu, ca această minciună calculată şi 
înfricoşătoare pentru copii? 

EXPLICAREA CÂTORVA PASAJE DIFICILE ÎN 
LEGĂTURĂ CU PEDEAPSA VIITOARE A 
NECREDINCIOŞILOR 


Există în Biblie anumite expresii referitoare la soarta nedrepților 
care pot, la prima vedere, să pună la încurcătură cititorul, pasaje 
care sunt des citate de către cei ce susțin credinţa eronată în 
nemurirea sufletului şi a chinului fără sfârşit al necredincioşilor. 
Să le examinăm în continuare: 

“Veşnic”, “vecii vecilor” 

“Apoi le va zice celor de la stânga Lui: Duceţi-vă de la Mine, 
blestemaţilor, în focul cel veşnic, care a fost pregătit diavolului şi 
îngerilor lui” (Mat. 25:41). 

“Şi aceştia vor merge în pedeapsa veşnică” (vers. 45). 

“Şi fumul chinului lor se suie în sus în vecii vecilor” (Apocalipsa 
14:11). 

“Şi vor fi munciţi, zi şi noapte în vecii vecilor” (Apocalipsa 
20:10). 

Cuvintele “veşnic” şi “pentru totdeauna” (în vecii vecilor) sunt 
traduse din greacă “aion” şi aionios”. Ultimul este adjectiv, derivat 
din primul. Aceşti termeni nu semnifică neapărat “fără sfârşit”. Pot 
indica o perioadă de timp limitată. Lexicologii definesc astfel 
cuvântul “aion”: 

Liddell & Scott: “Un spaţiu sau perioadă de timp, în special 
perioada unei vieți, aevum, un secol, o generaţie, prin urmare in- 
terval de timp, eternitate; la plural, eis tous aionas ton aionon, pentru 
secole de secole, pentru totdeauna şi mereu (Gal. 1:5). Semnifică 
de asemeni un interval de timp clar definit şi marcat, o eră, un 
secol, perioada unei dispensaţiuni: ho aion houtos, această viaţă 
prezentă, această lume”. 

Greenfield: durată, finită sau infinită, durată nelimitată, 
eternitate, o perioadă de timp, trecută sau viitoare, timp, secol, etate, 
lume, univers”. 

Schrevelius: “Un secol, o lungă perioadă de timp, perioadă 
nedefinită, timp, mare sau mic”. 

Sommer: “Timp, viaţă, durată, secol”. 

Când, în limbaj biblic, se doreşte denumirea unei perioade de 
timp mai lungă ca “aion”, se foloseşte “eis tous aionas ton aionon”. 
Acesta este “aion”, desfăşurat şi multiplicat. Este cum se spune 
“mii de mii” (Daniel 7:10) pentru termenul “mie”. Dar “eis tous 
aionas ton aionon” nu denumeşte neapărat “timp fără sfârşit”. Poate 
semnifica o perioadă de timp îndelungată, dar finită. 

Cuvântul ebraic corespondent pentru “aion” este “holam”, care, 
după lexicologi, denumeşte de asemeni o perioadă de timp scurtă 
sau lungă, finită sau infinită. 

Foarte frecvent în Scriptură este folosit cuvântul “etern” şi “vecii 
vecilor” cu referire la evenimentele temporale. Să luăm în 
considerare câteva exemple în acest sens: 

“EI a păstrat pentru judecata zilei celei mari, puşi în lanţuri 
veşnice, în întuneric pe îngerii care nu şi-au păstrat vrednicia, ci şi- 
au părăsit locuința” (Iuda 6). “Lanţurile veşnice” au limită, 
înțelegându-se “până la judecată în acea mare zi” (Vezi 1 Cor. 6:3). 

“Tot aşa Sodoma şi Gomora şi cetăţile dimprejurul lor, care se 
dăduseră ca şi ele la curvie şi au poftit după trupul altuia, ne stau 
înainte ca o pildă suferind pedeapsa unui foc veşnic” Iuda 7. 

“Focul veşnic” ce a distrus Sodoma şi Gomora nu mai este aprins. 
Nu este adevărat? Cum se vede “veşnic” aici se referă la timpul 
când focul a căzut pentru a distruge acele cetăţi nelegiuite - o 
perioadă limitată. 

“... şi stăpânul lui să-i găurească urechea cu o sulă şi robul să 
rămână pentru totdeauna în slujba lui” (Exod 21:6). “Pentru 
totdeauna” aici are limita sa în ziua morţii acestuia. 

“Pâraiele Edomului se vor preface în smoală şi pulberea lui în 
pucioasă,; da, ţara lui va fi ca smoala care arde. Nu se va stinge, nici 
zi, nici noapte şi fumul lui se va înălța în veci. Din veac în veac va 
fi pustiit şi nimeni nu va trece prin el în veci de veci” (Isaia 34:9- 
10). Cum se sublinia în versetul anterior profetul vorbeşte aici atât 
de distrugerea pământului Edom, cât şi de judecăţile ce vor veni în 
această lume, la cea de a doua venire a lui Hristos. În ambele cazuri 
“în veci”, se referă la o perioadă limitată, deoarece focul ce a distrus 
Edomul s-a stins, aşa că s-a terminat lucrarea sa distrugătoare; şi în 


33 


acelaşi mod se vor stinge focurile judecății de la sfârşitul lumii, 
când acest pământ va fi locuit în veşnicie de sfinţi (vezi Matei 5:5; 
2 Petru 3:13 etc.). Cuvintele “din veac în veac” semnifică în ambele 
cazuri o lungă perioadă, dar nu un timp fără sfârşit. 

Iona, referindu-se la rămânerea sa în pântecele peştelui, zice: 
“...zăvoarele pământului mă încuiau pe vecie...” (Iona 2:6). Dar 
acesta “pe vecie” a durat doar “trei zile şi trei nopţi” (Iona 1:17). 

Vom vedea încă, cum cuvântul “veşnic”, când este folosit în 
sens de “fără sfârşit”, de multe ori nu se referă la continuitatea 
faptului, ci la rezultatele lui. În Evrei 5:9 se vorbeşte spre exemplu 
de o “mântuire veşnică”. Şi ce este veşnic aici, actul salvării sau 
rezultatul salvării? Evident că rezultatul. În Evrei 6:2 citim despre 
o “judecată veşnică”. Din aceasta înţelegem că ceea ce este etern 
este efectul judecății, şi nu actul de a judeca. Acelaşi lucru îl 
înțelegem în legătură cu “răscumpărarea veşnică”, de care se 
vorbeşte în Evrei 9:12. Astfel cazul folosirii cuvântului “veşnic” în 
expresia “foc veşnic”, ar avea o semnificaţie “fără sfârşit”, putând 
înțelege că acest foc va fi veşnic în efectele sale, rezultatele sale 
fiind eterne, deoarece în realitate cei nedrepţi vor fi distruşi sau 
exterminați şi niciodată nu vor putea fi eliberați din acest stadiu 
(Obadia 15,16). 


“UIERMELE" CARE "NU MOARE" ŞI "FOCUL" 
CARE “NU SE STINGE" 


“Dacă mâna ta te face să cazi în păcat, tai-o; este mai bine pentru 
tine să intri ciung în viață, decât să ai două mâini şi să mergi în 
gheenă, în focul care nu se stinge, unde viermele lor nu moare şi 
focul nu se stinge” (Marcu 9:43,44). 

Acest pasaj este citat în mod frecvent de cei care cred în 
nemurirea sufletului, ca o dovadă a chinului nesfârşit pentru cei 
nedrepți. 

Termenii pe care Isus i-a folosit aici erau bine cunoscuţi de 
ascultătorii Săi, şi ei ştiau exact ceea ce dorea El să spună. Înţelegeau 

că El vorbea de o distrugere sau exterminare completă a păcătoşilor, 
prin elementele distrugătoare - focul şi viermele. O reflectare simplă 
asupra termenilor folosiţi de Isus ne conduce la această concluzie. 

Cuvântul “gheenă” este tradus aici din vocabularul grec 
“Gheena”. Lexicologul Greenfield îl defineşte astfel: “Gheena, 
valea Hinon, în sudul Ierusalimului, era cunoscută ca loc unde se 
celebra cultul lui Moloch şi a fost apoi populată cu toate felurile de 
imoralități şi era un loc de depozitare a pieilor de animale şi 
cadavrelor tuturor răufăcătorilor. Şi pentru a se consuma aceste 
necurății, pentru a evita ciuma, care ar fi rezultat cu siguranță din 
acumularea atâtor murdării, se menținea un foc continuu”. Şi putem 
adăuga: Ceea ce focul nu consuma era ros de viermi. Aceşti doi 
agenți de distrugere existau permanent şi prin urmare distrugerea 
cadavrelor lăsate aici era completă. Isus a indicat deci aceste scene 
binecunoscute pentru acei cărora le vorbea, pentru a-i face să 
înțeleagă distrugerea completă rezervată în viitor, păcătoşilor. 

În versetele la care ne-am referit, Hristos nu vorbeşte de duhuri 
sau spirite fără corpuri, conştiente şi nemuritoare (lucruri care de 
altfel nu există), aruncate în foc, ci de persoane concrete... “Căci 
este spre folosul tău”, spune EI, “să piară unul din mădularele tale 
şi să nu-ţi fie aruncat tot trupul în gheenă” (Mat. 5:19). Aceasta 
anulează ideea populară că “sufletul fără corp” al păcătosului este 
aruncat în iad, cu ocazia morții. 

Aceste cuvinte ale lui Hristos, referitoare la pedepsirea viitoare 
a păcătoşilor, se bazează evident pe un fragment binecunoscut din 
Scriptură, pentru cei care-L ascultau: “Şi când vor ieşi vor vedea 
trupurile moarte ale oamenilor care s-au răzvrătit împotriva Mea, 
căci viermele lor nu va muri şi focul lor nu se va stinge; şi vor fi o 
pricină de groază pentru orice făptură” Isaia 66:24. Aceasta se va 
verifica doar după mia de ani, când vor trebui făcute “ceruri noi şi 
un pământ nou” (vers. 22). Va avea deci loc învierea păcătoşilor 
(Apocalipsa 20:5,6), numită “învierea pentru judecată” (loan 5:29). 
Atunci va fi aplicată asupra lor judecata. Păcătoşii sunt deci păstraţi 
“ca să fie pedepsiţi în ziua judecății” (2 Petru 2:9). Va cădea atunci 
foc din cer şi îi va mistui (Apocalipsa 20:9). Aceasta va fi “moartea 
a doua” (vers. 14) şi distrugerea finală (definitivă) a păcătoşilor. 

Atunci Dumnezeu va face “să piară şi sufletul şi trupul în gheenă” 
(Mat.10:28) ale tuturor celor ce au abuzat de bunătatea Sa. 
“Sufletul” care este viaţa, va dispare primul, apoi corpul. Nu vor 
exista suflete fără corpuri, arzând la nesfârşit. 

“Dar”, întreabă unii, “cum se înţelege expresia focul care nu se 
va stinge”? Aceste cuvinte sunt traduse din greacă “pur asbeston”, 
care înseamnă “foc neconsumabil” (Vezi Marcu 9:43). Biblic, “foc 
neconsumabil” nu este un foc ce arde fără să se stingă, ci un foc ce 
nu se stinge înainte de a-şi termina lucrarea distrugătoare. Întâlnim 
în Biblie, diferite referiri la foc ce nu se stinge, care, totuşi s-a stins 
când s-a consumat materia ce o cuprindea: “Spune pădurii de la 
miazăzi: Ascultă cuvântul Domnului! Aşa vorbeşte Domnul, 
Dumnezeu: “lată voi aprinde un foc în tine, care va mistui orice 
copac verde şi orice copac uscat: nimeni nu va putea stinge flacăra 
aprinsă şi totul va fi ars de ea, de la miazăzi până la miazănoapte. 
Şi orice făptură va vedea că Eu Domnul l-am aprins şi nu se va 
stinge nicidecum? ” (Ezechiel 20:47-48). 

“Domnul ţine un praznic în Boţra, şi un mare măcel este în țara 
Edomului... Pâraiele Edomului se vor preface în smoală şi pulberea 
lor în pucioasă; da, ţara lui va fi o smoală care arde. Nu se va stinge 
nici zi, nici noapte şi fumul lui se va înălța în veci. Din veac în veac 
va fi pustiit şi nimeni nu va trece prin el din veci în veci” (Isaia 
34:6-10). 

Avem încă un exemplu mai adecvat: distrugerea Ierusalimului 
prezisă de Domnul prin profetul Ieremia: “Dar dacă nu veţi asculta 
când vă poruncesc să sfinţiți ziua Sabatului, să nu duceţi nici o 
povară şi să n-o aduceţi înăuntru pe porţile Ierusalimului, în ziua 
Sabatului, atunci voi aprinde un foc la porţile cetăţii, care va arde 
casele cele mari ale Ierusalimului şi nu se va stinge” (ler. 17:27). 
Versiunea a 7-a (Septuaginta), foloseşte aici aceeaşi expresie ca în 
Marcu 9:43 - “pur asbeston”. Acest “foc care nu se stinge” s-a stins 
totuşi după ce cetatea a fost distrusă. Împlinirea acestei părți a 
prezicerii contra Ierusalimului este descrisă astfel în altă parte a 
Scripturii: “Au ars casa lui Dumnezeu, au dărâmat zidurile 
Ierusalimului şi au pus foc tuturor caselor lui şi au nimicit toate 
lucrurile scumpe... ca să se împlinească cuvântul Domnului rostit 

prin gura lui leremia; până ce țara şi-a ținut Sabatele ei şi s-a odihnit 
tot timpul cât a fost pustiită, până la împlinirea celor 70 de ani” (2 
Cor. 36:19-21). 

“Pur asbeston” este un foc ce nu se stinge înainte de a se consuma 
totul (până ce totul se reduce la cenuşă). 


DEFINIŢII ALE 
“SPIRITULUI” ŞI "SUFLETULUI" 


SPIRITUL 

Cuvântul “spirit” (în ebraică “nechama” sau “ruah”, şi în greacă 
“pneuma”) este folosit în Biblie cu diferite semnificaţii cum ar fi: 

Totalitatea facultăţilor morale şi intelectuale, cum ar fi 
caracter, înţelegere, gândire etc.: 

Num. 5:13-14; lov. 20:3; Psalmii 51:10; Proverbele 17:27; Isaia 
19:14; 29:10,24; Ezechiel 11:5; Osea 4:12; Țefania 3:9; Zaharia 
12:1; Luca 1:17; 2:40; 1 Cor. 2:11-12; 4:21; 5:3; 2 Cor. 4:13; 12:18; 
Efeseni 4:23; Fil. 1:27; 2 Timotei 1:7; Iacov 3:16. 

Curaj sau energie: 

Gen. 45:27; Judec. 15:19; 1 Regi 10:5,6; 1 Samuel 30:12; lov 
17:1; Psalmi 143:7. 

Respirație: 

Iov 14:10; 34:14,15; Eclesiastul 3:19-21; 12:7; Psalmi 146:4; 
Luca 8:55; Iacov 2:26; Apocalipsa 11:11. 

Principiu vital sau viaţă: 

Iov 10:12; 12:10; Psalmi 31:5.15; Luca 8:55; 1 Cor. 5:5; Iacov 
2:26; Apocalipsa 13:15. 

Putere divină: 

Gen. 1:2; Numeri 11:25; Isaia 44:3; 61:1; Fapte 11:15,16; 1 Cor. 
6:19 

Înger: 

2 Cronici 18:18-20; lov. 4:15-16; Fapte 8:26,29; Evrei 1:13,14 

În nici un caz însă “spirit” nu înseamnă “ființă abstractă şi 
nemuritoare ce continuă să trăiască în stare de conştienţă, în afara 


A 


corpului, după moartea acestuia. “Spirit” în acest sens nu există. 

SUFLETUL 

Cuvântul “suflet” (în ebraică “nefech” şi în greacă “psike”) are 
de multe ori în Biblie sensul de “persoană” sau “creatură”. 

Biblic, omul poate genera suflete (Ex. 1:5); sufletul are sânge 
ce poate fi vărsat (Geneza 9:5; leremia 2:34); poate fi ţinut în braţe 
şi aruncat (din braţe) (Ezechiel 13:20); poate mânca şi bea (Lev. 
17:12; Luca 12:19); poate slăbi şi se poate îngrăşa (Psalmi 106:15; 
Proverbele 11:25); se poate omorî (Ezechiel 13:19); poate fi 
ştrangulat (lov 7:15); la moarte “sufletul se apropie de groapă” 
(ov 33:22). “Este vreun om care să poată trăi şi să nu vadă moartea, 
care să poată să-şi scape sufletul din locuinţa morţilor?” (Psalmi 
89:48). 

De multe ori “sufletul” este de asemenea folosit în Biblie în 
sensul de “principiu vital” sau “viață” prezentă sau viitoare, astfel 
că traducerile biblice folosesc de multe ori termenii “suflet” şi 
“viaţă” în mod indiferent, conform exemplului următor: 

În versiunea J. Almeida, de exemplu, citim: “sufletul trupului 
este în sânge” (Leviticul 17:11), în timp ce versiunea Matos Soares 
în acelaşi pasaj scrie: “viaţa trupului este în sânge”. “Şi pe când îşi 
dădea ea sufletul, căci trăgea să moară...” (Gen. 35:18 - Alemeida). 
Moffatt, la rândul său, traduce: “Viaţa a părăsit-o, căci a murit...” 

“... sufletul copilului s-a întors în el şi a înviat” (1 Regi 17:22 - 
Almeida). În versiunea Moffat, citim acelaşi pasaj după cum 
urmează: “Viaţa copilului s-a întors în el şi a reînviat”. 

“Şi ce ar folosi unui om să câştige toată lumea, dacă şi-ar pierde 
sufletul? sau ce ar da un om pentru sufletul său?” (Marcu 16:26 - 
Almeida). Acelaşi verset în trad. Brasiliera: “Ce ar folosi unui om 
să câştige toată lumea, dacă şi-ar pierde viaţa? Sau ce ar da un om 
în schimbul vieţii sale?” 

“Nu vă tulburaţi, căci sufletul lui este în el” (Faptele 20:10 - 
Almeida). H.Rohden traduce astfel acest verset: “Nu vă tulburaţi; 
încă are viaţă”. 

(Acestea sunt versiuni ale Bibliei în limba portugheză). 

Uneori “suflet” este folosit în Biblie în acelaşi sens cu “inima” 
sau centrul sentimentelor, emoțiilor, afecţiunilor, voinţelor etc. Vezi 
exemple în Leviticul 16:29; Num. 21:4; Deuteronom 11:18; Iosua 

23:13; 1 Samuel 18:1; 1 Cronici 22:19; Marcu 12:30; Fapte 4:32; 
Filipeni 1:27. 

În ziua de astăzi se obişnuieşte să se spună: “persoana mea” în 
loc de “eu”, “persoana ta” în loc de “tu”. Tot astfel, în timpurile 
biblice se obişnuia să se spună “sufletul meu” pentru “eu”, “sufletul 
tău”, pentru “tu”, “sufletul său” pentru “el”. Examinaţi următoarele 
exemple în acest sens: 

“Fă-mi o mâncare cum îmi place mie şi adu-mi s-o mănânc, ca 
să te binecuvânteze sufletul meu înainte de a muri” (Gen. 27:4). 

“căci nu este pâine, nici apă şi ni s-a scârbit sufletul de această 
hrană proastă”. “Acum mi s-a uscat sufletul: nu mai este nimic! 
Ochii noştri nu văd decât mana aceasta” (Numeri 21:5; 11:6). 

“Este vreun om care să poată trăi şi să nu vadă moartea, care să 
poată să-şi scape sufletul din locuinţa morţilor?” (Psalmi 89:48). 
“Şi voi zice sufletului meu: “Suflete, ai multe bunătăţi, strânse 
pentru mulţi ani; odihneşte-te, mănâncă, bea şi veseleşte-te” (Luca 
12:19). “Căci nu vei lăsa sufletul meu în locuinţa morţilor, nu vei 
îngădui ca prea iubitul tău să vadă putrezirea” (Psalmi 16:10; Fap. 
2:27). 

A spune “pentru ca sufletul meu să te binecuvânteze” este acelaşi 

lucru cu a spune “pentru ca eu să te binecuvântez”; “sufletul nostru 
s-a săturat de această hrană” este acelaşi lucru cu “ne-am săturat 
de această hrană”; sufletul omului care merge spre mormânt este 
însăşi omul etc. 

Cine poate contrazice aceasta? Cine nu înţelege un lucru atât de 
simplu şi explicit? 

În Numeri 9:6-7, în originalul ebraic, se vorbeşte despre câţiva 
care erau necurați pentru că se atinseseră de un suflet (evreieşte 
“nefech”), adică de om mort. Sufletul unui om, în limbaj biblic 
poate fi deci însuşi omul. 

Niciodată totuşi în Biblie “suflet” nu înseamnă “o ființă 
imaterială, conştientă, nemuritoare şi separată de corp după moarte”. 
Omul nu posedă această entitate. Acest lucru nu există. Este o simplă 
himeră. Nu poate fi prezentat nici un singur verset biblic în care 
cuvântul “suflet” să fie folosit în acest sens. 

FIINŢE - SPIRITE 


Prin Sfintele Scripturi putem înțelege clar că, în afară de această 
lume, există de asemeni altele, care sunt tot la fel populate. Fiinţe 
vii există nu doar pe acest glob, ci în tot universul. Existenţa de 
ființe extraterestre a fost întotdeauna recunoscută de toate popoarele 
şi mai este încă astăzi. Şi aceasta se datorează manifestărilor acestor 
ființe faţă de oameni. 

Există totuşi multe superstiții şi idei eronate în legătură cu aceste 
ființe spirite. Mulţi cred că un spirit este o fabulaţie şi nimic mai 
mult. Dacă ar fi fost aşa nu ar fi fost posibil ca fiinţele spirite să se 
manifeste cu dovezi vizibile şi evidente ale existenţei lor reale, 
cum se întâmplă în realitate. 


Ingeri 


Se crede de asemenea că “duhurile slujitoare trimise să 
îndeplinească o slujbă pentru cei ce vor moşteni mântuirea” (Ev. 
1:14), spiritele acestea pe care Tatăl le numeşte “îngeri” (vers. 13), 
ar fi spiritele morţilor. Dar Biblia ne spune că existau îngeri înainte 
ca vreo ființă umană să fi murit. Când primii noştri părinți, din cauza 
neascultării, au fost alungaţi din Eden, Dumnezeu a aşezat heruvimi 
la poarta grădinii pentru a păzi drumul spre pomul vieţii (Gen. 3:24). 
Şi când Dumnezeu a pus temeliile pământului, toți fiii lui Dumnezeu 
scoteau strigăte de bucurie (lov. 38:4-7). Până aici putem vedea că 
îngerii nu sunt spiritele persoanelor moarte, ci fiinţe create cu natura 
pe care o posedă. Niciodată nu s-au încarnat în oameni. Încarnare 
sau reîncarnare nu există. Biblia ne spune de asemenea că îngerii 
sunt superiori oamenilor (Psalmi 8:5; Evrei 2:7). Iată aici o altă dovadă 
că îngerii nu sunt spirite care au părăsit trupul. 

Credinţa că îngerii au natură abstractă face parte din mulțimea 
minciunilor satanice în privinţa sufletului: nemurirea sufletului, 
starea conştientă a morților, chinul veşnic etc. Sunt mulţi care au 
ştiut să se apere de aceste înşelătorii, dar nu sunt complet liberi de 
acest ansamblu de minciuni, deoarece, prin influenţa credinței 
populare, cred că îngerii sunt imateriali şi că tot la fel ar fi şi corpurile 
spirituale (1 Cor. 15:44) ale sfinților înviaţi. 

Îngerii sau fiinţele spirituale nu sunt abstracți, cum se presupune 
în general. Sunt în întregime concreti şi tangibili. Aceasta însă nu 
doreşte să spună că au corpuri de natură umană coruptibilă (Luca 
24:37,39). Sunt constituiți dintr-o altă substanţă, glorioasă. 

Satan este un înger. Înainte de căderea sa, când era încă în cer, 
poziţia sa era de “heruvim ocrotitor” (Ezechiel 28:16). El, totuşi, 
în nici un caz nu este imaterial, ci este concret. Aceasta o vedem 
din descrierea ce i se face în continuare: “Stăteai în grădina Eden, 
grădina lui Dumnezeu şi erai acoperit cu tot felul de pietre scumpe: 
cu sardonic, cu topaz, cu diamant, cu hrisolit, cu onix, cu iaspis, cu 
safir, cu rubin, cu smaragd, şi cu aur; timpanele şi flautele erau în 
slujba ta, pregătite pentru ziua când ai fost făcut.” (Ezechiel 28:13) 

Că îngerii sunt fiinţe fizice, vedem de asemeni prin faptul că ei 
mănâncă alimente (Gen. 18:8). Mana este numită de asemeni 
“pâinea îngerilor” (Psalmi 78:25). Drepţii înviaţi vor fi la fel ca 
îngerii (Luca 20:36) şi în împărăţia lui Dumnezeu de asemeni vor 
mânca şi vor bea. “Vă spun”, le-a zis Isus, “că de acum încolo nu 
voi mai bea din acest rod al viței, până în ziua când îl voi bea cu voi 
nou în Împărăţia Tatălui Meu” (Matei 26:29). “Celui ce va birui”, 
este făgăduinţa Salvatorului, “îi voi da să mănânce din pomul vieții 
care este în raiul lui Dumnezeu” (Apocalipsa 2:7), care dă “rod în 
fiecare lună” (Apocalipsa 22:2). Vezi de asemenea Ezechiel 47:12. 

Fiinţele spirite sunt în mod normal invizibile ochilor umani. 
Omului, păcătos fiind, nu-i este dat să vadă îngerii pentru că este 
incapabil de a suporta gloria lor. Dar faptul că nu putem vedea nu 
înseamnă că nu există; cu atât mai puţin nu înseamnă că sunt 
imateriali. Invizibilitatea unui lucru nu dovedeşte inexistenţa sa fizică. 

Dacă Dumnezeu ar deschide ochii noştri, orbiţi din cauza 
păcatului, atunci am vedea îngerii în jurul nostru, aşa cum “Domnul 
a deschis ochii lui Balaam şi el a văzut pe îngerul Domnului” 
(Numeri 22:31). 

Un înger, pentru a deveni vizibil, nu se materializează deoarece 
nu este necesar, căci deja este material. Nu suferă nici o 
transformare. Cei care sufăr transformare sunt ochii omeneşti. 
Închişi nu pot vedea îngerii, dar când sunt deschişi vor vedea, aşa 
cum s-a întâmplat în cazul lui Balaam. 

Un alt caz tipic pe care îl vom explica, îl întâlnim în relatarea 
încercuirii cetăţii în scopul capturării profetului Elisei, de către 
sirieni. Siria era în război cu Israel şi profetul, prin descoperire 
divină, făcea ca regele lui Israel să ştie planurile sirienilor. Regele 
Siriei a crezut că era trădat de unul dintre ai săi şi, făcând o cercetare, 
unul din slujitori i-a spus: “Nimeni împărate, domnul meu, dar 
proorocul Elisei, care este în Israel, spune împăratului lui Israel 
cuvintele pe care le rosteşti în odaia ta de culcare”. Atunci împăratul 
a zis: “Duceţi-vă şi vedeţi unde este, ca să trimit să-l prindă. I s-a 
spus că este în Dotan. A trimis acolo cai, care şi o oaste puternică. 
Au ajuns noaptea şi au înconjurat cetatea cu cai şi care. Şi slujitorul 
a zis omului lui Dumnezeu: Ah, domnul meu, cum vom face? Ela 
răspuns: Nu te teme căci mai mulţi sunt cei cu noi, decât cu ei. 
Elisei s-a rugat şi a zis: Doamne, deschide-i ochii să vadă. Şi Domnul 
a deschis ochii slujitorului care a văzut muntele plin de cai şi de 
care de foc împrejurul lui Elisei” (2 Regi 6:13-17). 

Domnul permite de multe ori ca îngerii să se prezinte în mod 
vizibil oamenilor în scopul de a-i instrui. Aşa a fost când Dumnezeu 
a trimis un înger la profetul Daniel, pentru a-l anunţa cu privire la 
ceea ce avea să se întâmple în viitor: “Am ridicat ochii, m-am uitat 
şi iată că acolo stătea un om îmbrăcat în haine de in şi încins la 
mijloc cu un brâu de aur din Ufaz. Trupul lui era ca o piatră de 
hrisolit, faţa îi strălucea ca fulgerul şi ochii îi erau nişte flăcări ca 
de foc dar braţele şi picioarele semănau cu nişte aramă lustruită şi 
glasul lui tuna ca vuietul unei mari mulțimi. Eu, Daniel, am văzut 
singur vedenia; dar oamenii care erau cu mine n-au văzut-o; totuşi 
au fost apucaţi de o mare spaimă, şi au luat-o la fugă ca să se 
ascundă! Eu am rămas singur, şi am văzut această mare vedenie. 
Puterile m-au lăsat, culoarea mi s-a schimbat, faţa mi s-a sluțit, şi 
am pierdut orice vlagă. Am auzit glasul cuvintelor lui; şi pe când 
auzeam glasul cuvintelor lui, am căzut leşinat cu faţa la pământ”. 
(Daniel 10:5-9). 

Gărzilor romane, care păzeau corpul lui Isus, li s-a arătat un 
înger, care a rostogolit piatra de la mormântul în care zăcea 
Salvatorul. Acest mesager ceresc este descris astfel: “Şi iată că s-a 
făcut un mare cutremur de pământ; căci un înger al Domnului s-a 

pogorât din cer, a venit şi a prăvălit piatra de la uşa mormântului şi 
a şezut pe ea. Înfăţişarea lui era ca fulgerul şi îmbrăcămintea lui 
albă ca zăpada. Străjerii au tremurat de frica lui şi au rămas ca nişte 
morţi”. (Matei 28:2-4). 

Aceste descrieri ar fi improprii dacă îngerii ar fi fost fiinţe 
abstracte. Alte cazuri de apariţie a îngerilor sunt înregistrate în 
Numeri 22:22-31; Judec. 13:3; 2 Samuel 24:16-17. 

De multe ori îngerii s-au prezentat oamenilor în formă umană. 
Pavel scrie că “unii au găzduit, fără să ştie pe îngeri”(Ev. 13:2). 
Trei îngeri s-au arătat odată lui Avraam. Acesta i-a adăpostit, le-a 
oferit mâncare şi citim că “au mâncat” (Gen. 18:2-9). Înainte de 
distrugerea Sodomei şi Gomorei de asemeni lui Lot i s-au arătat 
doi îngeri. Lot, gândind că sunt oameni ca şi el i-a întâmpinat şi 
le-a zis: “Domnii mei, intraţi vă rog în casa robului vostru, ca să 
rămâneţi peste noapte în ea şi splălați-vă picioarele; mâine vă veţi 
scula de dimineaţă şi vă veţi vedea de drum”. “Nu”, au răspuns ei, 
“ci vom petrece noaptea în uliţă”. Dar Lot a stăruit de ei până au 
venit şi au intrat în casa lui. Le-a pregătit o cină, a pus să coacă 
azimi şi au mâncat” (Gen. 19:1-3). Odată “pe când Iosua era lângă 
Ierihon, a ridicat ochii şi s-a uitat. Şi iată că un om stătea în picioare 
înaintea lui, cu sabia scoasă din teacă în mână. Iosua s-a dus spre 
el, şi i-a zis: “Eşti dintre ai noştri sau dintre vrăjmaşii noştri?” El a 
răspuns: “Nu, ci Eu sunt Căpetenia oștirii Domnului, şi acum am 
venit”. losus s-a aruncat cu fața la pământ, s-a închinat şi I-a zis: 
“Ce spune Domnul meu robului Său?” Şi Căpetenia oștirii Domnului 
a zis lui losus: “Scoate-ţi încălțămintea din picioare, căci locul pe 
care stai este sfânt”. Şi Iosua a făcut aşa”. (Iosua 5:13-15) 

Biblia ne vorbeşte de două clase de îngeri: buni şi răi. A existat 
o răscoală contra autorităţii lui Dumnezeu şi rebelul numit Satan, 
“a fost aruncat la pământ şi împreună cu el au fost aruncaţi şi îngerii 
lui” (Apocalipsa 12:7-8). “Dumnezeu nu a cruțat pe îngerii care au 
păcătuit, ci i-a aruncat în Adânc, unde stau înconjurați în întuneric, 
legaţi cu lanţuri şi păstraţi pentru judecată” (2 Petru 2:4). “Adâncul” 
în care au fost aruncaţi este închisoarea sa pe acest pământ. Nu 
sunt în suferință, dar sunt păstraţi pentru judecată, când îşi vor primi 
pedeapsa meritată. Apostolul Iuda, vorbeşte despre aceasta: “EI a 

păstrat pentru judecata zilei celei mari, puşi în lanţuri veşnice, în 
întuneric, pe îngerii care nu şi-au păstrat vrednicia, ci şi-au părăsit 
locuința”. Iuda 6. 

Îngerii sunt superiori oamenilor în înţelepciune, putere şi glorie 
(2 Petru 2:11). Atât cei buni, cât şi cei răi, sunt dotați cu o putere ce 
se numeşte “spirit” şi prin această putere lucrează în fiii oamenilor. 
Biblia vorbeşte despre “spirite de demoni” (Apocalipsa 16:14). De 
aici se înţelege că demonii, sau îngerii căzuţi, posedă spirite. Îngerii 
pot de asemenea, prin spiritul pe care îl posedă, să influențeze pe 
oameni la a gândi, a vorbi şi a acționa. Un exemplu în acest sens 
întâlnim în 1 Regi 22:20-22: “Şi Domnul a zis: “Cine va amăgi pe 
Ahab, ca să se suie la Ramot din Galaad şi să piară acolo? Şi au 
răspuns unul într-un fel, altul într-altul. Şi un duh a venit şi s-a 
înfățişat înaintea Domnului, şi a zis: “Eu îl voi amăgi”. Domnul i-a 
zis: “Cum?” “Voi ieşi”, a răspuns el, “şi voi fi un duh de minciună în 
gura tuturor proorocilor lui”. Domnul a zis: ÎL vei amăgi, şi-ţi vei 
ajunge ținta; ieşi şi fă aşa!” ” 

Când demonul, prin intermediul spiritului, lucrează într-o 
oarecare persoană, acesta va deveni posedat sau demonizat. Isus, 
când era în lume, a vindecat “mulţi demonizaţi” (Mat. 8:16), dând 
afară demonii din ei sau spiritele demonilor. Citim că “În sinagogă 
se afla un om, care avea un duh de drac necurat şi care a strigat cu 
glas tare: Ah! Ce avem noi a face cu Tine, Isuse din Nazaret? Ai 
venit să ne prăpădeşti? Te ştiu cine eşti: Sfântul lui Dumnezeu”. 
Isus l-a certat şi i-a zis: “Taci, şi ieşi afară din omul acesta!” Şi 
dracul, după ce l-a trântit jos, în mijlocul adunării, a ieşit afară din 
el, fără să-i facă vreun rău”. (Luca 4:33-35). 

Motivul pentru care îngerii sunt numiți “spirite” se explică prin 
figura de stil numită “sinecdocă”. Se spune de exemplu, după acest 
stil, “100 acoperişuri” pentru “100 case”, “oraş de 200.000 suflete” 
în loc de “oraş de 200.000 locuitori”, “o velă” în sensul de “barcă 
cu velă” etc. În Sfânta Scriptură apare de asemeni această figură de 
stil şi altele asemănătoare. Urmaşii lui Hristos sunt numiţi de 
exemplu: “sarea pământului” sau “lumina lumii” (Matei 5:13-14), 
termeni care sunt folosiți simbolic pentru a descrie cunoştinţa, 
atitudinea, comportamentul, faptele, etc. creştinilor. Un alt exemplu: 

“Cuvintele pe care Eu vi le-am spus”, a zis Isus, “sunt duh şi viaţă” 
(loan 6:63). Însoţite de puterea Spiritului Sfânt, cuvintele lui Hristos 
transformă caracterul omului, pregătindu-l pentru viaţa veşnică. În 
acest sens sunt duh şi viaţă. Totuşi în sine însele, literal, nu sunt. 

Îngerii la rândul lor sunt numiţi “spirite” în loc de fiinţe dotate cu 
spiritualitate. Va fi totuşi impropriu ca cineva să creadă că îngerii sunt 
spirite în mod literal şi prin urmare, abstracte, cum va fi de asemeni 
impropriu să considerăm creştinii ca fiind în mod literal sare sau lumină. 
Hristos 


Despre Hristos este scris că El a fost făcut “un duh dătător de 
viață” (1 Cor. 15:45). Apostolul loan care L-a văzut în viziune, 
L-a descris ca fiind o ființă personală, concretă: “Şi în mijlocul 
celor şapte sfeşnice pe cineva, care semăna cu Fiul omului, îmbrăcat 
cu o haină lungă până la picioare, şi încins la piept cu un brâu de 
aur. Capul şi părul Lui erau albe ca lâna albă, ca zăpada; ochii Lui 
erau ca para focului; picioarele Lui erau ca arama aprinsă şi arsă 
într-un cuptor; şi glasul Lui era ca vuietul unor ape mari. În mâna 
dreaptă ţinea şapte stele. Din gura Lui ieşea o sabie ascuţită cu 
două tăişuri şi fața Lui era ca soarele, când străluceşte în toată 
puterea lui”. (Apocalipsa 1:13-16) 


Tatăl 


Dumnezeu Tatăl de asemeni este Duh (loan 4:24) şi totuşi este 
o ființă personală, fizică, nu doar pentru că Hristos este “întipărirea 
Fiinţei Lui” (Evrei 1:3), dar de asemeni pentru că Tatăl este descris 


astfel (Dan. 7:9). 
“Sufletul” şi “duhul” oamenilor 


Cum am demonstrat deja în paginile anterioare, Scriptura 
foloseşte frecvent termenul “suflet” ca sinonim pentru om sau 
creatură. Aceasta se datorează faptului că omul luat ca întreg este 
dotat cu un suflet, un principiu de viață. Avem deci, aici acelaşi caz 
de sinecdocă. Există de asemenea câteva cazuri în care Biblia, prin 

aceeaşi figură de stil, foloseştetermenul “spirite” ca sinonim pentru 
“oameni”. 

Cu această ocazie considerăm necesar de menționat că în Biblie 
uneori există echivalență între “suflet” şi “spirit” când aceşti termeni 
sunt folosiţi pentru a semnifica “viaţă”. În alte sensuri totuşi Biblia 
face distincție între unul şi altul. Pavel zice că Cuvântul lui Dumnezeu 
“pătrunde până acolo că desparte sufletul şi duhul” (Ev. 4:12). Şi 
pentru ca sufletul să fie separat de duh trebuie ca cele două să fie 
două lucruri diferite. În alt loc apostolul sfătuieşte pe creştini astfel: 
“Dumnezeul păcii să vă sfinţească, EI însuşi pe deplin; şi duhul vostru 
şi sufletul vostru şi trupul vostru să fie păzite întregi, fără prihană, la 
venirea Domnului nostru Isus Hristos” (1 Tesaloniceni 5:23). “Duhul” 
este aici “conştienţa, gândirea” etc. şi “sufletul” este “senzitivul, 
emoționalul” etc. 

În greacă sufletul este “psike” şi “duhul” este “pneuma”. Apostolul 
Pavel vorbeşte de corpul nostru actual cu sensul de “corp firesc” 
(soma pneumatikon) - 1 Cor. 15:44. Dacă deci, nu există nici o 
distincţie între suflet şi duh, de asemeni nu există nici o distincţie 
între corpul firesc şi corpul spiritual. În 1 Corinteni 2:14-15 întâlnim 
această distincție: “Dar omul firesc (psikikos) nu înţelege lucrurile 
Duhului lui Dumnezeu... Omul duhovnicesc dimpotrivă poate să 
judece (discerne) totul...” În Iuda 19 există un alt exemplu. 


NECROMANȚIA ANTICĂ ŞI MODERNĂ 


De când Satan a lansat în Eden marea minciună de nemurire a 
sufletului - “Hotărât că nu veţi muri”- el a căutat să susțină această 
falsitate, făcând să se arate locuitorilor pământului, îngeri căzuţi 
(demoni) în forma persoanelor moarte, pentru a-i face să creadă că 
în cazul omului la moarte, în realitate se desprinde un “duh” 
nemuritor care supravieţuieşte corpului în stadiu de conştiență. 
Demonii au putere de a reproduce cu exactitate aspectul, gesturile, 
expresiile, tonul vocii etc. Contrafacerea este perfectă. Trimişi de 
Satan ei se manifestă celor vii înălțaţi în “duhurile” sau “spiritele” 
fără corp ale rudelor sau prietenilor care au coborât în mormânt. 
Pretind a fi fericiţi în bucuria cerului şi spun că sunt trimişi pe 

pământ ca “duhuri slujitoare trimise să slujească în favoarea acelora 
care vor moşteni salvarea”. Cunosc cu precizie trecutul celor vii, 
în toate detaliile sale şi pot să le relateze toate incidentele din viață, 
de la început. Nici un mister nu există pentru ei în acest sens. 
Pretind a nutri un profund interes pentru bunăstarea lor şi spun că 
sunt împuterniciți pentru a veni la ei, a-i lumina, a le aduce 
mângâiere în ore amare. De multe ori le dau sfaturi bune şi îi 
avertizează împotriva răului. Astfel câştigă încrederea celor cu care 
comunică şi în continuare îi învaţă lucruri care stau în contrazicere 
directă cu Cuvântul lui Dumnezeu, conducându-i în acest fel spre 
pierzare. Aceste duhuri înşelătoare pun de-o parte Legea lui 
Dumnezeu, disprețuind Spiritul harului, au în vedere profanarea 
sângelui legământului, desconsideră mijlocirea Mântuitorului 
nostru în sanctuarul din cer şi neagă divinitatea lui Hristos. Nu fac 
nici o distincție între drept şi nedrept, între curat şi necurat, între 
sfânt şi profan. 

Necromanțţia şi vrăjitoria din trecut şi toate formele de sacrilegiu 
şi idolatrie care, din timpuri îndepărtate s-au răspândit între națiunile 
pământului, se învârteau în jurul comunicării cu demonii 
personificați în rudele sau prietenii morţi. Acei care se integrau în 
această practică pretindeau a fi instruiți şi iluminați de spiritele 
persoanelor moarte. Dumnezeii păgâni erau pretinsele spirite ale 
eroilor care erau morţi. În concluzie religia păgânilor era şi este şi 
astăzi, cultul morților. Aceasta putem să o consemnăm prin Sfânta 
Scriptură. Este scris că moabitele “au pofiit poporul la jertfele 
dumnezeilor lor şi poporul a mâncat şi s-a închinat până la pământ 
înaintea dumnezeilor lor. Israel s-a alipit de Baal-Peor...” (Num. 
25:1-3). Aceşti dumnezei erau în mod just morţi, deoarece 
psalmistul, referindu-se la acea experienţă a israeliților, zice: “Ei 
s-au alipit de Baal-Peor şi au mâncat vite jertfite morţilor” (Psalmi 
106:28). Israel participase la sacrificiile oferite “morţilor” care 
erau “dumnezeii” păgânilor. Biblia declară cultul morților ca fiind 
cultul demonilor. “Dimpotrivă, eu zic că jertfesc Neamurilor, 
jertfesc dracilor, şi nu lui Dumnezeu. Şi eu nu vreau ca voi să fiți în 
împărtăşire cu dracii” (1 Cor. 10:20). Presupunând a sluji cultului 
morților, slujesc în realitate demonilor. 

Israeliților Dumnezeu interzisese în mod categoric a sluji 
morților sau a-i consulta. Citim aceasta în diferite părți ale Bibliei. 
Şi neascultarea de această interdicţie era pedepsită cu moartea. Atât 
de insuportabilă era pentru ochii lui Dumnezeu această practică 
idolatră! Profetul Isaia a scris: “Dacă vi se zice însă: “Întrebaţi pe 
cei ce cheamă morţii şi pe cei ce spun viitorul, care şoptesc şi 
bolborosesc, răspundeţi: “Nu va întreba oare un popor pe 
Dumnezeul său? Va întreba el pe cei morţi pentru cei vii? La lege 
şi la mărturie!” Căci dacă nu vor vorbi aşa, nu vor mai răsări zorile 
pentru poporul acesta”( Isaia 8:19-20). Şi citim în altă parte: “După 
ce vei intra în ţara pe care ţi-o dă Domnul, Dumnezeul tău, să nu te 
înveţi să faci după urâciunile neamurilor acelora. Să nu fie la tine 
nimeni care să-şi treacă pe fiul sau pe fiica lui prin foc, nimeni care 
să aibă meşteşugul de ghicitor, de cititor în stele, de vestitor al 
viitorului, de vrăjitor, de descântător, nimeni care să întrebe pe cei 
ce cheamă duhurile sau dau cu ghiocul, nimeni care să întrebe pe 
morţi. Căci oricine face aceste lucruri este o urâciune înaintea 
Domnului; şi din pricina acestor lucruri va izgoni Domnul, 
Dumnezeul tău, pe aceste neamuri dinaintea ta. Tu să te ţii în totul 
totului tot numai de Domnul Dumnezeul tău. Căci neamurile acelea 
pe care le vei izgoni, ascultă de cei ce citesc în stele şi de ghicitori; 
dar ţie, Domnul Dumnezeul tău, nu-ţi îngăduie lucrul acesta.” 
(Deuteronom 18:9-14). “Dar dacă un om sau o femeie cheamă duhul 
unui mort, sau se îndeletniceşte cu ghicirea, să fie pedepsiţi cu 
moartea; să-i ucideți cu pietre: sângele lor să cadă asupra lor”. 
(Leviticul 20:27). 

Această veche idolatrie păgână a pătruns de asemenea sub 
numele de “cultul morţilor”, şi “invocarea sfinților”, în prima 
biserică creştină şi necromanția şi vrăjitoria din antichitate prin 
porțile marii minciuni despre nemurirea sufletului, s-a introdus de 
asemenea sub numele de “spiritism” între creştini. Atât idolatria şi 
necromanţia antică, cât şi spiritismul modern, se concentrează în 
jurul pretinsei comunicări cu morţii şi se bazează pe minciuna 
lansată de Satan în Eden: “Hotărât că nu veţi muri”. Apariția 
spiritismului între creştinii cunoscători este profeţită în Biblie: “Dar 
Duhul spune lămurit că în vremurile din urmă, unii se vor lepăda 

de credință, ca să se alipească de duhuri înşelătoare şi de învăţăturile 
dracilor.” (1 Timotei 4:1). Acţiunea de proporţii şi marile minuni 
ale lui Satan prin spiritism, vrăjitori şi făcători de minuni, apostolul 
Pavel o declară ca fiind unul din semnele apropierii venirii 
Domnului. Există astăzi mulți făuritori de minuni care nu-şi zic 
spiritişti, dar a căror putere prin care fac minunile, vine de la Satan. 
Apostolul loan, vorbind despre puterea făcătoare de minuni care 
avea să apară în ultimele zile, scrie: “Săvârşea semne mari, până 
acolo că făcea chiar să se pogoare foc din cer pe pământ, în fața 
oamenilor. Şi amăgea pe locuitorii pământului prin semnele pe care 
i se dăduse să le facă în faţa fiarei. Ea a zis locuitorilor pământului 
să facă o icoană fiarei, care avea rana de sabie şi trăia.” (Apocalipsa 
13:13-14). Şi Hristos răspunzând la întrebarea ucenicilor: “Care 
vor fi semnele venirii Tale la sfârşitul lumii?”, a spus printre alte 
lucruri, următoarele: “Căci se vor scula Hristoşi mincinoşi şi 
prooroci mincinoşi; vor face semne mari şi minuni, până acolo încât 
să înşele, dacă va fi cu putință, chiar şi pe cei aleşi” (Matei 24:24). 

Spiritismul face lucruri de admirat: zgomote care descoperă 
anumită inteligenţă - de exemplu: orice lovituri şi imitări de sunete; 
mişcări de obiecte, de asemenea cu semne de inteligență, ca: mese, 
paturi, scaune, etc. - sunt mutate din locul lor, trântite la pământ, 
împinse cu violenţă, etc., deschiderea şi închiderea uşilor, folosirea 
instrumentelor de muzică, deschiderea unei case de bani bine 
închisă, scrierea cu o pană sau cu un toc pe o hârtie, sau cu cretă pe 
o tablă etc.; diferite activități musculare, nervoase şi spirituale de 
mediumuri, independente de orice influenţă a altor fiinţe terestre, 
urmate de a vorbi, a scrie, a predica, a citi, a filozofa şi a profetiza; 
apariția braţului sau mâinii unui spirit sau a unei forme umane 
complete; conversarea între persoane moarte; contact cu fiinţe 
moarte şi alte probe evidente ale existenţei lor; intervenţii 
chirurgicale, mesaje de consolare, avizare de întâmplări viitoare şi 
necunoscute care se confirmă mai târziu; reţete de remedii de bun 
efect; avertizări contra pericolelor etc. - toate acestea fără intervenţia 
mâinilor sau inteligenţei umane. 

Aceste fenomene notabile se realizează în prezenţa fiziologilor, 
chimiştilor, fizicienilor, matematicienilor, naturiştilor şi toţi aceştia 

au confirmat că, prin spiritism sunt acţionate minunate forţe 
invizibile. Spiritismul numără astăzi mii de adepți. 

Spiritismul se îmbracă cu o manta de înțelepciune şi sub forma 
unei ştiinţe înalte, a penetrat de asemenea în cercurile intelectualilor, 
atrăgând multe persoane din toate ramurile (de cunoştinţe). Mulţi 
vizitează centre spiritiste numai din simplă curiozitate şi se 
străduiesc să explice manifestările care se verifică aici, spunând că 
nu se tratează alte lucruri, ci doar minciună din partea mediumurilor. 
Este adevărat că de multe ori au fost prezentate artificii înşelătoare 
cu manifestări extraordinare. Dar au fost de asemeni multe 
prezentări evidente de putere supranaturală. Şi când îndoielile se 
prezintă, sunt conduşi să le accepte ca manifestări de mare putere 
din partea lui Dumnezeu. Aşa se întâmplă cu mii şi mii, din toate 
clasele sociale şi gradele de cultură, inclusiv ateii declaraţi cad în 
înşelătoria domnului întunericului. Sunt înşelaţi nu prin ceea ce 
spiritismul pretinde că face, ci prin ceea ce face în realitate. Aceasta 
nu s-ar întâmpla dacă ar avea cunoştinţă de preţioasele adevăruri 
conținute în Sfânta Scriptură, deoarece acestea le-ar servi ca scut 
contra atacurilor mincinoase ale răului. 

Nu se poate nega că spiritismul este darnic în privinţa carităţii, 
dar pentru aceasta nu înseamnă că nu este satanic. Satan nu se 
descoperă oamenilor aşa cum el este în realitate, deoarece dacă ar 
face aceasta, nimeni nu ar fi prins în înşelătoriile sale. Un mormânt 
poate fi lucrat şi frumos zugrăvit pe dinafară şi plin de “oasele 
morților de orice fel de necurăție” (Mat. 23:25-27) pe dinăuntru. 
Tot astfel Satan poate să folosească mantaua unor adevăruri, 
introducând multe şi periculoase minciuni. “Şi nu este de mirare 
căci chiar Satan se va preface într-un înger de lumină” (1 Cor. 11:14). 
Isus a stabilit o regulă care ne dă posibilitatea să discernem între 
adevăr şi rătăcire, în materie de religie: “După roadele lor îi veţi 
cunoaşte” (Mat. 7:16). 

Şi care sunt fructele spiritismului? Vicii distrugătoare pentru 
corp şi suflet, crime de tot felul, adulter, sinucideri, demenţă, etc. 
Spiritismul mai mult decât orice, este cel care umple spitalele. 

Demonii, cu puterea lor, lucrează în oameni, influențându-i să 
practice tot felul de rele pentru distrugerea lor şi a altora. În timpul 

lui Isus existau multe persoane posedate de demoni. Aceştia făceau 
din captivii lor jucării în mâinile lor, suferind în multe feluri. Pe 
mulţi demonizaţi. Isus îi vindeca (Mat. 8:16). Odată “L-au 
întâmpinat doi demonizaţi, care ieşeau din morminte. Erau aşa de 
cumpliți că nimeni nu putea trece pe drumul acela” (Mat. 8:28). 
Erau oameni cu mintea tulburată, umblând goi, făcând spume la 
gură şi cu tăieturi pe corp. Nu era numai un demon care îi chinuia, 
ci “mulți”, o “legiune” (Marcu 5:9). Isus a dat afară aceste spirite 
de diavoli şi le-a permis să intre într-o turmă de porci care păşteau 
acolo; “şi turma s-a repezit de pe râpă în mare” şi s-au înecat. Şi 
iată că cei doi oameni care fuseseră chinuiți de legiunea de demoni, 
s-au aşezat la picioarele lui Isus, îmbrăcaţi şi întregi la minte” (vers. 
15). Cu altă ocazie un om a adus pe fiul său la Isus, zicând: “Doamne, 
ai milă de fiul meu care este lunatic şi pătimeşte rău; de multe ori 
cade în foc şi de multe ori cade în apă”; “fiul meu este stăpânit de 
un duh mut; oriunde îl apucă îl trânteşte la pământ. Copilul face 
spume la gură, scrâşneşte din dinţi şi rămâne ţeapăn. M-am rugat 
de ucenicii Tăi să scoată duhul, dar n-au putut”. “O neam 
necredincios”, le-a zis Isus. “Până când voi fi cu voi? Până când vă 
voi suferi? Aduceţi-l la Mine”. L-au adus la El. Şi, cum a văzut 
copilul pe Isus, duhul l-a scuturat cu putere; copilul a căzut la pământ 
şi se zvârcolea făcând spumă la gură... Când a văzut Isus că norodul 
vine în fuga mare spre El, a mustrat duhul necurat şi i-a zis: “Duh 
mut şi surd, îți poruncesc să ieşi afară din copilul acesta şi să nu 
mai intri în el”. Şi duhul a ieşit țipând şi scuturându-l cu mare 
putere. Copilul a rămas ca mort, aşa că mulţi ziceau: “A murit!”. 
Dar Isus l-a apucat de mână şi l-a ridicat. Şi el s-a sculat în picioare. 
Când a intrat Isus în casă ucenicii Lui L-au întrebat deoparte: “Noi 
de ce n-am putut să scoatem duhul acesta?” “Acest soi de draci”, 
le-a zis El, “nu poate ieşi decât prin rugăciune şi post”. (Matei 
17:14-21; Marcu 9:17-29). Un alt caz este relatat în evanghelia lui 
Luca: “Era în sinagogă un om care avea un duh de drac necurat, şi 
care a strigat cu glas tare: “Ah! Ce avem noi a face cu Tine, Isuse 
din Nazaret? Ai venit să ne prăpădeşti? Te ştiu cine eşti: Sfântul lui 
Dumnezeu”. Isus l-a certat şi i-a zis: “Taci, şi ieşi afară din omul 
acesta!” Şi dracul, după ce l-a trântit jos, în mijlocul adunării, a 

ieşit afară din el, fără să-i facă vreun rău”. (Luca 4:33-35). Afară 
de aceştia Isus a vindecat pe mulți alții. 

În ziua de astăzi există mulţi care pretind că au putere de la 
Dumnezeu de a scoate duhuri de draci, dar, în realitate nu-i dau 
afară efectiv şi definitiv. Demonii numai se prefac că ies. Se retrag 
de bună voie, apoi se întorc. Procedând astfel, Satan are în vedere 
a inspira în mintea oamenilor ideea că persoanele care aparent scot 
demoni, fac aceasta prin puterea lui Dumnezeu şi că prin aceasta, 
învăţăturile acestor persoane sunt adevărate. Astfel mulți, înşelați 
de manifestările puterilor supranaturale, cad în laţul lui Satan, 
acceptând minciuna în locul adevărului. Unii ar putea întreba astăzi: 
‘Când cineva dă afară demoni şi face minuni, cum se poate şti dacă 
face aceasta prin puterea lui Dumnezeu sau a lui Satan?” - o întrebare 
destul de corectă. Răspunsul este acesta: “după roadele lor îi veți 
cunoaşte” (Mat. 7:20) şi încă este: “Oricine o ia înainte şi nu rămâne 
în învățătura lui Hristos, n-are pe Dumnezeu. Cine rămâne în 
învățătura aceasta, are pe Tatăl şi pe Fiul.” 2 loan 9. Dacă este 
cineva a cărui conduită este dezagreabilă, fiind beţiv, fumător sau 
având alte vicii, fiind călcător al legii lui Dumnezeu şi ale cărui 
învățături şi credință sunt în contrast cu “învățătura sănătoasă” 
conținută în Biblie, şi pretinde că scoate demoni şi face mari minuni 
şi că face aceasta în numele lui Isus, putem avea certitudinea că 
lucrarea sa este făcută cu puterea răului. Despre aceasta Isus zice: 
“Aşa că după roadele lor îi veţi cunoaşte. Nu orişicine-Mi zice: 
Doamne, Doamne! va intra în Împărăţia cerurilor, ci cel ce face 
voia Tatălui Meu care este în ceruri” (Matei 7:20-21). 

Am citat anterior câteva exemple de persoane posedate, chinuite 
de demoni, care exercitau influență asupra lor. Cu toate acestea nu 
toți demonizații sufăr. Acei care se supun în totalitate influențelor 
spiritelor rele, făcând în totul voinţa lor, nu trebuie să sufere. Acesta 
era cazul lui Simon Magul (Fapte 8:9-10), vrăjitorul Elima, căruia 
Pavel i-a spus: “Om plin de toată viclenia şi de toată răutatea, fiul 
dracului, vrăjmaş al oricărei neprihăniri, nu mai încetezi tu să 
strâmbi căile drepte ale Domnului? Acum, iată că mâna Domnului 
este împotriva ta; vei fi orb şi nu vei vedea soarele până la o vreme.” 
(Fapte 13:10-11) şi de asemeni tânăra ghicitoare din Filipi “care 

avea un duh de ghicire” şi prin “ghicirea ei aducea mult câştig 
stăpânilor ei” (Fapte 16:16). 

Cei care în trecut se dedicau artelor necromanţiei şi vrăjitoriei 
aveau un loc de frunte alături de guvernatorii națiunilor. Când Moise 
în timpul eliberării israeliților din sclavia egipteană, s-a prezentat 
lui Faraon ca fiind trimis de Dumnezeu, cu semne făcute prin puterea 
Domnului pentru a demonstra misiunea sa, regele Egiptului a trimis 
să cheme pe vrăjitori şi aceştia la început au contrafăcut prin puterea 
lui Satan, acele minuni. Citim despre aceasta: “Domnul a zis lui 
Moise şi lui Aaron: “Dacă vă va vorbi Faraon şi vă va zice: “Faceţi 
o minune!” să zici lui Aaron: “la-ţi toiagul şi aruncă-l înaintea lui 
Faraon. Şi toiagul se va preface într-un şarpe”. Moise şi Aaron 
s-au dus la Faraon şi au făcut cum poruncise Domnul. Aaron şi-a 
aruncat toiagul înaintea lui Faraon şi înaintea slujitorilor lui; şi 
toiagul s-a prefăcut într-un şarpe. Dar Faraon a chemat pe nişte 
înţelepţi şi pe nişte vrăjitori, şi vrăjitorii Egiptului au făcut şi ei la 
fel prin vrăjitoriile lor. Toţi şi-au aruncat toiegele şi s-au prefăcut 
în şerpi. Dar toiagul lui Aaron a înghiţit toiegele lor. Inima lui Faraon 
s-a împietrit şi n-a ascultat de Moise şi de Aaron, după cum spusese 
Domnul. Domnul a zis lui Moise: “Faraon are inima împietrită: nu 
vrea să lase poporul să plece. Du-te la Faraon dis de dimineaţă, 
când are să iasă să se ducă la apă, şi să te înfățişezi înaintea lui pe 
malul râului. Să-ţi iei în mână toiagul, care a fost prefăcut în şarpe 
şi să zici lui Faraon: “Domnul, Dumnezeul evreilor, m-a trimis la 
tine, să-ți spun: “Lasă pe poporul Meu să plece ca să-Mi slujească 
în pustie. Dar iată că până acum n-ai ascultat”. Acum aşa vorbeşte 
Domnul: “lată cum vei cunoaşte că Eu sunt Domnul. Am să lovesc 
apele râului cu toiagul din mâna mea; şi ele se vor preface în sânge. 
Peştii din râu vor pieri, râul se va împuţi, aşa că le va fi greață 
egiptenilor să bea din apa râului”. Domnul a zis lui Moise: “Spune 
lui Aaron: “Ia-ţi toiagul şi întinde-ţi mâna peste apele egiptenilor, 
peste râurile lor, peste pâraiele lor, peste iazurile lor şi peste toate 
bălțile lor. Ele se vor preface în sânge; şi va fi sânge în toată ţara 
Egiptului, atât în vasele de lemn cât şi în vasele de piatră”. Moise 
şi Aaron au făcut cum le poruncise Domnul. Aaron a ridicat toiagul 
şi a lovit apele râului, sub ochii lui Faraon şi sub ochii slujitorilor 

lui; şi toate apele râului s-au prefăcut în sânge. Peştii din râu au 
pierit, râul s-a împuțţit, aşa că egiptenii nu mai puteau să bea apa 
râului şi a fost sânge în toată țara Egiptului. Dar vrăjitorii Egiptului 
au făcut şi ei la fel prin vrăjitoriile lor. Inima lui Faraon s-a împietrit 
şi n-a ascultat de Moise şi de Aaron, după cum spusese Domnul”. 
(Exod 7:8-22). 

Şi apoi: “Aaron a întins mâna peste apele Egiptului; şi au ieşit 
broaştele şi au acoperit ţara Egiptului. Dar şi vrăjitorii au făcut la 
fel prin vrăjitoriile lor: au scos şi ei broaşte peste toată ţara Egiptului. 
Faraon a chemat pe Moise şi pe Aaron, şi a zis: “Rugaţi-vă Domnului, 
să depărteze broaştele de la mine şi de la poporul meu; şi am să las 
pe popor să plece să aducă jertfe Domnului.” (Ex. 8:6-8). Dar a treia 
plagă, păduchii, magicienii nu au mai putut-o imita. “Aaron şi-a 
întins mâna cu toiagul şi a lovit ţărâna pământului; şi s-a prefăcut 
în păduchi pe toți oamenii şi pe toate dobitoacele. Toată țărâna 
pământului s-a prefăcut în păduchi, în toată ţara Egiptului. Vrăjitorii 
au căutat să facă şi ei păduchi prin vrăjitoriile lor; dar n-au putut. 
Păduchii erau pe oameni şi pe dobitoace. Şi vrăjitorii au zis lui 
Faraon: “Aici este degetul lui Dumnezeu!” Dar inima lui Faraon 
s-a împietrit şi n-a ascultat de Moise şi de Aaron după cum spusese 
Domnul” Exodul 8:17-19. Puterea lui Satan este limitată; el nu 
este capabil să imite totul. După aceste lucruri s-au făcut încă alte 
7 minuni prin puterea lui Dumnezeu (cap. 8 la 12), dar vrăjitorii nu 
au putut imita nici n-au reuşit să oprească plăgile trimise de 
Dumnezeu. 

De asemenea la curtea Babilonului erau practicate diferite forme 
de magii. Citim că “în al doilea an al domniei lui Nebucadneţar, 
Nebucadneţar a avut nişte visuri. Duhul îi era tulburat şi i-a pierit 
somnul. Împăratul a poruncit să cheme pe vrăjitori, pe cititori în 
stele, pe descântători şi pe haldei, ca să-i spună visurile. Ei au venit 
şi s-au înfăţişat înaintea împăratului. Împăratul le-a zis: “Am visat 
un vis; duhul îmi era tulburat şi aş vrea să ştiu visul acela”. Haldeii 
au răspuns împăratului în limba aramaică: “Veşnic să trăieşti 
împărate! Spune robilor tăi visul, şi-ţi vom arăta tâlcuirea lui!” 
Împăratul a luat cuvântul şi a zis Haldeilor: “Mi-a scăpat din minte 
lucrul acela: dacă nu-mi veţi face cunoscut visul şi tâlcuirea lui, 


54 


veţi fi făcuţi bucăţi şi casele voastre vor fi prefăcute într-un morman 
de murdării. Dar dacă-mi veţi spune visul şi tâlcuirea lui, veţi primi 
de la mine daruri şi răsplătiri, şi mare cinste. De aceea spuneți-mi 
visul şi tâlcuirea lui!” “Haldeii au răspuns împăratului: “Nu este 
nimeni pe pământ, care să poată spune ce cere împăratul; de aceea 
niciodată nici un împărat, oricât de mare şi puternic ar fi fost, n-a 
cerut aşa ceva de la nici un vrăjitor, cititor în stele sau Haldeu! Ce 
cere împăratul este greu; nu este nimeni care să spună lucrul acesta 
împăratului, afară de zei, a căror locuinţă nu este printre muritori!” 
La auzul acestor cuvinte împăratul s-a mâniat şi s-a supărat foarte 
tare. A poruncit să piardă pe toți înţelepţii Babilonului”. (Daniel 
2:1-6; 10-12). 

Dar ceea ce magicienii nu au putut face prin puterea lui Satan, 
Daniel, servul lui Dumnezeu a făcut, iluminat de puterea Domnului. 
Căpetenia străjerilor împăratului “a dus degrabă pe Daniel înaintea 
împăratului şi i-a vorbit aşa: “Am găsit printre prinşii de război ai 
lui Iuda un om care va da împăratului tâlcuirea!” Împăratul a luat 
cuvântul şi a zis lui Daniel, care se numea Beltşaţar: “Eşti tu în 
stare să-mi spui visul pe care l-am visat şi tâlcuirea lui?” Daniel a 
răspuns înaintea împăratului şi a zis: “Ce cere împăratul este o taină 
pe care înţelepţii, cititorii în stele, vrăjitorii şi ghicitorii nu sunt în 
stare s-o descopere împăratului. Dar este în ceruri un Dumnezeu 
care descopere tainele şi care face cunoscut împăratului 
Nebucadneţar ce se va întâmpla în vremurile de pe urmă. lată visul 
tău şi vedeniile pe care le-ai avut în patul tău”. (Vers. 25-28). 

Cei care practică vrăjitoria şi magia în diversele lor forme, fie 
consultând pretinsele spirite ale morţilor, fie bazându-se pe mişcările 
aştrilor, fie luând informaţii de la alte semne convenţionale ale lui 
Satan, vor fi toţi distruși, deoarece Dumnezeu urăşte aceste lucruri. 
“Vino dar cu descântecele tale şi cu mulțimea vrăjitoriilor tale, 
cărora ţi-ai închinat munca din tinereţe; poate că vei putea să tragi 
vreun folos din ele, poate că vei izbuti. Te-ai obosit tot întrebând: 
să se scoale dar şi să te scape cei ce împart cerul, care pândesc 
stelele, care vestesc după lunile noi, ce are să ţi se întâmple! lată-i, 
au ajuns ca miriştea, pe care o arde focul şi nu-şi vor scăpa viaţa 
din flăcări...” (Isaia 47:12-14). 


55 


PROMISIUNEA 
LUI HRISTOS CĂTRE 
TÂLHARUL DE PE CRUCE 


Cu toate că Biblia spune în mod evident că drepţii nu vor merge 
în cer cu ocazia morții, aproape toată creştinătatea menţine opinia 
contrară acesteia şi aparent întâlnesc în Biblie câteva puncte pentru 
a-şi sprijini credința. Este indicată frecvent făgăduinţa făcută de 
Hristos tâlharului pe cruce: “Adevărat îți spun că astăzi vei fi cu 
Mine în rai” (Luca 23:43). Raiul este locul unde se află pomul 
vieții (Apocalipsa 2:7). Pomul vieţii este lângă râul de viaţă care 
izvorăşte din tronul lui Dumnezeu (Apocalipsa 22:1-2). Raiul este 
deci în locul în care Dumnezeu Îşi are tronul. Dacă Isus şi tâlharul 
credincios ar fi fost în rai, atunci ar fi ajuns în prezenţa Tatălui. 

Rămâne acum să explicăm cum Isus putea să spună tâlharului 
că în acea zi va fi cu El în rai şi în consecință în prezența Tatălui, 
dacă trei zile mai târziu i-a spus Mariei: “Nu mă ţine Maria, căci 
încă nu M-am suit la Tatăl Meu” (loan 20:17). Versetul 43 din 
Luca 23 este tradus greşit. Corect el ar fi: “adevărat îţi spun astăzi: 
că vei fi cu Mine în rai”. Diferite traduceri, de altfel, spun aşa. 
“Astăzi” nu este ziua în care tâlharul avea să fie cu Isus în rai, ci 
ziua în care Isus îi făcea promisiunea. 

Ne simţim perfect justificaţi să insistăm în acest sens, deoarece 
textul original nu conţine semne de punctuație. Aceste semne au 
fost introduse în secolul XV. Unii ar putea să întrebe: Oare tâlharul 
de pe cruce nu ştia că ziua în care Isus îi făcea promisiunea este 
ASTĂZI? La aceasta răspundem că în Biblie există multe expresii 
de această formă. Exemplu: “Întoarceţi-vă la cetăţuie, prinşi de 
război plini de nădejde! O spun şi astăzi, că îți voi întoarce îndoit!” 
Zaharia 9:12. “Toţi cei ce mă ascultați astăzi...” (Fapte 26:29). Vezi 
de asemeni Deuteronom 8:1,11; 9:1 etc. 

MOISE ŞI ILIE 
PE MUNTELE SCHIMBĂRII LA FAŢĂ 


Un alt pasaj de care mulţi se folosesc pentru a trage concluzii 
eronate pentru a susţine falsa credință în supraviețuirea sufletului 
abstract, conştient şi nemuritor este acesta: “El S-a schimbat la 
față înaintea lor; faţa Lui a strălucit ca soarele, şi hainele I s-au 
făcut albe ca lumina. Şi iată li s-a arătat Moise şi Ilie, stând de 
vorbă cu El.” (Matei 17:2-3) 

Moise murise deja de multe secole şi întrebarea este cum putea 
el să apară cu acea ocazie în prezenţa lui Isus pe muntele schimbării 
la față? Se pretinde deci a lua acest fapt ca argument în favoarea 
doctrinei nemuririi sufletului. Se crede că a fost sufletul lui Moise, 
care a apărut acolo. 

Dar din fericire pasajul nu ne oferă nici o bază pentru acest 
punct de vedere. Să lăsăm Biblia să se explice în scopul de a lu- 
mina asupra acestui punct. 

Ilie, toți ştim, “s-a înălţat la cer într-un vârtej” (2 Regi 2:11), 
fără să vadă moartea. De aceea nu este ciudat că el a apărut acolo. 
Dar se insistă că Moise a murit şi a fost îngropat (Deuteronom 
34:5-6). Cum se explică deci apariţia sa pe munte, în cazul în care 
se neagă existenţa unui duh abstract, conştient şi nemuritor, separat 
de corp după moartea acestuia? Pentru saduchei care negau învierea, 
aceasta era de neexplicat, dar pentru acei care credeau în înviere, 
apariția lui Moise nu a constituit un mister. 

Moise a fost îngropat, dar nu a fost lăsat în mormânt. Arhanghelul 
Mihail, care este Hristos, S-a certat cu diavolul “pentru trupul lui 
Moise” (Iuda 9) şi se înțelege deci, liberarea lui de sub puterea lui 
Satan, înviindu-l şi transferându-l în cer. “...moartea a domnit de la 
Adam până la Moise” (Rom. 5:14). Moise a fost primul care a 
sfărâmat legătura morţii care până aici se extinsese în mod 
neîntrerupt. Aşadar Moise a putut să se arate lui Isus şi celor care 
se găseau cu El pe munte, deoarece a fost înviat. Trebuie remarcat 
totuşi că învierea şi transferarea lui Moise şi răpirea lui Ilie, fără să 
vadă moartea sunt cazuri excepţionale. 

Pentru a nega învierea lui Moise, cei ce cred în nemurirea 
sufletului citează următoarele pasaje: “Dar acum Hristos a înviat 
din morţi, pârga celor adormiţi” (1 Cor. 15:20). “...Isus Hristos... 
cel întâi născut din morţi” (Apocalipsa 1:5). Dar aceste texte nu 
demonstrează că nu a existat înviere înainte de Hristos. Isus este 
“pârga” (primul rod) în legătură cu marea recoltă a învierii generale. 
Recolta generală, ca în model (tip) trebuie să aibă primele sale 
roade. Aceste prime roade totuşi nu este necesar să fie primul care 
ar fi înviat vreodată, ci prima înviere luând în calcul învierea 
generală, ca garanţie a acesteia. 

Tot astfel “primul născut” şi “primele roade” nu indică 
întotdeauna antecedenţa de timp. Pot semnifica de asemeni 
superioritatea. Vezi exemple în Exod 4:22; Ier. 31:9; Ev. 12:23; 
Iac. 1:8; Ap. 14:4. Putem totuşi să înţelegem că expresiile “primul 
născut” şi “primele roade” indică mai întâi poziţia în loc să 
evidenţieze prioritatea. Dar oricum ar interpreta expresiile la care 
ne-am referit, nu există dubii că au fost învieri înainte ca Hristos să 
învie din morţi deoarece Biblia confirmă aceasta. Apostolul Pavel 
spune că “femeile şi-au primit înapoi pe morţii lor înviaţi” (Ev. 
11:35). Şi de fapt Scriptura relatează diferite cazuri de înviere: 
1 Regi 17:22; 2 Regi 4:35; 13:21; Luca 7:14; 8:55; loan 11:43,44. 

Se admite în general că schimbarea la față a fost o demonstrație 
în miniatură a celei de a doua veniri a lui Hristos. Isus a spus 
ucenicilor Săi: “Adevărat vă spun că unii din cei ce stau aici nu vor 
gusta moarte până nu vor vedea pe Fiul omului venind în împărăția 
Sa.” (Matei 16:28). Aceasta s-a întâmplat la schimbarea la față. 
Atunci Isus S-a arătat la trei dintre ucenicii Săi în măreţia în care 
avea să vină din ceruri la sfârşitul veacurilor. 

Apariţia lui Isus schimbat este descrisă în termeni asemănători 
în descrierea pe care I-o face apostolul loan care L-a văzut în viziune 
pe insula Patmos (Matei 17:2 şi Ap. 1:13-16). Moise şi Ilie 
reprezintă cele două clase de mântuiţi care se vor uni cu Isus la 
venirea Sa. Primul simbolizează drepții înviaţi şi al doilea drepţi 
vii transformați cu acea ocazie. (1 Cor. 15:51,54; 1 Tes. 4:16,17). 
Vedem astfel cât de îndurător este Dumnezeu: ne-a dat făgăduinţa 
învierii. 

UCID CORPUL, DAR NU POT UCIDE SUFLETUL 


“Nu vă temeti de cei ce ucid trupul, dar care nu pot ucide sufletul; 
ci temeţi-vă mai degrabă de Cel ce poate să piardă şi sufletul şi 
trupul în gheenă“ (Matei 10:28). Cei ce susţin nemurirea îşi caută 
sprijin în acest text pentru a susține doctrina nemuririi sufletelor. 
Ei spun că, dacă cineva poate să ucidă corpul fără să poată ucide 
sufletul, aceasta se întâmplă pentru că sufletul este nemuritor. Dar 
acest text în realitate nu-i favorizează nicidecum; din contră, mai 
degrabă aşază teoria populară de supravieţuire a sufletului în două 
mari dificultăți. Prima: Declară că nu doar sufletul va merge în 
gheenă, dar de asemeni şi corpul, în timp ce credinţa populară spune 
că numai sufletul este lăsat acolo. A doua: Declară că nu numai 
corpul piere în gheenă, ci de asemeni sufletul. Sufletul este deci 
trecător. 

În versetul studiat “suflet” are semnificaţie de viaţă. Noi avem 
promisiunea vieţii eterne pe care necredincioşii nu ne-o pot lua, 
chiar dacă ne omoară, pentru că celor care rămân credincioşi până 
la moarte, le va fi dat să participe la “învierea la viață” (loan 5:29). 
În acest sens cei necredincioşi nu pot să ne ucidă sufletul. 

Dar cineva poate totuşi să obiecteze zicând: Cum se face că 
sufletul, căruia i se dă semnificația de “viaţă”, poate să piară? Pare 
a nu avea sens să spunem că viaţa este susceptibilă de moarte. În 
limbaj biblic, totuşi, aceasta este posibil. Exemple: “sufletul i se 
apropie de groapă şi viaţa de vestitorii morţii...” lov. 33:22. Biblic, 
lucruri abstracte ca de exemplu viaţa sau moartea, pot fi 
personificate, tratate ca şi cum ar fi persoane sau obiecte sensibile. 
“Viaţa” poate primi “loviturile sabiei” (lov 33:18) şi “moartea” 

poate fi aruncată “în iazul de foc” (Apocalipsa 20:14) etc. 
PENTRU DUMNEZEU TOȚI SUNT VII 


“Dar Dumnezeu nu este un Dumnezeu al celor morţi, ci al celor 
vii, căci pentru El toți sunt vii.“ (Luca 20:38)( 

Exista între iudei o sectă, a saducheilor, ai cărei adepţi negau 
învierea. Odată i-au pus lui Isus o întrebare vicleană asupra învierii 

cu scopul de a-L putea pune în încurcătură. Dar El i-a adus la 
tăcere. (Mat. 22:23-30) Apoi Isus le-a demonstrat prin Scripturi că 
învierea morților va avea loc de fapt. El le-a zis: “Cât priveşte 
învierea morților, oare n-aţi citit ce vi s-a spus de Dumnezeu, când 
zice: “Eu sunt Dumnezeul lui Avraam, Dumnezeul lui Isaac şi 
Dumnezeul lui Iacov?” Dumnezeu nu este un Dumnezeu al celor 
morți, ci al celor vii”. (Matei 22:31-32) Şi a adăugat: “Căci pentru 
El toţi sunt vii” (Mat. 20:38). 

Evenimentele viitoare sunt descrise în mod frecvent în Biblie 
ca şi cum ar fi prezente. Vezi exemplul în Isaia 34:1-2; Ezechiel 
28:16-18; loan 3:13; 17:11; Iuda 14,15; Apocalipsa 13:8 etc. 

Referitor la aceasta Pavel scrie: “Dumnezeu... înviază morții şi 
cheamă lucrurile care nu sunt ca şi cum ar fi” (Romani 4:17). În 
expresia: “pentru el toți sunt vii” avem un caz tipic de această natură. 
Acei care vor muri credincioşi lui Dumnezeu încă nu sunt efectiv 
vii, pentru că încă nu au înviat. Dar vor învia şi vor trăi. “Să învie 
dar morţii Tăi! Să se scoale trupurile mele moarte!” , a scris Isaia 
în cap. 26:19. Când Isus a spus că Dumnezeu este un Dumnezeu 
“al celor vii”, “pentru că pentru El toţi sunt vii”, El nu a spus aceasta 
referindu-se la o presupusă continuare a vieţii în continuarea morții 
naturale, ci cu referire la “înviere”, lăsând să se înțeleagă de aici că 
învierea este unica poartă prin care morţii se pot întoarce în viaţă. 
Însăşi aceste consideraţii servesc de asemeni pentru a explica 
următoarele versete: “Ci v-aţi apropiat de muntele Sionului, de 
cetatea Dumnezeului celui viu, Ierusalimul ceresc, de zecile de mii, 
de adunarea în sărbătoare a îngerilor, de Biserica celor întâi născuți, 
care sunt scrişi în ceruri, de Dumnezeu, Judecătorul tuturor duhurilor 
celor neprihăniți, făcuţi desăvârşiţi” (Evrei 12:22-23). 

Toate aceste glorioase făgăduinţe se vor împlini în viitor, la cea 
de a doua venire a lui Hristos. Când El va veni şi nu înainte, vom fi 
luați pe muntele Sion (Apocalipsa 14:1). 

Prin urmare avem doar făgăduinţa şi speranţa de a sosi acolo. 
Totuşi, cum Dumnezeu “chemă lucrurile care nu sunt ca şi cum ar 
fi” (Romani 4:17), acei creştini cărora Pavel le-a scris această 
epistolă, încă erau vii în trup, din punct de vedere biblic deja 
ajunseseră la muntele Sion, la Ierusalimul ceresc, aşa cum Hristos, 

când era pe pământ a spus că deja nu mai era în lume (loan 17:11) 
şi că deja era în cer (loan 3:13). 

Până acum nici un om nu a ajuns la perfecţiune în sensul pe 
care Pavel vrea să-l dea, în afară de câteva excepții în mod deosebit 
relatate în Biblie. Drepţii morți vor fi doar făcuți desăvârşiţi la 
înviere, deoarece “măcar că au fost lăudaţi pentru credinţa lor, totuşi 
n-au primit ce le fusese făgăduit; pentru că Dumnezeu avea în vedere 
ceva mai bun pentru noi, ca să nu ajungă ei la desăvârşire fără noi” 
(Ev. 11:39-40). 

“Făgăduinţa” că eroii credinţei şi toţi ceilalți credincioşi “n-au 
obţinut”, se referă la patria cerească, conform celor relatate de Pavel 
în aceeaşi epistolă: “În adevăr, ați avut milă de cei din temniță şi aţi 
primit cu bucurie răpirea averilor voastre, ca unii care ştiţi că aveţi 
în ceruri o avuţie mai bună, care dăinuieşte. Să nu vă părăsiţi dar 
încrederea voastră, pe care o aşteaptă o mare răsplătire! Căci aveţi 
nevoie de răbdare, ca, după ce ați împlinit voia lui Dumnezeu, să 
puteţi căpăta ce v-a fost făgăduit” (Ev. 10:34-36). 

Referindu-se la patriarhi Pavel spune: “În credință au murit toți 
aceştia, fără să fi căpătat lucrurile făgăduite; ci doar le-au văzut şi 
le-au urat de bine de departe, mărturisind că sunt străini şi călători 
pe pământ. Cei ce vorbesc în felul acesta, arată desluşit că sunt în 
căutarea unei patrii. Dacă ar fi avut în vedere pe aceea din care 
ieşiseră, negreşit că ar fi avut vreme să se întoarcă în ea. Dar doreau 
o patrie mai bună, adică o patrie cerească. De aceea lui Dumnezeu 
nu-l este ruşine să Se numească Dumnezeul lor, căci le-a pregătit o 
cetate” (Evrei 11:13-16). 

Dumnezeu ne-a dat făgăduințe mari şi preţioase de a dobândi 
viața veşnică (2 Timotei 1:1; 1 loan 2:25), de a fi “părtaşi firii 
dumnezeieşti” (2 Petru 1:4) şi de a intra în patria cerească (Ev. 
10:34-36), deoarece “nu avem aici o cetate stătătoare, ci suntem în 
căutarea celei viitoare” (Ev. 13:14). Aceste făgăduinţe totuşi nu 
sunt împlinite cu ocazia morţii. Credincioşii de la începutul lumii 
“au murit în credință, fără să fi căpătat lucrurile făgăduite” (Ev. 
11:13). Pentru ce nu le-au primit? Răspunde apostolul: “ca să 
n-ajungă ei la desăvârşire fără noi” (Evrei 11:39-40). 

La cea de a doua venire a lui Hristos acestea se vor împlini. 

ÎN TRUP SAU FĂRĂ TRUP 


“Cunosc un om în Hristos”, spune Pavel referindu-se la sine 
însuşi, “care acum patrusprezece ani a fost răpit până la al treilea 
cer (dacă a fost în trup nu ştiu; dacă a fost fără trup, nu ştiu: 
Dumnezeu ştie). Şi ştiu că omul acesta (dacă a fost în trup sau fără 
trup, nu ştiu: Dumnezeu ştie), a fost răpit în rai, şi a auzit cuvinte 
care nu se pot spune, şi pe care nu-i este îngăduit unui om să le 
rostească” (2 Corinteni 12:2-4). 

Pavel a primit o descoperire cu privire la Paradis, care se afla în 
al treilea cer. Totuşi el nu era sigur dacă a fost răpit acolo în persoană 
sau dacă Paradisul i-a fost prezentat în viziune, printr-o răpire a 
simțurilor. La prima ipoteză el se referă cu cuvintele “în trup” şi la 
a doua, cu cuvintele “fără trup”. 

Cei care cred în nemurirea sufletului citează aceste versete în 
sprijinul credinței referitor la existenţa unui stadiu fără corp, o 
presupusă entitate conştientă şi nemuritoare a omului, căreia i se 
dă nume de duh sau spirit, entitate care în realitate nu există. Ei 
spun că Pavel admite posibilitatea că ar fi fost luat în rai fără corp 
şi cu aceasta a confirmat existenţa acestei entităţi în om, în mod 
obişnuit numită duh sau spirit. 

Dar expresia “fără corp” cere altă interpretare. În alte epistole 
Pavel foloseşte expresii echivalente celei “fără corp”, fără a pretinde 
ceea ce pretind totuşi cei care cred în nemurire, ca 2 Cor. 12:2-4. 

“Cât despre mine”, scrie el corintenilor, “măcar că n-am fost la 
voi cu trupul, dar fiind de faţă cu duhul am şi judecat ca şi când aş 
fi fost de față, pe cel ce a făcut o astfel de faptă...” (1 Cor. 5:3). Şi 
colosenilor el le-a scris: “Căci măcar că sunt departe cu trupul, 
totuşi cu duhul sunt cu voi şi privesc cu bucurie la buna rânduială 
care domneşte între voi şi la tăria credinţei voastre în Hristos” (Col. 
2:5). 

Pavel admite posibilitatea de a fi fost în al treilea cer în acelaşi 
sens în care el era continuu cu corintenii şi cu colosenii, şi, de fapt, 
cu toate celelalte biserici, în duh. Sau va pretinde cineva că, în 
timp ce el scria corintenilor, spunâd că “n-a fost la ei cu trupul”, 
dar a fost prezent în duh, sau colosenilor zicând că era “departe cu 
trupul”, dar era cu ei în spirit, se găsea în aceste biserici presupusul 


62 


“duh conştient şi nemuritor al lui Pavel” prin urmare cadavrul său 
era la Roma scriind? Cu siguranță că nimeni nu va susține această 
absurditate în legătură cu viziunea din al treilea cer, dată de Pavel. 

Pavel era prezent în biserici, nu în persoană, ci cu gândul, 
simţămintele, etc. În acest sens el era “departe cu corpul”, dar 
prezent în spirit. Tot astfel la al treilea cer, el a admis posibilitatea 
de a fi avut o răpire a simţurilor (Fapte 10:10; 11:5; Apocalipsa 
1:10), un mijloc de care Domnul Se foloseşte pentru a-şi comunica 
voința şi intenţiile sale oamenilor. Somnul poate să ne dea o idee 
despre cum se întâmplă aceasta. Uneori cineva visează că este în 
alt oraş, în altă ţară sau pe alt continent. Simţurile sale primesc 
impresii atât de vii şi perfecte, ca şi cum el ar fi acolo în persoană. 
Şi se întâmplă adesea că la deşteptare să continue să gândească, că 
este în acel loc unde s-a visat. Dar curând observă că a fost vis. În 
acel loc el a fost doar prezent cu spiritul, fără corpul său. 


SUFLETELE DE SUB ALTAR 


“Când a rupt Mielul pecetea a cincea, am văzut sub altar sufletele 
celor ce fuseseră junghiaţi din pricina Cuvântului lui Dumnezeu şi 
din pricina mărturisirii pe care o ţinuseră” (Apocalipsa 6:9). 

Această imagine este în mod popular considerată ca o probă de 
greutate a doctrinei de stadiu fără corp şi conştient al morţilor. Se 
pretinde că aici se iau în considerare sufletele văzute de Ioan 
într-un stadiu separat de corp, conştient şi cu cunoştinţă despre 
ceea ce se petrece, deoarece cereau răzbunare pentru persecutorii 
lor. Această interpretare este inadmisibilă din diverse motive: 

1. Opinia populară aşază aceste suflete în cer, dar altarul de 
jertfă pe care au fost omorâte şi sub care au fost văzute, nu se poate 
găsi acolo. Unicul altar care ştim că ar exista acolo este altarul de 
tămâiere, dar nu ar fi corect de reprezentat ca stând sub altar, victime 
recent moarte, având în vedere că acest altar niciodată nu a fost 
consacrat pentru această folosire. 

2. S-ar împotrivi la toate ideile noastre cu privire la starea 
cerească, a reprezenta suflete în cer, închinându-se sub un altar. 

3. Am putea admite că ideea de răzbunare domină atât de 


63 


insistent în mintea sufletelor în cer, care, în ciuda fericirii şi gloriei 
din această stare de fericire de nedescris sunt totuşi nesatisfăcute 
şi neliniştite până ce vrăjmaşii lor aveau să fie pedepsiți? Nu ar 
avea mai întâi motiv de a se bucura pentru că mâna persecuției a 
fost ridicată de deasupra lor şi că este mai degrabă ridicată prin 
prezența Răscumpărătorului lor, alături de care există plinătate de 
bucurie şi plăcere fără sfârşit? Dar în afară de aceasta, opinia 
populară care aşază aceste suflete în cer, aşază în acelaşi timp pe 
necredincioşi în iazul de foc, unde sunt supuşi la chinuri evidente, 
fiind bine observați de oastea cerească. Aceasta se pretinde şi se 
susține prin parabola omului bogat şi a săracului Lazăr care se 
găseşte în Luca 6. Sufletele care se găsesc sub pecetea a cincea 
sunt cei care au murit sub pecetea precedentă, cu zeci de ani înainte, 
şi mulţi dintre ei chiar cu sute de ani înainte. Fără îndoială câţiva 
din persecutorii lor deja trecuseră de activitate şi, după opinia la 
care ne-am referit, se găsesc toți suferind în chinurile iadului care 
se află înaintea ochilor lor. 

Ca şi cum n-ar fi satisfăcute totuşi, ele cer lui Dumnezeu să nu 
mai zăbovească cu răzbunarea asasinilor. Ce răzbunare mai mare 
doresc ele? Sau, dacă persecutorii lor ar fi încă pe pământ, ele trebuie 
să ştie că, în cel mult câţiva ani, ei se vor uni la vasta mulțime care 
zilnic este aruncată spre o lume de suferinţă prin întunericul morţii. 
Dar chiar în această presupunere nu apare într-o lumină mai bună 
amabilitatea lor. Cel puţin un lucru este evident: Teoria populară 
cu privire la condiția morţilor, drepți sau nedrepți, nu poate fi 
corectă; sau atunci nu este corectă interpretarea generală dată acestui 
verset, pentru că se exclude de la sine. 

Dar se insistă că aceste suflete trebuie să fie conştiente deoarece 
ele strigă la Dumnezeu. Acest argument ar avea greutate dacă nu ar 
exista o figură retorică numită personificare. Din anumite motive, 
în anumite condiții se atribuie viaţă, acțiune şi inteligență obiectelor 
neînsuflețite. Astfel se spune că sângele lui Abel striga către 
Dumnezeu din această lume (Geneza 4:9,10). Piatra strigă din zid 
şi lemnul care leagă grinda îi răspunde (Habacuc 2:11). Plata 
lucrătorilor reținută prin fraude a strigat şi strigătele au ajuns la 
urechile Domnului oştirilor (Iacov 5:4). Aşa ar putea să strige şi 


64 


sufletele menționate în textul nostru, fără ca să demonstreze prin 
aceasta că ele ar fi conştiente. 

Neconcordanţa opiniei populare cu privire la acest verset este 
atât de evidentă, încât Albert Barnes face următoarea concesie: „Noi 
nu trebuie să presupunem că aceasta s-a întâmplat în mod literal, şi 
Ioan a văzut de fapt sângele martirilor sub altar, fiindcă întreaga 
reprezentare este simbolică: nici nu trebuie să presupunem că cei 
care au fost vătămaţi şi cărora li s-a făcut rău în cer se roagă pentru 
răzbunarea asupra acelora care le-au făcut rău, că cei mântuiți din 
cer vor continua să se roage cu privire la lucrurile de pe pământ; 
dar se poate deduce pe bună dreptate din aceasta că va exista o 
amintire la fel de reală a vătămărilor aduse celor persecutați, răniți 
şi oprimaţi, ca şi când o asemenea rugăciune s-ar fi făcut acolo şi 
că asupritorul are la fel de mult de temut din partea răzbunării di- 
vine, ca şi când aceia pe care i-a vătămat ar striga în cer către 
Dumnezeu care ascultă rugăciunea şi care săvârşeşte răzbunarea.” 
Note cu privire la Apocalipsa, 6. 

În cazul unor asemenea pasaje ca acestea, cititorul este indus în 
eroare de definiţia populară a cuvântului suflet. Din acea definiţie 
el este făcut să presupună că acest text vorbeşte de o esenţă 
imaterială, invizibilă şi nemuritoare în om, care la moarte ajunge 
în libertatea pe care a dorit-o, la moartea piedicii şi impedimentului 
său, corpul muritor. Nici una din aparițiile cuvântului în originalul 
ebraic sau grec nu susţine o asemenea definiţie. Cel mai adesea 
înseamnă viaţă şi nu rar este prezentat ca persoană. Se aplică 
morților ca şi celor vii, după cum se va vedea cu referire la Genesa 
2:7, unde cuvântul viu nu trebuie să fi fost exprimat dacă viaţa ar fi 
un atribut de nedespărțţit al sufletului, şi în Numeri 19:13, unde 
concordanța ebraică spune „suflet mort”. Mai mult, aceste suflete 
se roagă ca sângele lor să fie răzbunat — un articol pe care sufletul 
imaterial, după cum se înţelegea în mod popular, nu se presupune 
că l-ar avea. Cuvântul “suflete” poate fi privit aici ca referindu-se 
simplu la martiri, la aceia care au fost omorâţi, cuvintele suflete ale 
lor fiind o perifrază a întregii persoane. Ele au fost reprezentate 
înaintea lui loan ca fiind omorâţi pe altarul de jertfă papal pe acest 
pământ şi zăcând ca morţi sub el. Ei sigur nu erau vii când i-a văzut 

loan sub pecetea a cincea, fiindcă el prezintă din nou aceeaşi 
companie în aproape acelaşi limbaj şi ne asigură că prima dată 
când vor trăi după martiriul lor este la învierea drepţilor. (Apocalipsa 
20:4-6) Zăcând acolo, victimele setei de sânge a papalității şi a 
opresiunii, ei au strigat către Dumnezeu pentru răzbunare în acelaşi 
fel cum sângele lui Abel a strigat către el din pământ. 

“Hainele albe” — Acestea au fost date ca răspuns parțial la 
strigătul lor: “Cât timp, Doamne,... întârzii să judeci şi să răzbuni 
sângele nostru?” Cum s-a întâmplat? Ei au coborât în mormânt în 
modul cel mai plin de ocară. Vieţile lor au fost reprezentate greşit, 
reputaţia lor defăimată, numele lor defăimate de asemenea, motivele 
lor greşit interpretate şi mormintele lor acoperite de ruşine şi ocară, 
ca şi când ar fi conţinut țărâna dezonorată a celor mai răi şi mai 
josnici la caracter. Astfel Biserica Romei, care a modelat atunci 
sentimentul principalelor națiuni ale pământului nu a precupețit 
nici un efort pentru a face victimele ei urâte de toți oamenii. 

Dar reforma şi-a început lucrarea. A început să se vadă că 
biserica era partea coruptă şi neonorabilă şi acei împotriva cărora 
îşi stârnise ea furia erau cei buni, cei curaţi şi adevăraţi. Lucrarea a 
înaintat între cele mai luminate naţiuni, reputația bisericii coborând 
tot mai jos şi aceea a martirilor crescând, până când corupţiile 
urâciunilor papale au fost expuse pe deplin şi acel uriaş sistem de 
nelegiuire a fost expus înaintea lumii în diformitatea sa ruşinoasă, 
în timp ce martirii au fost îndreptăţiți pentru toată suferinţa sub 
care biserica anticristă a căutat să-i îngroape. Atunci s-a văzut că ei 
suferiseră, nu fiindcă erau răi şi criminali, ci „pentru cuvântul lui 
Dumnezeu şi pentru mărturia pe care au tinut-o.” Atunci au fost 
cântate laudele lor, virtuțile lor au fost admirate, numele lor onorate 
şi amintirea lor prețuită. Astfel li s-au dat la toţi haine albe.” Uriah 
Smith, Profeţia din Apocalipsa, pag. 91-95. 


PARABOLA BOGATULUI ŞI SĂRACULUI LAZĂR 


A se citi Luca 16:19-31 
In această parabolă mulți cred că au găsit sprijin pentru credinţa 
populară potrivit căreia, cu ocazia morții, drepții merg în cer şi 

nedrepții în flăcările chinuitoare. Cu toate că Isus a început ilustrația 
sa cu cuvântul “era”, câțiva îndrăznesc încă să spună că aici nu este 
vorba de o parabolă, ci de o întâmplare reală. 

Totuşi alte parabole ale lui Isus au fost prezentate de asemeni ca 
fiind întâmplări reale. Exemplu: “Un om bogat avea un ispravnic...” 
(Luca 16:1). Totuşi această parabolă - a ispravnicului necredincios 
- niciodată nu a încetat a fi o parabolă - şi prin urmare acelaşi lucru 
este valabil în legătură cu “bogatul şi Lazăr”. 

O analiză a acestei parabole demonstrează că ea însăşi nu poate 
fi aplicată în mod literal, ci doar alegoric. Dacă toți săracii, ar fi 
fost, cu ocazia morții în sânul lui Abraam, atunci acesta ar trebui să 
aibă un sân uimitor de mare, în scopul de a putea cuprinde mulţimea 
de mântuiți. Dacă detaliile din această parabolă ar trebui interpretate 
în mod literal, atunci toţi cei care ar fi în cer ar recunoaşte pe iubiții 
lor în flăcările iadului. Taţi şi mame, de exemplu, vor vedea pe fiii 
lor care, ca urmare a vieții lor nedrepte, se zbat în chinuri şi aud 
strigătele lor chinuitoare. Cât de trist ar fi pentru cei salvaţi, un cer 
în asemenea condiţii! Dacă parabola bogatului şi săracului Lazăr 
ar avea o aplicaţie literală, atunci condamnaţii, care ar trebui să 
stea în flăcările infernului, ar avea buze umane (materiale) care ar 
putea fi răcorite cu puţină apă, adusă pe vârful degetelor. Atunci 
aceste “suflete imateriale” au buze şi degete materiale? 

Este deci evident că limbajul folosit aici de Hristos este tot la 
fel de simbolic ca şi cel folosit în Judecători 9:8-15: “Copacii au 
plecat să ungă un împărat şi au zis măslinului: Împărăţeşte peste 
noi. Dar măslinul le-a zis: Să-mi părăsesc eu untdelemnul meu, 
care îmi aduce laude din partea lui Dumnezeu şi din partea 
oamenilor, ca să mă duc să domnesc peste copaci? Atunci au zis 
smochinului: Vino tu de împărăţeşte peste noi. Dar smochinul le-a 
răspuns: ...”. 

Trebuie să subliniem totuşi că Isus, în diversele Sale ilustrații, 
folosea unele detalii accidentale, numai pentru a completa un cadru 
alegoric, detalii care nu au aplicaţie la lucrurile principale pe care 
aceste parabole trebuie să le ilustreze. 

Să vedem de exemplu parabola judecătorului nedrept şi a 
văduvei. Luca 18:1-8. Văduva mergea des la judecător, cerându-i 

să-i facă dreptate cu adversarul său. La început judecătorul nu a 
dat atenție femeii, dar în cele din urmă, pentru a nu-l mai necăji, 
i-a făcut dreptate. Prin această parabolă Isus a ilustrat următorul 
fapt: Nevoia de a ne ruga perseverent la Dumnezeu pentru a fi 
ascultați. Judecătorul din parabolă era “nedrept” (Luca 18:6). 
Judecătorul ceresc (Iacov 4:12), totuşi nu este nedrept. De aici 
vedem că detaliul “nedrept” a fost întâmplător adăugat în ilustrație 
doar pentru a completa cadrul ilustrativ, dar nu poate fi aplicat ca 
fapt real - ca lucru esenţial - căci parabola are scop simbolic. 

Un alt exemplu de acest gen îl întâlnim în parabola slujitorului 
nedrept, în Luca 16:1-9. Citim aici că slujitorul a procedat nedrept 
față de stăpânul său, în scopul de a face provizii pentru viitor. Dar 
care este obiectivul parabolei? A ilustra necesitatea de a fi 
necredincioşi şi nedrepţi? Hotărât NU. Isus prin parabola slujitorului 
nedrept a ilustrat doar datoria noastră de a face provizii pentru viitor, 
în scopul de a fi primiţi în “corturile veşniciei”. (vers. 9). Procedeul 
nedemn al slujitorului a fost un detaliu accidental introdus doar pentru 
a completa cadrul ilustrativ, nu având pentru aceasta, aplicaţie la 
lucrul ilustrat în principal: Faceţi provizii pentru viitor. 

Tot astfel detaliile accidentale din parabola bogatului şi a 
săracului Lazăr nu au aplicație la faptul că Salvatorul ar vrea să 
ilustreze condiţiile favorabile în care se găseau iudeii, în raport cu 
păgânii, în vechea dispensaţiune şi condiţiile defavorabile în care 
s-ar găsi iudeii în raport cu păgânii în noua dispensațiune. 

În vechea dispensaţiune iudeii puteau fi comparaţi cu bogatul 
care se delecta cu bunurile sale. Vezi Romani 9:4-5. Păgânii erau 
comparați cu câinii şi în referirea religioasă erau mulțumiți cu 
fărâmiturile care cădeau de la masa bogaţilor. Dar în noua 
dispensaţiune a avut loc o schimbare. Păgânii care au acceptat pe 
Hristos stau în mod simbolic fericiţi în sânul lui Abraam, cum spune 
Pavel: “Şi dacă sunteţi ai lui Hristos, sunteți sămânţa lui Abraam, 
moştenitori prin făgăduință” (Galateni 3:29). Astfel iudeii, prin 
această schimbare, sunt în mod figurativ în chinuri: “Vă voi 
împrăştia printre neamuri şi voi scoate sabia după voi” (Leviticul 
26:33). Ceea ce-i separă de binecuvântările din sânul lui Abraam 
este abisul neascultării şi necredinţei (Romani 11:20-23). 

Motivul pentru care Hristos a folosit scenele la care ne-am referit 
pentru a ilustra parabola Sa rezidă evident în faptul că în zilele 
noastre deja predomină în multe minţi, prin influenţa păgânismului, 
idei asupra stării conştiente a morților, infernului, purgatoriului, 
etc. Hristos, înainte de aceasta, i-a înfruntat pe ascultătorii Săi pe 
propriul lor teren pentru că Domnul a zis: “orice om... care-şi poartă 
idolii în inimă ... îi voi răspunde în ciuda mulțimii idolilor lui” 
(Ezechiel 14:4). Acest principiu îl vedem de asemeni în tratamentul 
Domnului cu Balaam, cu israeliți în deşert, când au cerut carne 
pentru a mânca, cu losafat când, în alianţa cu Ahab a intrat în război 
contra Ramot-Galaadului, etc. 

Parabola cu bogatul şi Lazăr conţine de asemenea şi alte 
învățături în afară de cele luate în consideraţie. 


HRISTOS PROPOVĂDUIND DUHURILOR DIN 
ÎNCHISOARE 


“Hristos de asemenea, a suferit odată pentru păcate, El, Cel 
neprihănit, pentru cei nelegiuiți, ca să ne aducă la Dumnezeu, El a 
fost omorât în trup, dar a înviat în duh, în care S-a dus să 
propovăduiască duhurilor din închisoare, care fuseseră răzvrătite 
odinioară, când îndelunga răbdare a lui Dumnezeu era în aşteptare, 
în zilele lui Noe, când se făcea corabia...” (1 Petru 3:18-20). 

Mulţi creştini, printr-o înţelegere greşită gândesc că Isus, timp 
de “trei zile” în care a rămas în sânul pământului, a propovăduit 
celor ce erau supuşi suferinţei “chinului veşnic”. În sprijinul acestui 
punct de vedere ei mai citează următorul verset: “Căci tocmai în 
vederea aceasta a fost vestită Evanghelia şi celor morţi, pentru ca 
să fie judecaţi ca oameni în trup, dar să trăiască după Dumnezeu în 
duh” (1 Petru 4:6). 

Vom admite pentru moment această idee pentru a vedea dacă ea 
suportă un examen biblic. Deja am demonstrat în capitolul anterior 
că morţii nu sunt în cer şi nici în iad, ci ei zac inconştienţi în țărâna 
pământului. Dar vom admite pentru moment teoria celor care cred 
în nemurirea sufletului conform ideii populare. Dacă Isus a predicat 

Evanghelia, celor care “ard în iad”, atunci rezultă de aici că pentru 
ele există încă oarecare speranță. Pentru care scop li s-a predicat 
evanghelia? Pentru ca “să trăiască după Dumnezeu în duh”? Să 
citim cu atenţie versetul şi să medităm asupra semnificației sale. 

Atunci cei care “au fost condamnaţi pentru veşnicie”, încă vor 
putea să se salveze - este concluzia la care vom ajunge în mod 
obligatoriu. Dar Biblia demonstrează că după moarte nimeni nu-şi 
poate schimba starea sa, nici soarta sa. Cine moare nedrept, va 
rămâne nedrept. Un păcătos, murind fără căinţă şi fără convertire, 
nu va putea, după moarte, să-şi cumpere condiţiile de salvare şi de 
dobândire a vieții eterne. Numai cât timp trăieşte, poate face aceasta. 
Eclesiastul 9:5,6,10. Evrei 9:27. Chiar şi cei care cred în nemurirea 
sufletului recunosc acest adevăr, citând în sprijinul lor Luca 
16:25,26. Şi nu există îndoială în acest sens. Dar versetul în discuţie 
- 1 Petru 3:18-20; 4:6 - demonstrează în mod pozitiv că Evanghelia 
a fost predicată morţilor pentru că încă există pentru ei speranţă de 
a trăi. Evident, că nu se vorbeşte aici despre morţi în sens literal. 
Toţi creştinii, înainte de convertirea lor, erau morţi. Evanghelia le- 
a fost predicată şi au înviat. “Fiind noi încă morţi”, “în greşelile şi 
păcatele noastre”, Dumnezeu ne-a adus la viaţă prin Evanghelie 
(Efeseni 2:1,5). Vezi de asemenea 1 Timotei 5:6; Apocalipsa 3:1. 
Sufletelor care sunt în închisoare, Hristos nu le-a predicat în 
persoană, ci prin intermediul Duhului. “Duhul lui Hristos” (1 Petru 
1:11) care era în Noe, a predicat antediluvienilor în închisoare. Dar 
ce închisoare era aceasta? Evident că era închisoarea păcatului. În 
acele zile, “în timp ce se pregătea corabia”, Hristos de asemenea S- 
a angajat “să vestească robilor slobozenia şi prinşilor de război 
izbăvirea” (Isaia 61:1; Luca 4:19), dar cei prinşi în captivitatea 
păcatului erau rebeli şi nu au acceptat avertismentele. 

Aici nu e vorba de duhurile fără trup ale celor răi, care sufăr 
pedeapsa iadului, conform teologiei populare. “Duhurile” de care 
Petru vorbeşte sunt înşişi antediluvienii, deoarece Biblia foloseşte 
de multe ori cuvântul “duhuri” ca şi sinonim pentru “persoane”. 
Aceste duhuri “fuseseră răzvrătite odinioară”. Aceasta subliniază 
că răzvrătirea lor deja a încetat. A încetat pentru că au fost distruşi 
de potop. 

SAUL CONSULTĂ VRĂJITOAREA DIN EN-DOR 


Citiţi 1 Samuel capitolul 28. 

Între pasajele biblice prezentate în mod obişnuit în sprijinul 
credinţei eronate de stare conştientă a morţilor, se găseşte de asemeni 
relatată vizita lui Saul la vrăjitoarea din En-Dor. Cei care cred în 
nemurire pretind că a fost într-adevăr “duhul” lui Samuel care a apărut 
şi a discutat cu Saul. Dar faptele legate de aceste practici necromante 
sunt imposibile pentru această concluzie. Să vedem: 

a. Dumnezeu a refuzat să răspundă lui Saul prin mijloace oficiale 
cum ar fi: vise, Urim sau profeţi (vers. 6). Cum putea atunci să 
comunice cu Saul prin mijloace nedrepte cum erau artele 
necromanţiei? Vezi Leviticul 19:31; 20:27. Deuteronom 18:9-12. 
Satan nu avea putere să cheme pe Samuel din cer, unde, după 
credinţa populară, el trebuia să se găsească şi putea fi Dumnezeu 
cel care îl înviase pe servul său, pe sfântul profet Samuel, în peştera 
unei vrăjitoare, ca răspuns la vrăjitoriile ei? 

b. Cum putea Samuel să asculte invocarea unei necromante, 
dacă el condamnase necromanţia, ca un păcat vrednic de moarte? 
(1 Samuel 15:23). Cum putea el să comunice prima dată cu femeia, 
în mod prietenos, şi să o prevină că vizitatorul său este Saul, 
cooperând astfel cu ea în mod diabolic? 

c. Vrăjitoarea a văzut pe pretinsul Samuel, în timp ce Saul nu a 
văzut nimic. Cum putea ea să-l privească, prin vrăjitoriile sale, în 
timp ce Saul nu l-a putut vedea? Oare vrăjitoarea era mai sfântă 
decât Saul? 

d. Presupusul Samuel a apărut “învelit cu o mantie” (vers. 14) - 
Oare “sufletele abstracte” umblă îmbrăcate în mantie? 

e. Pretinsul Samuel a spus că Saul şi fii săi vor fi a doua zi 
împreună cu el (vers. 19). Dacă Samuel ar fi fost în cer, cum ar fi 
putut Saul să intre acolo, din moment ce Dumnezeu îl respinsese 
din cauza păcatelor sale? 

f. Faptul că Saul a comunicat cu presupusul Samuel, prin 
intermediul vrăjitoarei, a fost unul din motivele pentru care Domnul 
l-a omorât (1 Cor. 10:13-14). Şi cum putea Dumnezeu să-l 
pedepsească pentru un fapt pe care EI l-ar fi favorizat? 

g. Dacă morții cei drepţi sunt în cer, cum putea Samuel să se 
ridice “din pământ” (vers. 13)? Dacă cineva găseşte că Samuel a 
înviat, atunci să explice cum putea Dumnezeu să-l învieze pentru a 
răspunde la vrăjitoriile unei vrăjitoare, şi cum putea Samuel să 
învieze în En-Dor dacă a fost pus în mormântul său în Rama? 

Aceste fapte ne conduc la concluzia inevitabilă că Samuel care 
a apărut aici, a fost un demon deghizat în Samuel. 


ÎNVIEREA DREPȚILOR 


Biblia vorbeşte de două învieri: a drepţilor, la venirea lui Hristos, 
la începutul mileniului şi a celor nedrepțţi, la sfârşitul mileniului. 


3 ee. 


Cea a drepţilor este numită “prima înviere” (Apocalipsa 20:6), 
sau “învierea pentru viaţă” (loan 5:29) sau, încă “învierea celor 
neprihăniți” (Luca 14:14). 

“Nu voim fraților”, scrie Pavel, “să fiți în necunoştință despre 
cei ce au adormit, ca să nu vă întristaţi ca ceilalţi, care n-au nădejde. 
Căci dacă credem că Isus a murit şi a înviat, credem şi că Dumnezeu 
va aduce înapoi împreună cu Isus pe cei ce au adormit în El. lată, în 
adevăr, ce vă spuneam prin Cuvântul Domnului: noi cei vii, care 
vom rămânea până la venirea Domnului, nu o vom lua-o înaintea 
celor adormiţi. Căci însuşi Domnul, cu un strigăt, cu glasul unui 
arhanghel şi cu trâmbiţa lui Dumnezeu, Se va pogori din cer, şi 
întâi vor învia cei morţi în Hristos” (1 Tesaloniceni 4:13-16). 

“Adevărat, adevărat vă spun”, a declarat Isus, că vine ceasul şi 
acum a şi venit, când cei morţi vor auzi glasul Fiului lui Dumnezeu 
şi ce ce-L vor asculta, vor învia”. “Nu vă miraţi de lucrul acesta; 
pentru că vine ceasul când toţi cei din morminte vor auzi glasul Lui 
şi vor ieşi afară din ele. Cei ce au făcut binele, vor învia pentru 
viață; iar cei ce au făcut răul, vor învia pentru judecată”. (loan 
5:25,28,29). 

Profetul Ezechiel descrie astfel această înviere: “Mâna Domnului 
a venit peste mine şi m-a luat în Duhul Domnului şi m-a pus în 
mijlocul unei văi pline de oase. M-a făcut să trec pe lângă ele, de 
jur împrejur şi iată că erau foarte multe pe faţa văii şi erau uscate 

de tot. El mi-a zis: “Fiul omului, vor putea oare oasele acestea să 
învie? Eu am răspuns: Doamne, Dumnezeule, tu ştii lucrul acesta!” 
El mi-a zis: “Prooroceşte despre oasele acestea şi spune-le: “Oase 
uscate, ascultați cuvântul Domnului! Aşa vorbeşte Domnul 
Dumnezeu, către oasele acestea: “Iată că voi face să intre în voi un 
duh şi veţi învia! Vă voi da vise, voi face să crească pe voi carne, 
vă voi acoperi cu piele, voi pune un duh în voi şi voi veţi învia. Şi 
veţi şti că Eu sunt Domnul”. Am proorocit cum mi se poruncise. Şi 
pe când prooroceam, s-a făcut un vuiet şi iată că s-a făcut o mişcare 
şi oasele s-au apropiat unele de altele! M-am uitat şi iată că le-au 
venit vine, carnea a crescut şi le-a acoperit pielea pe deasupra; dar 
nu era încă duh în ele. El mi-a zis: “Prooroceşte şi vorbeşte duhului! 
Prooroceşte, fiul omului şi zi duhului: “Aşa vorbeşte Domnul 
Dumnezeu: “Duhule, vino din cele patru vânturi, suflă peste morţii 
aceştia, ca să învie!” Am proorocit cum mi se poruncise. Şi a intrat 
duhul în ei şi au înviat şi au stătut în picioare: era o oaste mare, 
foarte mare la număr. El mi-a zis: “Fiul omului, oasele acestea sunt 
toată casa lui Israel. lată că ei zic: “Ni s-au uscat oasele, ni s-a dus 
nădejdea, suntem pierduţi! De aceea prooroceşte şi spune-le: “Aşa 
vorbeşte Domnul Dumnezeu: “Iată vă voi deschide mormintele, vă 
voi scoate din mormintele voastre, poporul Meu şi vă voi aduce 
iarăşi în ţara lui Israel” (Ezechiel 37:1-12). 

Apostolul Pavel se referă la învierea drepţilor în următorii 
termeni: “Dar va zice cineva: “Cum înviază morții? Şi cu ce trup se 
vor întoarce?” Nebun ce eşti! Ce semeni tu, nu înviază, dacă nu 
moare mai întâi. Şi când semeni, semeni nu trupul care va fi, ci 
doar un grăunte, cum se întâmplă: fie de grâu, fie de altă sămânță. 
Apoi Dumnezeu îi dă un trup, după cum voieşte: şi fiecărei seminţe 
îi dă un trup al ei. Nu orice trup este la fel; ci altul este trupul 
oamenilor, altul este trupul dobitoacelor, altul este trupul păsărilor, 
altul al peştilor. Tot aşa, sunt trupuri cereşti şi trupuri pământeşti; 
dar alta este strălucirea trupurilor cereşti şi alta a trupurilor 
pământeşti. Alta este strălucirea soarelui, alta strălucirea stelelor; 
chiar o stea se deosebeşte în strălucire de altă stea. Aşa este şi 
învierea morților. Trupul este semănat în putrezire şi înviază în 
neputrezire;, este semănat în ocară şi înviază în slavă, este semănat 

în neputinţă şi înviază în putere. Este semănat trup firesc şi înviază 
trup duhovnicesc. Dacă este un trup firesc, este şi un trup 
duhovnicesc. De aceea este scris: “Omul dintâi Adam a fost făcut 
un suflet viu”. Al doilea Adam a fost făcut un duh dătător de viaţă. 
Dar întâi vine nu ce este duhovnicesc, ci ce este firesc; ce este 
duhovnicesc, vine pe urmă. Omul dintâi este din pământ, pământesc; 
omul al doilea este din cer. Cum este cel pământesc, aşa sunt şi cei 
pământeşti, cum este Cel ceresc, aşa sunt şi cei cereşti. Și după 
cum am purtat chipul celui pământesc, tot aşa vom purta şi chipul 
Celui ceresc. Ce spun eu, fraţilor, este că nu poate carnea şi sângele 
să moştenească împărăţia lui Dumnezeu; şi că putrezirea nu poate 
moşteni neputrezirea. lată, vă spun o taină; nu vom adormi toţi, dar 
toți vom fi schimbaţi, într-o clipă, într-o clipeală din ochi, la cea 
din urmă trâmbiţă. Trâmbiţa va suna, morţii vor învia nesupuşi 
putrezirii şi noi vom fi schimbaţi. Căci trebuie ca trupul acesta 
nesupus putrezirii să se îmbrace în neputrezire şi trupul acesta 
muritor să se îmbrace în nemurire. Când trupul acesta supus 
putrezirii se va îmbrăca în neputrezire, şi trupul acesta muritor se 
va îmbrăca în nemurire, atunci se va împlini cuvântul care este 
scris: “Moartea a fost înghițită de biruință. Unde îţi este biruința 
moarte? Unde îţi este boldul moarte?” (1 Corinteni 15:35-55). 
După izbăvire vom avea fără îndoială, natura spirituală. Dar se 
înțelege de aici că vom fi imateriali? În nici un caz. În mod cert 
suntem spirituali de la convertirea noastră (1 Cor. 14:37, Galateni 
6:1). Suntem clasificați ca “duh” (loan 3:6). Totuşi starea noastră 
materială nu a suferit nici cea mai mică diminuare. Suntem la fel 
de concreţi ca şi înainte. Vom fi schimbaţi din coruptibili în 
incoruptibili, din muritori în nemuritori (1 Cor. 15:51-54). Duhul 
nu va putea supravieţui fără corp, aşa cum nu poate exista muzică 
fără instrument. De aceea suntem păstraţi pentru ziua venirii 
Domnului, nu doar pentru salvarea duhului nostru (1 Cor. 5:5), ci 
de asemeni pentru “răscumpărarea trupului nostru” (Romani 8:23). 
Drepţii care dorm în ţărâna pământului nu înviază cu duhuri 
abstracte, ci cu trupuri concrete. Cu ocazia morţii lui Hristos pe 
cruce “mormintele s-au deschis şi multe trupuri ale sfinţilor care 
muriseră au înviat. Ei au ieşit din morminte, după învierea Lui, au 

intrat în sfânta cetate şi s-au arătat multora (Matei 27:52,53). Avem 
aici un exemplu de înviere a drepţilor, unde vedem că nu este vorba 
de entităţi imateriale, ci de corpuri fizice, vizibile. “Dar ştiu că 
Răscumpărătorul meu este viu şi că se va ridica la urmă pe pământ. 
Chiar dacă mi se va nimici pielea şi chiar dacă nu voi mai avea 
carne, voi vedea totuşi pe Dumnezeu” (lov 19:25-26). În Ezechiel 
37, unde se descrie învierea drepţilor, este spus că ei vor avea oase, 
nervi şi carne. 

Trebuie să se înţeleagă totuşi că este materie incoruptibilă, 
deoarece “mortii vor învia nesupuşi putrezirii” (1 Cor. 15:52). Nu 
vom avea carne şi sânge coruptibile, cum avem astăzi, deoarece 
astfel nu vom putea moşteni “împărăţia lui Dumnezeu”. 

Vom avea, da, corpuri glorioase, de natură incoruptibilă, 
asemenea “trupului slavei” lui Isus. Aceasta este ceea ce Pavel 
numeşte “trup duhovnicesc”. El face o comparaţie între corpurile 
cereşti - între lună, soare şi stele, de exemplu - pentru ca noi să 
vedem diferenţa dintre ele, ca să ne dăm seama de diferenţa între 
corpul nostru actual coruptibil şi cel cu care vom fi îmbrăcaţi. Dacă 
acest “corp duhovnicesc” ar fi abstract, atunci ar fi improprie 
comparaţia lui Pavel între corpurile cereşti concrete şi în acest caz 
ar trebui să se facă o comparaţie între corp concret şi lucru abstract 
şi invizibil - între lună şi vânt de exemplu. 

Hristos, la venirea Sa, nu va stabili regatul Său aici pe pământ, 
cum se crede în mod popular. Sfinţii, atât cei morţi înviaţi, cât şi 
cei vii, transformați, nu vor rămâne aici, ci vor fi “răpiți” de pe 
pământ, “ca să întâmpinăm pe Domnul în văzduh” (1 Tesaloniceni 
4:17). Vor fi apoi transferați în locuinţele cereşti care le-au fost 
pregătite de Isus, în casa Tatălui. “Să nu vi se tulbure inima”, spunea 
Isus, “aveţi credinţă în Dumnezeu şi aveţi credință în Mine. În casa 
Tatălui Meu sunt multe locaşuri; dacă n-ar fi aşa, v-aş fi spus. Eu 
Mă duc să vă pregătesc un loc şi după ce Mă voi duce şi vă voi 
pregăti un loc Mă voi întoarce şi vă voi lua cu Mine, ca acolo unde 
sunt Eu să fiți şi voi” (loan 14:1-3). Se va împlini făgăduinţa care 
zice: “Lucruri pe care ochiul nu le-a văzut, urechea nu le-a auzit şi 
la inima omului nu s-au suit, aşa sunt lucrurile pe care le-a pregătit 
Dumnezeu pentru cei ce-L iubesc” (1 Cor. 2:9). 

Cele două clase de răscumpăraţi - drepţii cei vii transformați şi 
drepţii morți, înviaţi (1 Cor. 15:51-52; 1 Tesaloniceni 4:16-17) - au 
fost prezentaţi vizionarului de pe Patmos în viziune. El îi descrie 
astfel: “Şi am văzut un alt înger care se suia dinspre răsăritul 
soarelui, şi care avea pecetea Dumnezeului celui viu. El a strigat 
cu glas tare la cei patru îngeri, cărora le fusese dat să vatăme 
pământul şi marea, zicând: “Nu vătămați pământul, nici marea, nici 
copacii, până nu vom pune pecetea pe fruntea slujitorilor 
Dumnezeului nostru! Şi am auzit numărul celor ce fuseseră 
pecetluiţi: o sută patruzeci şi patru de mii, din toate seminţiile fiilor 
lui Israel. ” (Apocalipsa 7:2-4). Aceştia sunt sfinţii vii transformați 
la cea de a doua venire a lui Hristos. Este clar că ei vor fi transferați 
în cer pentru că loan îi vede pe marea de cristal (Apocalipsa 15:2- 
3), care se găseşte în faţa tronului lui Dumnezeu (Apocalipsa 4:6). 
În continuare apostolul Ioan a văzut drepţii înviaţi la glasul lui 
Hristos: “După aceea m-am uitat şi iată că era o mare gloată, pe 
care nu putea s-o numere nimeni, din orice neam, din orice seminţie, 
din orice norod şi de orice limbă, care stătea în picioare înaintea 
scaunului de domnie şi înaintea Mielului, îmbrăcaţi în haine albe, 
cu ramuri de finic în mâini; şi strigau cu glas tare şi ziceau: 
“Mântuirea este a Dumnezeului nostru, care şade pe scaunul de 
domnie şi a Mielului!” (Apocalipsa 7:9-10). Această clasă de 
răscumpăraţi va fi de asemenea transferată în cer, deoarece loan 
i-a văzut “înaintea tronului” lui Dumnezeu. 

Cum am văzut deja, Scripturile prezintă doar două clase de 
mântuiți: vii transformați şi morții înviaţi cu ocazia revenirii lui 
Hristos. Apostolului loan i-au fost prezentate doar două clase: cei 
144.000 (Apocalipsa 7:4) şi “o mare gloată” (vers. 9). Biblia nu 
vorbeşte de o a treia clasă de mântuiți. 

Biblia vorbeşte de impunerea semnului fiarei prin lege în timpul 
sfârşitului şi amenință cu pedeapsă severă pe toți cei care vor primi 
acest semn. Aceştia vor fi atinşi de plăgi (Apocalipsa 16:1-2) şi 
vor merge spre pierzare (Apocalipsa 14:9-11). De aici rezultă că 
dintre cei vii, vor fi salvaţi doar cei ce n-au primit semnul fiarei. 
Impunerea acestui semn şi a persecuției contra acelor care refuză 
să-l primească, este descrisă în capitolul 13 din Apocalipsa. 

În continuare sunt prezentaţi învingătorii în număr de numai 
144.000. “Apoi m-am uitat şi iată că Mielul stătea pe muntele 
Sionului; şi împreună cu El stăteau o sută patruzeci şi patru de mii, 
care aveau scris pe frunte Numele Său şi Numele Tatălui Său. Și 
am auzit venind din cer un glas ca un vuiet de ape mari, ca vuietul 
unui tunet puternic; şi glasul pe care l-am auzit era ca al celor ce 
cântă cu alăuta şi cântau din alăutele lor. Cântau o cântare nouă 
înaintea scaunului de domnie, înaintea celor patru făpturi vii şi 
înaintea bătrânilor. Şi nimeni nu putea să înveţe cântarea, afară de 
cei o sută patruzeci şi patru de mii, care fuseseră răscumpăraţi de 
pe pământ”. (Apocalipsa 14:1-3). Acest grup este descris în capitolul 
15 după cum urmează: “Şi am văzut ca o mare de sticlă amestecată 
cu foc, şi pe marea de sticlă, cu alăutele lui Dumnezeu în mână, 
stăteau biruitorii fiarei, ai icoanei ei şi ai numărului numelui ei. Ei 
cântau cântarea lui Moise, robul lui Dumnezeu şi cântarea Mielului, 
şi ziceau: “Mari şi minunate sunt lucrările tale, Doamne 
Dumnezeule, Atotputernice! Drepte şi adevărate sunt căile Tale, 
Împărate al Neamurilor!” (Apocalipsa 15: 2-3) Dacă numai 144.000 
vor ieşi “biruitori ai fiarei şi al chipului ei şi al semnului şi numărului 
numelui ei”, rezultă că toţi ceilalți vii, atingi de decret, nu vor 
învinge, ci vor primi semnul fiarei şi în acest caz vor fi pierduţi 
(Apocalipsa 14:9-11; 16:1-2). 

Mulți cred că venirea Salvatorului va marca începutul unui 
mileniu de pace şi convertire a păcătoşilor aici pe pământ. Dar 
această credință nu are fundament în Biblie. Toţi vii cei nedrepți 
vor fi distruşi la venirea lui Hristos. Şi de asemenea pretinşii creştini 
care nu s-au pregătit, vor fi respinşi. Cei care până în acel moment 
nu s-au pregătit pentru mântuire, nu vor mai avea ocazie să se 
salveze. Biblia este foarte explicită asupra acestui punct. 

Când lucrarea de mare preot a lui Hristos în sanctuarul ceresc 
se termină, se va închide uşa harului şi nimeni nu va mai putea 
să-şi schimbe starea sa. Atunci va fi pronunţată o frază solemnă: 
“Cine este nedrept, să fie nedrept şi mai departe; cine este întinat, 
să se întineze şi mai departe; cine este fără prihană să trăiască şi 
mai departe fără prihană. Şi cine este sfânt, să se sfințească şi mai 
departe!” (Apocalipsa 22:11). 

Apoi Hristos va cobori spre pământ. Cei care s-au pregătit pentru 
mântuire vor fi salvaţi; cei care nu au făcut aceasta, vor fi nimiciţi. 

Mântuiţii înălţaţi la cer, “vor fi preoți ai lui Dumnezeu şi ai lui 
Hristos şi vor împărăţi cu El o mie de ani” (Apocalipsa 20:6). 

Versetul 4 ne spune ce se va face în această împărăție: vor fi 
judecaţi necredincioşii şi îngerii căzuţi. “Şi am văzut nişte scaune 
de domnie şi celor ce au șezut pe ele li s-a dat judecata”. “Nu ştiţi”, 
zice Pavel, “că sfinții vor judeca lumea? ... Nu ştiţi că noi vom 
judeca pe îngeri?” (1 Cor. 6:2-3). 


ÎNVIEREA ŞI DISTRUGEREA PĂCĂTOŞILOR LA 
SFÂRŞITUL MILENIULUI 


Timp de un mileniu pământul va fi pustiu (ler. 4:23-26), deoarece 
păcătoşii vii vor muri toți la cea de a doua venire a lui Hristos şi 
drepţii vor fi cu această ocazie, înălțaţi în cer. Astfel, în această 
perioadă, Satan va fi legat într-o închisoare de circumstanţe 
(Apocalipsa 20:1-3), pentru că nu va mai putea înşela pe nimeni. 
Dar la sfârşitul mileniului păcătoşii vor învia. 

Biblia vorbeşte clar de două învieri generale. La a doua venire a 
lui Hristos va avea loc “învierea pentru viață” (loan 5:29), care 
este “învierea celor neprihăniţi” (Luca 14:14). Aceasta este “prima 
înviere” (Apocalipsa 20:6). La aceasta nu va lua parte nici un 
necredincios, ci numai acei asupra cărora a doua moarte n-are nici 
o putere” (Apocalipsa 20:6). Dacă există “prima” trebuie să existe 
şi a “doua”. Şi aceasta va avea loc la sfârşitul mileniului, deoarece 
stă scris că “ceilalți morţi n-au înviat până nu s-au sfârşit cei 1000 
de ani” (Apocalipsa 20:5). Învierea acestora “alți morţi” este 
învierea “celor nedrepți” (Fapte 24:15) sau a celor ce “vor învia 
pentru judecată” (loan 5:29). 

Cineva ar putea întreba acum: Dacă pământul va sta gol timp de 
un mileniu, cum s-a demonstrat, de unde vor veni atunci, după o 
mie de ani, “neamurile” (Apocalipsa 20:8) celor răi, care vor lua 
cu asalt cetatea sfântă? Aceste națiuni sunt în mod sigur, şi altă 
variantă nu există, păcătoşii care vor fi înviaţi atunci. “Când se vor 

împlini cei o mie de ani, Satan va fi dezlegat, şi va ieşi din temnita 
lui, ca să înşele Neamurile, care sunt în cele patru colţuri ale 
pământului, pe Gog şi pe Magog, ca să-i adune pentru război. Numărul 
lor va fi ca nisipul mării. Şi ei s-au suit pe fața pământului, şi au 
înconjurat tabăra sfinților şi cetatea prea iubită. Dar din cer 
s-a pogorât un foc care i-a mistuit”. (Apocalipsa 20:7-9) În afara 
cetății existau doar naţiunile păcătoşilor, toţi acei care vor fi distruși. 
“Căci ziua Domnului este aproape pentru toate neamurile. Cum ai 
făcut, aşa ţi se va face; faptele tale se vor întoarce asupra capului tău. 
Căci, după cum aţi băut paharul mâniei, voi cei de pe muntele Meu 
cel sfânt, tot aşa, toate neamurile îl vor bea necurmat; vor bea, vor 
sorbi din el şi vor fi ca şi când n-ar fi fost niciodată”. (Obadia 15,16). 

Avem aici răspuns la întrebarea pusă de apostolul Petru: “Care va 
fi sfârşitul celor ce nu ascultă de Evanghelia lui Dumnezeu?” 
(1 Petru 4:17). Focul care coboară din cer va transforma pământul 
într-un lac de foc” (Apocalipsa 20:14). Aici toți păcătoşii vor fi 
consumati; “vor fi ca şi când n-au fost niciodată”, zice profetul. Biblia 
vorbeşte clar, de nenumărate ori şi în multe feluri, de anihilarea 
completă a necredincioşilor. “Ziua Domnului” la care face referire 
profetul Obadia în versetele citate anterior, apostolul Pavel o descrie 
astfel: “Iar cerurile şi pământul de acum sunt păzite şi păstrate prin 
acelaşi Cuvânt, pentru focul de judecată şi de pieire a oamenilor 
nelegiuiți. Dar, prea iubiţilor, să nu uitaţi un lucru; că, pentru Domnul, 
o zi este ca o mie de ani şi o mie de ani sunt ca o zi. Domnul nu 
întârzie în împlinirea făgăduinței Lui, cum cred unii; ci are o îndelungă 
răbdare pentru voi, şi doreşte ca nici unul să nu piară, ci toţi să vină 
la pocăință”. (2 Petru 3:7-10). 

Nedrepţii nu vor fi toţi pedepsiţi în acelaşi grad. Unii vor arde 
mai puțin timp decât alţii, după culpabilitatea fiecăruia. Satan, îngerii 
săi, fiara şi profeții falşi, vor suferi mult timp, pentru că este scris că: 
“vor fi munciţi zi şi noapte în vecii vecilor” (Apocalipsa 20:10). 
Expresia “în vecii vecilor” este tradusă din greacă “eis aionas ton 
aionon”. Această traducere literală este egală cu “secole de-a rândul”. 
Este o perioadă mai lungă decât “aion”, este “aion” extins. Este vorba 
de o perioadă de timp foarte lungă, care va avea totuşi un sfârşit. 
Expresia “secole de-a rândul” poate fi numită din punct de vedere 

biblic, un spaţiu de timp prelungit, totuşi care are un sfârşit. Astfel 
citim de exemplu că prin “ţara Edomului” nimeni nu va putea trece 
“în veci de veci” (secole de-a rândul) (Isaia 34:6.10). Dar acest 
pământ deja este locuit de mult timp. Această lungă perioadă (secole 
de-a rândul) a avut totuşi sfârşitul ei. 

“Iazul de foc” care va arde pământul secole de-a rândul se va 
stinge în final, deoarece acest pământ, după ce va fi curățit prin 
foc, va deveni locuința eternă a sfinţilor. 

La aceste întâmplări profetul Maleahi se referă astfel: “Căci 
iată vine ziua care va arde ca un cuptor! Toţi cei trufaşi şi toţi cei 
răi vor fi ca miriştea; ziua care vine îi va arde, zice Domnul oştirilor, 
şi nu le va lăsa nici rădăcină, nici ramură. Dar pentru voi, care vă 
temeţi de Numele Meu, va răsări Soarele neprihănirii şi tămăduirea 
va fi sub aripile Lui; veţi ieşi şi veți sări ca viţeii din grajd. Şi veţi 
călca în picioare pe cei răi, căci ei vor fi ca cenuşa sub talpa 
picioarelor voastre, în ziua pe care o pregătesc Eu, zice Domnul 
oştirilor” (Maleahi 4:1-3). 

Sfânta Scriptură învaţă clar că păcătoşii nu vor arde la nesfârşit, 
dar că vor fi distruşi. În mai multe locuri Biblia vorbeşte despre 
sfârşitul lor în chinuri care demonstrează distrugerea lor completă. 

Teologii spun că soarta necredincioşilor este “o moarte care nu 
omoară”, dar această contradicție de termeni este atât de absurdă, 
cum s-ar spune că recompensa drepţilor ar fi “o viaţă în care nu se 
trăieşte”. 

Dacă Biblia, vorbind despre sfârşitul păcătoşilor, i-ar compara cu 
lucruri incoruptibile sau fapte durabile, cu metale prețioase, pietre 
rezistente etc., şi-ar fi făcut loc concluzia că ei nu aveau să fie consumaţi, 
totuşi ar suferi la nesfârşit. Dar Sfânta Scriptură, vorbind de 
exterminarea lor, îi aseamănă cu obiecte şi substanţe combustibile şi 
trecătoare. Astfel spune că vor fi sfărmaţi ca un vas al unui olar (Psalmi 
2:9); vor pieri cum trece vârtejul (Prov. 10:25); sunt ca o haină roasă 
de molii (Isaia 51:8); vor fi arşi ca miriştea (Mal. 4:1); vor pieri ca cele 
mai frumoase păşuni, care pier ca fumul (Psalmi 37:20). 

Dacă este adevărat că păcătoşii vor arde la nesfârşit, fără să se 
consume, atunci toate aceste ilustraţii sunt neaplicabile şi prin 
urmare false. 

În realitate totuşi aceste declaraţii sunt vrednice de crezut şi 
adevărate. Falsă este teoria populară eretică şi păgână referitoare 
la chinurile eterne ale păcătoşilor. 

Drag cititor, deja ai văzut mirişte arzând, sau ceară care în con- 
tact cu focul se topeşte şi dispare? Dacă ai văzut aceste lucruri, 
atunci îţi poţi face o imagine a distrugerii complete a păcătoşilor. 

Păcătoşii vor pieri - “Fiindcă atât de mult a iubit Dumnezeu 
lumea, că a dat pe singurul Lui Fiu, pentru ca oricine crede în El, să 
nu piară, ci să aibă viaţa veşnică” (loan 3:16). Avem aici un 
raționament cu două variante: Acel care crede în Isus trăieşte veşnic; 
acel care nu crede, piere. Aceasta va fi soarta păcătoşilor. Dumnezeu 
îi va face să-şi piardă “sufletul şi trupul în gheenă” (Matei 10:28). 
Cuvântul “gheenă” este tradus din “Geena”, valea Hinon, la sud de 
Ierusalim, despre care deja am vorbit. Isus a făcut aluzie la această 
vale, pentru a ilustra viitoarea gheenă, iazul de foc, care îi aşteaptă 
pe păcătoşi la sfârşitul mileniului. Acolo vor pieri cei păcătoşi. “A 
pieri” înseamnă “a înceta să mai trăiască, a muri” (de obicei 
printr-o moarte violentă, nefirească). 

Păcătoşii vor fi nimiciţi. “Domnul păzeşte pe toţi cei ce-L iubesc 
şi nimiceşte pe toţi cei răi” (Psalmi 145:20). Prin “a nimici” se 
înțelege “a face să nu mai existe, a reduce la nimic” (omorând, 
distrugând, lichidând), a distruge, a desfiinţa etc. 

Păcătoşii vor fi nimiciţi cu desăvârşire. “Cel rău... este nimicit 
cu desăvârşire” (Naum 1:15). “A nimici cu desăvârşire” înseamnă 
“a distruge prin moarte, a elimina, a anihila, a face să dispară, a 
omorî”. 

Păcătoşii vor fi mistuiți. “Din cer s-a coborât un foc care i-a 
mistuit” (Apocalipsa 20:9). “Domnul îi va nimici (în româneşte 
este folosit acelaşi cuvânt, care se potriveşte la explicația de mai 
sus (Psalmi 21:9); “va arde focul pe vrăjmaşii Tăi” (Isaia 26:11); 
“văpaia unui foc care va mistui pe cei răzvrătiți” (Evrei 10:27). În 
privința înțelegerii cuvintelor “a nimici” şi “a distruge”, credem că 
nu este necesar să consultăm dicționarul, deoarece toți ştim că 
înseamnă anihilare. 

Păcătoşii nu vor mai fi (vor înceta să mai existe) - “Încă puțină 
vreme şi cel rău nu va mai fi; te vei uita în locul unde era şi nu va 

mai fi” (Psalmi 37:10). “Nimiceşte-i în mânia Ta, prăpădeşte-i ca 
să nu mai fie! (Psalmi 59:13). 

“Păcătosul este nimicit”, dar “cine face voia lui Dumnezeu 
rămâne în veac” (1 loan 2:17). 

La sfârşitul mileniului Satan va fi de asemenea distrus. Această 
certitudine ne este dată prin victoria lui Hristos asupra lui Satan la 
crucea de la Calvar. “Astfel dar, deoarece copiii sunt părtaşi sângelui 
şi cărnii, tot aşa şi El Însuşi a fost deopotrivă părtaş la ele, pentru 
ca, prin moarte să nimicească pe cel ce are puterea morţii, adică pe 
diavolul”. (Evrei 2:14). Aceasta este ceea ce Domnul spune de 
asemenea în mod categoric prin profetul Ezechiel. Să citim: “Fiul 
omului, fă un cântec de jale asupra împăratului Tirului, şi spune-i: 
“Aşa vorbeşte Domnul, Dumnezeu; ajunsesei la cea mai înaltă 
desăvârşire, erai plin de înţelepciune şi desăvârşit în frumuseţe. 
Stăteai în Eden, grădina lui Dumnezeu şi erai acoperit cu tot felul 
de pietre scumpe: cu sardonic, cu topaz, cu diamant, cu hrisolit, cu 
onix, cu iaspis, cu safir, cu rubin, cu smaragd, şi cu aur; timpanele 
şi flautele erau în slujba ta, pregătite pentru ziua când ai fost făcut. 
Erai un heruvim ocrotitor cu aripile întinse; te pusesem pe muntele 
cel sfânt al lui Dumnezeu şi umblai prin mijlocul pietrelor 
scânteietoare. Ai fost fără prihană în căile tale, din ziua când ai fost 
făcut, până în ziua când s-a găsit nelegiuirea în tine. Prin mărimea 
negoțului tău te-ai umplut de silnicie şi ai păcătuit; de aceea te-am 
aruncat de pe muntele lui Dumnezeu şi te nimicesc, heruvim 
ocrotitor, din mijlocul pietrelor scânteietoare. Ți s-a îngâmfat inima 
din pricina frumuseții tale, ţi-ai stricat înțelepciunea cu strălucirea 
ta. De aceea te arunc la pământ, te dau privelişte împăraților. Prin 
mulțimea nelegiuirilor tale, prin nedreptatea negoţului tău, ţi-ai 
spurcat locaşurile sfinte; de aceea, scot din mijlocul tău un foc, 
care te mistuie, şi te prefac în cenuşă pe pământ, înaintea tuturor 
celor ce te privesc. Toţi cei ce te cunosc între popoare rămân uimiţi 
din pricina ta; eşti nimicit şi nu vei mai fi niciodată!” (Ezechiel 
28:12-19). 

Satan, crearea sa, activitatea sa şi sfârşitul său, sunt descrise 
aici sub figura împăratului Tirului. Este obişnuită în Biblie 
exprimarea retorică prin care se descrie un lucru făcând aluzie la 

altul care-i serveşte ca imagine. Astfel de exemplu se vorbeşte de 
“fiii lui Levi” pentru a desemna pe cei care se dedică servirii în 
timpul celei de a doua veniri a lui Hristos (Maleahi 3:2-5); se 
vorbeşte de “profetul Ilie” pentru a indica pe precursorul primei 
veniri a lui Hristos (Mal. 4:5-6; Luca 1:17; Matei 17:10-13), se 
vorbeşte de “casa lui Iacob” sau “casa lui Iuda”, ca fiind poporul 
lui Dumnezeu în marea şi teribila zi a Domnului şi de “casa lui 
Esau” sau “Edom” ca fiind păcătoşii şi neascultătorii în aceeaşi 
mare şi teribilă zi (Obadia 15-18; Zaharia 12:1-6; Isaia 34:1-10; 
2 Petru 3:7-12), care, aşa cum indică semnele profetice, este deja 
la uşi; Hristos vorbeşte de Gheenă (Valea Hinon, la sud de Ierusalim, 
de care deja am vorbit), pentru a desemna iazul de foc în care vor fi 
exterminați păcătoşii, la sfârşitul mileniului. Se va împlini atunci 
cu acei care nu cunosc pe Dumnezeu şi pentru care sunt numiți 
“Edom” sau “casa lui Esau”, Cuvântul lui Dumnezeu care zice: 
“vei fi nimicit cu desăvârşire, pentru totdeauna” (Obadia 10). Uneori 
Biblia vorbeşte simultan de două persoane, sau lucruri, referindu- 
se la ambele sau nu, anumite cuvinte putând să se refere de preferință 
sau exclusiv la primul, în timp ce alte cuvinte se referă de preferință 
sau exclusiv la al doilea. Un exemplu de acest gen îl întâlnim în 
Psalmi 16:22 şi 40, unde David vorbeşte de sine însuşi şi de Hristos; 
în Isaia 34:1-10, unde Domnul, prin profet, vorbeşte atât de 
distrugerea Edomului, cât şi de distrugerea lumii cu ocazia celei de 
a doua veniri a lui Hristos; în Matei 24, unde Hristos vorbeşte atât 
de distrugerea Ierusalimului, cât şi de distrugerea lumii la a doua 
Sa venire. 

Mulţi adepţi ai doctrinei nemuririi sufletului pretind că cuvintele 
din Ezechiel 28, citate mai sus, nu se referă la Satan, ci cu siguranță 
la regele Tirului. Ei se folosesc de aceste subterfugii deoarece aici 
se face referire la anihilarea lui Satan în termeni clari şi pozitivi: 
«te-am aruncat de pe muntele lui Dumnezeu şi te nimicesc” (în 
portugheză verbele acestea sunt la timpul trecut). Aceste versete 
care vorbesc de distrugerea lui Satan, îi pune pe adepții nemuririi 
sufletului într-o situaţie neplăcută, deoarece năruie edificiul 
învățăturilor doctrinale al Babilonului. De aici mulţi dintre ei 
pretind, ca subterfugiu, că aceste pasaje nu se referă la Satan. 

Susținerea unei erori în general implică lansarea unei alte erori mai 
grave. 

Să vedem acum de ce aceste versete se pot aplica doar la Satan. 
Se spune: “Stăteai în Eden, grădina lui Dumnezeu”. Regele Tirului 
nu a stat niciodată aici, dar Satan a stat: Geneza 3:1; Apocalipsa 
12:9. Regele Tirului n-a fost niciodată “heruvim” şi niciodată nu a 
fost “desăvârşit”. Cuvântul inspirat spune: “...Şi ai păcătuit”. 
Aceasta înseamnă că până în acel moment el nu păcătuise. Poate să 
se aplice aceasta regelui Tirului? Relatarea continuă: “te-am aruncat 
de pe muntele lui Dumnezeu... te arunc pe pământ”. A fost regele 
Tirului vreodată pe muntele sfânt al lui Dumnezeu, unde locuia 
Satan? Vezi Ioel 3:17; Evrei 12:22; Apocalipsa 14:1. A fost aruncat 
vreodată regele Tirului de pe muntele sfânt al lui Dumnezeu, pe 
pământ? Aceasta s-a întâmplat cu Satan şi nu cu regele Tirului. 
Vezi Isaia 14:12; Luca 10:18; Apocalipsa 12:8-9. Şi când a profanat 
regele Tirului “locaşurile sfinte” ale lui Dumnezeu? După cum se 
vede, descrierea pe care o întâlnim în Ezechiel 28:12-19 nu poate 
să se aplice în nici un caz regelui Tirului, ci lui Satan. 

Conform unor traduceri, (ex. Biblia portugheză) Domnul 
vorbeşte de nimicirea lui Satan ca fiind un act deja împlinit: În 
Biblie întâlnim frecvent aşa numita “anticipare”. Lucruri viitoare 
sunt descrise ca fiind prezente şi întâmplări ce au să vină, ca şi cum 
deja ar fi avut loc. Exemple: “...s-asculte pământul, el şi ce-l umple, 
lumea cu toate făpturile ei! Căci Domnul este mâniat pe toate 
neamurile şi plin de urgie pe toată oştirea lor: EI le nimiceşte cu 
desăvârşire, le măcelăreşte tot” (Isaia 34:1-2). “Nimeni nu s-a suit 
în cer”, zice Isus, “afară de Cel ce S-a pogorât din Cer, adică Fiul 
omului care este în cer” (loan 3:13). “Eu nu mai sunt în lume” 
(loan 17:11). “Iată că a venit Domnul cu zecile de mii de sfinți ai 
Săi, ca să facă o judecată împotriva tuturor...” (luda 14,15). 
“V-am scris aceste lucruri ca să ştiţi că voi, care credeţi în Numele 
Fiului lui Dumnezeu, aveţi viaţa veşnică” (1 loan 5:13). Apostolul 
Pavel se exprimă astfel, referitor la anticiparea diferitelor cazuri ce 
apar în Scriptură; “Dumnezeu. ..cheamă lucrurile care nu sunt, ca 
şi cum ar fi” (Romani 4:17). 

CE ESTE MOARTEA? 


Odată un doctor în teologie a spus: “Viaţa este fericirea şi 
moartea este suferința. A muri sau a pieri este acelaşi lucru cu a 
suferi”. I-am cerut să demonstreze această absurditate cu Biblia, 
dar nu a fost capabil. 

Interesant! Anumite cuvinte folosite în Biblie, trebuie să aibă o 
semnificaţie pe care nici un om inteligent şi sincer nu este capabil 
să o dea când apare în alte cărți. De exemplu cuvintele “viaţă” şi 
“moarte”, când le întâlnim în cărţi obişnuite, au în mod simplu 
sensul de “existenţă animatoare” şi respectiv “încetare de existenţă 
animatoare”, dar când le întâlnim în Biblie trebuie, după teologi, 
să semnifice “fericire” şi “suferință”. Ce părere ai iubite cititor? 

Orice persoană cu minte sănătoasă şi sinceră ştie să dea fiecărui 
cuvânt obişnuit adevăratul său sens. Dacă stimatul prieten întâlneşte 
într-o carte cuvântul “apă”, ştie că este vorba chiar de apă, că vinul 
este însăşi vin, laptele este lapte, etc. Dar dacă un teolog, pentru a 
justifica ereziile eronate moştenite de la vechea biserică mamă, ar 
afirma că în expunerea biblică, în textul sfânt, apa este oţet, vinul 
este unt şi laptele este miere, ai fi de acord cu această interpretare? 
Şi cum este posibil a fi de acord cu falsele semnificații impuse de 
cuvintele “viață” şi “moarte”? 

Când oamenii pierd dragostea de adevăr, Dumnezeu le trimite o 
lucrare de rătăcire, ca să creadă o minciună (Romani 2:10-11). 
Pentru a susţine o eroare, se prind de alta şi aşa mai departe. În 
acest fel resping adevărul şi inventează teorii fabuloase, erezii 
respingătoare şi erori grosolane. Astfel religiile care constituie 
Babilonul spiritual nu sunt cu nimic mai presus de sistemele 
doctrinale, ce sunt cu totul false şi inconsistente. 

Nu vrem să spunem prin aceasta că toți adepţii lor sunt ipocriti. 
Nu! Există multe persoane sincere în aceste biserici. Ei sunt înşelaţi. 
De aceea Isus le trimite o invitaţie: “Ieşiți din mijlocul ei, poporul 
Meu, ca să nu fiți părtaşi la păcatele ei şi să nu fiți loviți cu urgiile 
ei!” (Apocalipsa 18:4). 

Să analizăm acum din punct de vedere biblic afirmaţia: “Viaţa 
este fericire şi moartea este suferință”. Profetul Iona a spus disperat: 

“Mai bine să mor, decât să trăiesc” (lona 4:8). Oare suferința era 
pentru el mai de dorit decât fericirea? 

Hristos este numit “Mielul care a fost junghiat de la întemeierea 
lumii” (Apocalipsa 13:8. trad. engl.). Dacă a muri înseamnă a suferi, 
atunci Hristos suferă de la creațiune? 

Apostolul loan, descriind viziunea profetică ce i-a fost dată 
despre distrugerea în viitor a fiarei şi a profetului mincinos, zice: 
“Amândoi aceştia au fost aruncaţi de vii în iazul de foc, care arde 
cu pucioasă” (Apocalipsa 19:20). Dacă “viaţa este fericire”, atunci 
fiara şi profetul mincinos sunt aruncaţi plini de fericire în iazul de 
foc. Pot sta lucrurile astfel? 

După cum se vede, când cineva fuge de adevăr, cade în mari 
absurdităţi. 

Să vedem acest subiect în realitate. “Viața” înseamnă “existență 
animată”. Moartea este sfârşitul vieții, încetarea functiilor vitale. 
Biblia totuşi consideră morti nu doar pe cei care au murit în realitate, 
ci de asemenea pe cei care sunt sub sentința de moarte. Biblic, a fi 
condamnat la moarte, înseamnă a muri. Astfel primii noştri părinți 
puteau fi considerați morţi din acest moment în care au primit 
sentința de moarte: “țărână eşti şi în ţărână te vei întoarce” (Gen. 
3:19). Hristos este numit “Mielul care a fost junghiat de la 
întemeierea lumii” (Apocalipsa 13:8 engl.). Aceasta nu vrea să 
spună că de la creaţiune El S-a separat de Duhul Său sau a fost 
separat de Dumnezeu, ci că de atunci era decisă moartea Sa pentru 
răscumpărarea omului. Şi din momentul când a fost hotărât să 
moară, putea fi considerat mort. Aceasta pentru că 
“Dumnezeu...cheamă lucrurile care nu sunt, ca şi cum ar fi” 
(Romani 4:17). Tot astfel, de când am primit făgăduinţa vieţii 
(1 loan 2:25) putem să ne considerăm ca având viaţă (1 loan 5:13), 
deşi ştim bine că ea ne va fi dată în realitate doar la a doua venire a 
lui Hristos (Matei 25:46, Luca 18:30, Romani 2:5-7, etc). Trecerea 
“de la moarte la viaţă” (loan 5:24, 1 loan 3:14) este acelaşi lucru cu 
a trece de la sentința de moarte la făgăduinţa şi speranţa de viaţă. 

Prin faptul că Hristos este numit “Mielul care a fost junghiat de 
la întemeierea lumii”, avem deci un caz de moarte, fără a fi vorba 

de vreo separație. Vom vedea încă anumite cazuri de separații după 
teologia populară, fără a fi moarte. 

Elisei i-a spus profetului Ilie, înainte ca acesta să se înalțe la 
cer: “Te rog să vină peste mine o îndoită putere din duhul tău” 
(2 Regi 2:9). Şi el a obţinut aceasta. “Duhul lui Ilie a venit peste 
Elisei” (vers. 15), când Ilie s-a înălţat la cer într-un vârtej de vânt”. 
(vers. 11). Dacă am da “spiritului” semnificaţia populară, atunci 
rezultă că esenţa lui Ilie, individualitatea sa, eul său conştient sau 
Ilie însuşi, nu a urcat la cer, ci doar învelişul, corpul său mort. Dar 
Elisei a cerut lui Ilie să-i dea în duplicat, spiritul personal, conştient 
şi nemuritor, în care era încarnat, sau propria esență a lui Ilie? Nu. 
A cerut doar o porţie dublă din caracterul său, înţelegerea sa, etc. 
Şi aceasta este ceea ce Elisei numea “duh”. 

Biblia uneori foloseşte de asemenea “duh” în sens de “suflare” 
(respiraţie). În acest caz ieşind din om “duhul” el moare, deoarece 
nu poate să trăiască fără respirație. (lov 34:14,15; Psalmi 146:4; 
Eclesiastul 12:7; Luca 8:55; Iacov 2:26 etc.). Dacă moartea este o 
continuare a vieţii sub altă formă, atunci animalele iraționale de 
asemenea continuă să trăiască după moarte. “Căci soarta omului şi 
a dobitocului este aceeaşi, aceeaşi soartă au amândoi; cum moare 
unul, aşa moare şi celălalt, toţi au aceeaşi suflare, şi omul nu întrece 
cu nimic pe dobitoc; căci totul este deşertăciune” (Eclesiastul 3:19). 

Moartea în realitate, după cum este exprimată în Biblie, este 
încetarea funcţiilor vitale şi în consecință stingerea ființei. Când 
omul moare, el nu mai ştie nimic, nici nu gândeşte şi nici nu simte 
nimic. Este mort de fapt. “Cei vii, în adevăr, măcar ştiu că vor 
muri; dar cei morţi nu ştiu nimic şi nu mai au nici o răsplată, fiindcă 
până şi pomenirea li se uită. Şi dragostea lor şi ura lor şi pizma lor, 
de mult au şi pierit şi niciodată nu vor mai avea parte de tot ce se 
face sub soare. ... Tot ce găseşte mâna ta să facă, fă cu toată puterea 
ta! Căci în locuinţa morților în care mergi, nu mai este nici o lucrare, 
nici chibzuială, nici ştiinţă, nici înțelepciune! (Eclesiastul 9:5,6,10) 

Conform teologiei populare omul după moarte, merge conştient 
la cer. Dar Biblia refuză această formă de spiritism sau păgânism, 
afirmând că omul merge “în mormânt” şi rămâne restrâns în această 
sferă “sub pământ”. Dacă este adevărat că omul posedă o entitate 

imaterială, conştientă şi nemuritoare, şi dezlegată de corp cu ocazia 
morţii, entitate ce în mod obişnuit se numeşte “duh” sau “suflet”, 
atunci această entitate este “eul”. Carnea este doar învelişul sau 
casa rezidențială a eului, dar în nici un caz “eul”. Dar Biblia spune 
că “eul” merge în mormânt, “... în mormânt unde tu mergi”. Din 
aceasta se înţelege că omul nu posedă această presupusă entitate în 
mod popular numită “suflet” sau “spirit”. Dacă ar poseda, ar trebui 
să ajungem la concluzia că aceasta merge în mormânt. “Eul” este 
omul întreg. “Sufletul” şi “spiritul”, conform Bibliei, sunt doar 
facultățile omului care nu pot să-l înlocuiască, după cum nu poate 
exista muzică fără instrument. 

Biblia nu spune numai că omul, la moarte, este redus la condiţia 
de inconştienţă şi insensibilitate, ci afirmă de asemenea că este 
decedat. “Dar omul când moare rămâne întins, omul când îşi dă 
sufletul (respiraţia), unde mai este? Cum pier apele din lacuri, şi 
cum seacă şi se usucă râurile, aşa se culcă şi omul şi nu se mai 
scoală; cât vor fi cerurile, nu se mai deşteaptă, şi nu se mai scoală 
din somnul lui”. (lov 13:10-12). 

Teologia populară spune că “moartea a doua”, care va fi soarta 
necredincioşilor, este separarea lor finală de Dumnezeu. Dar acesta 
este un mare nonsens. Aşa cum nu este posibil ca cineva să moară 
a doua oară, dacă nu înviază după prima moarte, de asemeni nu va 
fi posibil necredincioşilor să sufere “a doua” separare, dacă nu ar fi 
fost în prealabil împăcaţi cu Dumnezeu. Altfel spus: Dacă “a doua 
moarte” este o “a doua separare” de Dumnezeu, atunci această 
condiţie va fi temporară, deoarece moartea va înceta să mai existe 
după distrugerea păcătoşilor. “Şi moartea nu va mai fi”, spune Biblia 
(Apocalipsa 21:4). 

Dumnezeu să fie lăudat pentru Cuvântul Său pe care ni l-a dat 
ca un scut puternic împotriva amăgirilor! 

